
Zemnieki Rīgā 


ALFONSS FRANCIS 


Vo visiem latvju zēmes stūriem 

Šeit satiekamies, arājcilts. 

No mūsu balsīm sirmiem mūriem z 
Slīd pāri savāds mākon's silts. 


Vīņš, nesot auglību ar lietiem, 

Ar vēja spārniem nebeidz skriet 

Un spirgti uzdīgušiem dzietiem 
dk Se. i 

Steidz dzīvinošu velgu liet. 


Mēs atstājuši savas mājas, 

Lai roku draugiem sniegtu draugs. 
Kad vārdiem sekos darbs bez stājas, 
No mūsu domām lielums augs. 


Jo viss, kas zeļ zem saules, uzzied 
Vai puķes vien, vai tauta tā. 
Nu savā gaitā neapklusiet, — 
Mums uzplaukt viņu vainagā. 


Mēs noru uzaruši spējam, 

Ka zelta pūri ietek tai, 

Tā viss, ko savā mūža sējam,. 
Lai zied un nobriest Latvijai ! 

Ko senatne rāda un māca 
Prof. A. TENTEĻA priekšlasījums mazpulku vadītāju sanāksmē 24. IV 35. 


Tautas ir lepnas uz savu pagātni, savu 
darbīgo pagātni. Viņas to atminas, pie tās 
stiprinās bēdu un prieku brīžos, it īpaši 
gara nospiestības brīžos, viņas smeļ savā 
pagātnē jaunus spēkus, jaunu ierosmi, ticī- 
bu sev, savai lietai, paļāvību savai gribai, 
cerību uz savu nākotni. Tā vienumēr at- 
griežoties pie pagātnes, tagadne pieņem ar- 
vienu dziļāku, daiļāku veidu, viņā izceļas 
atsevišķi ievērojamāki momenti, personas, 
vadoņi, valdnieki; atmiņas par viņiem un 
priekšstati sabiezē un nogulstas _ par 
leģendām, teikām un nedalāmi ieaužas 
tautas dzīvē, aptverdamas ar savu lab- 
darīgo iespaidu katru tautas locekli no 
viņa pirmās bērnības līdz sirmam vecumam. Teiksmainais un 
leģendārais senatnes raksturs nebūt netraucē nākošo paaudžu 
īstenības sajūtu, jo leģendas um teikas nav tikai izdomājums, 
nav tikai fantazijas auglis, bet viņām ir savs vēsturisks, savs 
īstenības kodols, kas gan ir izpušķots un dzejiski apstrādāts, 
varbūt padarīts nozīmīgāks un vērtīgāks, nekā viņš bija notik- 
šanas brīdī. Atgādāsimies seno grieķu un romiešu atmiņas par 
saviem pirmlaikiem. Lai kā ir Homēra ēpiskās dzejas, Tita 
Līvija Romas vēsture izpušķojušas senatnes notikumus, tomēr 
īstenības kodolu viņām nevar atņemt, kas gan mēģināts darīt. 
Un šis īstenības kodols ir taisni tas, kas šos darbus, kas Ho- 
mēru un Līviju uzglabāja, kas neļāva tiem izzust no atmiņas, 
kā pazudis ir daudz kas dzejiski vērtīgs, bet kam trūka šī dzī- 
vinātāja kodola. 


Vai mums latviešiem arī ir šādas leģendas un teikas, vēstu- 
riskas dziesmas un nostāsti? _6WUz to mums noteikti jāatbild: 
nav. Vai tad latviešu pagātnē nekā tāda nav bijis, kas nebūtu 
cienīgs, lai to atminētu nākošās paaudzes, vai lai dziesminieki 
to apdziedātu? Vai latviešiem nav bijuši savi varoņi, savi va- 
roņu darbi, lielas uzvaras, spēcīgas un varenas kara gaitas? 
Bez šaubām, ir bijušas, un pie tam vēl daudzas. Par to mums 
liecina citu tautu rakstu liecības, viņu chronikas, viņu leģendas, 
dziesmas un citi raksti. Šīs ziņas nāk no katrreizējo latviešu 
pretinieku puses; viņu interesēs drīzāk bija latviešu sasniegumus 
mazināt, viņu nopelnus niecināt. Lai atminamies ziņas par 

kuršiem, kas uzglabātas dāņu, vācu un zviedru rakstos; ziņas 
par latviešiem krievu, vācu un latiņu ehronikās. Vai tā nav 
varonīga kauja bijusi, kur no zemgaļu zobena krīt viss krievu 
karaspēks? Vai tā nav slavena kara eja, kad Vidzemes latvieši 
noiet līdz pat Novgorodai un tur slaveno un tolaik vareno 
novgorodiešu acu priekšā izlaupa viņu baznīcu un aizved. visus 
baznīcas rīkus, zvanus ieskaitot, tā tad rīkojas ilgāku laiku, 
ne tikai īsu brīdi, kad pārsteigtais pretinieks nepagūst apdomā- 
ties. Vai nava vāroņu darbs, ja Livonijas chronistam Indriķim 
jāsauc varonis pat vārdā, Veko, kas viens pats ilgi cīnījies pret 
10 pretniekiem, kamēr viņu no muguras puses ar šķēpu veica? 
Vai arī, kad 89 latvieši uzvar ap 600 leišu sirotāju, kas atgrie- 
žas mo sirošanas krievu zemē? Protams,ka visus šos un citus 
līdzīgus darbus slavēja visā latviešu zemē; bez šaubām, dziesmi- 
nieki skandināja ir šo lieldarbu vadoņu, ir viņu pulku slavu, — 


bet kur gan viss tas palicies? Vai latvieši gan macēja lielus 
darbus darīt, bet nemācēja viņu piemiņu uzglabāt? Man šķiet, 
ka latvieši, kā augsti poētiska tauta, kas tik skaisti pratusi sa- 
vus mazos dvēseles pārdzīvojumus izteikt, būs pratuši arī ne 
mazāk dzejiski izteikt savas tautas lielos pārdzīvojumus, tikai 
vēlāk ir kāda roka, pareizāki daudzas rokas šīs atmiņas siste- 
matiski izravējušas un pamatīgi ar visām saknēm, ka pat mūsu 
pasakas ir palikušas gluži bezpersoniskas, nekur meminēdamas 
personu vārdus, bet apmierinādamās ar „Reiz dzīvoja...” 
Bet vai tas ir iespējams? Vai var tā izdeldēt tautas mantu, 
tautas dziļus pārdzīvojumus? Kāpēc nē, ja pie tā sistēmatiski 
strādā un ja nāk vēl palīgā lielas un šausmīgas dabas kata- 
strofas, — bads, ilgie karpu gadi, šausmīgie ienaidnieku postī- 
jumi, kā piem. Livonijas ordeņa zemgaliešu izdeldēšana, krievu 
postījumi 16. g. s. otrā pusē un 18. g. s. sākumā ar sekojošu 
mēri un badu un 17. g. s. pirmo gadu briesmīgais bads. Ja 
visā latviešu Vidzemē 18. g. s. paliek tikai ap 50.000 latviešu, 
kas tad lai uztur veco tradiciju? Bet jūs pamatoti iebildīsiet: 
tautas dziesmas taču uzglabājās! Pareizi, un tas rāda, ka nekas 
nespēja nokaut latviešu dvēseles dzīvi, iekšējos ikdienas pārdzī- 
vojumus izdeldēt, bet ka sveša roka spēja gan «padarīt latviešus 
atmiņai neuzticīgus. Vāciešu kungi ir piesavinājušies un iznī- 
cinājuši rakstu liecības, latviešu dokumentus. Tā kurši sūdz 
pāvestam — ordeņa brāļi nolaupījuši viņu līgumus, citu reizi 
sūdz, ka atņemtas sūdzības un sūtņi aizturēti un atgriezti pat 
no Holandes. 15. g. s. vēl ir veselas grāmatas Sventājas baz- 
nīcā kuršu, t. i. latviešu valodā. Kur ir visi tie raksti, kas 
runā latviešiem par labu un vāciešiem, t. i latviešu kungiem 
par sliktu? Daudzkārt ir aizrādījumi uz šādiem rakstiem, bet 

šo rakstu pašu nav. Minēšu tikai no visjaunākiem. laikiem 
gluži ārkārtēju gadījumu: Manaseina ziņojums ķeizaram ir 
izzudis no ķeizara paša kabineta un nav vēl līdz šai dienai 
atrasts; pazuduši arī vismaz 20.000 sūdzības rakstu, ko latvieši 
bija iesnieguši Manaseinam un kam vajadzēja arī nonākt Pēter- 
burgā. Vagons, kurā šīs sūdzības vestas, ceļā sadedzis., Lai- 
kam jau šīs sūdzības bija tik karstas! 


Un blakus šim ar lielu neatlaidību izvestam rakstu atmiņu 
postījumam gāja cits postījums, proti, latviešu tautas pašapziņas 
deldēšana, iznīcināšana. Šo darbu dara, netikai atņemot cilvēka 
tiesības latviešiem un pamazām pārvēršot tos par vergu, pat 
vēl vairāk, par bezdvēseles lietu, kuru izdeldot vai sabojājot, 
pat nesajūt ne mazāko sirdsapziņas pārmetumu. Ar to vien 
nepietika, vajadzēja vēl latviešiem atņemt ticību pašiem sev, 
saviem spēkiem; atņemt viņiem goda sajēgumu, goda vārdu. 
Iesākās latviešu zākāšana: latvietis ir ļauns, atriebīgs, melīgs, 
zaglīgs, blēdīgs u. t. t.; leksikonā pat aptrūka vārdu, ar ko 
apzīmēt latviešu ļaunās un nekrietnās īpašības un galu galā no- 
teica, ka latviešu tauta ir tikai vergu tauta un citam nekam 
neder. Pat kad bija latvieši jālaiž brīvā, kad latviešiem bija 
jādod 19. g.s. vidū saimnieciskā patstāvība un kad jau skaidri 
redzēja, ka latvieši pastāvēs, tad vēl vāciešu ideologi sauca: 
latvieši nav tauta, jo tautai ir savas kārtas, latviešiem tādu 
nav. Latvieši ir tikai zemes arāji. Bet te pielaida aplamu prē- 
misi: sadalīšanās kārtās nebūt nav tautas galvenā pazīme, 
Norvēģi jau no 11. g. s. nepazīst kārtas, vai tādēļ viņi visu 
laiku nebija tauta? Tai pašā brīdī vācieši iesāka savu pārvāco- 
šanas polītiku, kad redzēja, ka latvieši arī garīgi emancipējās, 
guva izglītību, un izrādījās, ka viņi pārspēj pat tāpat izglītotos 
vāciešus. Un vēl 1871. g. vācieši sauca: „Reizē n.ācītam un 
latvietim būt nav iespējams, jo nav nekādas latviešu izglītības 
un tādēļ visi pūliņi visu tautu vai kādus tautas locekļus vest 
tālāk, nekā pie viszemākā pakāpiena, ir nekas (ein Unding)." 
Izglītots latvietis ir neiespējama lieta. Kad nu izglītotu latviešu 
nebija trūkums, tad vēl nosauca, ka latvieši nav kultūras spē- 
jīga tauta. Un visbeidzot vēl šodien vācieši kliedz: „Jā, viss 
tas, ar ko latvieši tagad lielās un plātās, nav taču latviešu pašu 
nopelns, bet vāciešu darba auglis. Latvieši tagad pļauj nozie- 
dzīgā kārtā to, ko vācieši sējuši, kur citi tīrumu kopuši.'* — 
Protams, ka visā šai garā ļaunprātīgā latviešu tautas apmelo- 
šanā nebija ne vārda patiesības; — viss, ko latvieši ieguvuši, 
viss ir viņu pašu spēkiem sasniegts un iegūts, pat par spīti vā- 
ciešu pretekļiem un nenovīdībai. Bet savā laikā daudziem 
latviešiem dūša saplaka, uz pagātni sāka skatīties ar nožēlu, 

uz saviem seniem vadoņiem un varoņiem raudzīties kā 
uz viltus varoņiem, kas drīzāk no atmiņas izmetami. Beigu 
beigās izmeta arī, un mums nav vairs leģendu, atmiņu, no- 
stāstu no mūsu tautas brīvības dienām, kuras pārtrauca vāciešu 
iebrukums 12, u. 13. g. s. Šis iebrukums nāca un bija iespējams, 
laikam; skaidri pierādīt es to nevaru, latviešu tautas vēstures 
nelaimīgā brīdī, kad jau ilgāku laiku latviešu novadu valdnieku 
starpā nebija vajadzīgās saskaņas, laikam, godkārība, partiju 
ķildas neļāva visiem novadiem kopēji uzstāties, kāpēc krievi 
paņēma dažus novadus savā paviršā kundzībā. Šo nevienprā- 
tību izmantoja arī vācieši. Piem., Mežotnes zemgaļu nesaticību 
ar citiem zemgaļiem, Vestarda vadītiem; vai atkal nevienprātību 
varam saskatīt, vērojot latviešus vācu pulkos, citus latviešu 
novadus apkarojot. Pavisam citu ainu redzam iepriekšējos gadu 
simteņos, kad latvieši ieņem savu territūriju, tas notiek tā ap 
2. g.s. pēc Kristus. Tai laikā latviešu mītne bija uz dienvidiem 
un «rietumiem no Ventas, Abavas, Lielupes. No šejienes tad 
latvieši devās uz ziemeļiem un austrumiem, vispirms pāri Liel- 
upei, tad pāri Daugavai un tālāk uz ziemeļiem. Tos, kas 
palika Lielupes līdzenumā, sauca par zemgaļiem, kas palika uz 
Daugavas kreisā krasta — sēļiem, pārgājējus uz labo krastu 
sauca latīniski — letti.  Somu-ugru tautas, kas dzīvoja līdz 
tam latviešu ieņemtās zemēs, galīgi izzuda, jo latvieši, bez šau- 
bām, nāca ar augstāku kultūru. No paša iekarojuma redzam, 
ka tas noticis plānveidīgi, noteiktai gribai to vadot. Jājautā, 
kas gan bija iekarošanas dzinulis? Nedomāju, ka viņi gribēja 
nest augstāku kultūru zemākas kultūras zemēs. Tā bija 
viņu darbības, aktīvitātes dziņa, viņu dar- 
bīgā ekspansīvitāte, izplešanās griba ar noteiktu nodomu. 
Latvieši labi prata novērot, kurš zemes gabals ir izdevīgāks, 
ne jau tikai saimnieciskā, t. i. auglības ziņā, bet it īpaši polī- 
tiski. Ja zemes auglība būtu viņu vienīgais nolūks bijis, tad 
jau viņi nebūtu atstājuši Zemgales līdzenumu. Viņus pievilka 
jauniekarojamā zemes gabala izdevīgums starptautiskā satiksmē. 
Tāpēc viņi arī paņem vispirms Daugavu un plašos apmēros, 
jo pa un gar Daugavu gāja lielais satiksmes ceļš pie lielām 
un vecām kultūras tautām gar Melnās jūras krastiem, uz 
Romas valsts austrumiem, uz Armeniju un Partiju. Pa Dau- 
gavu gāja arī ceļš uz Volgu un viņas jūru — Kaspijas jūru 
un tālāk, un šī ceļa malā gulēja Urali, dienvidus Krievija, 
Kaukazs un Vidusāzija. Otrs ceļš gāja gar Gauju uz augšu 
uz Pleskavu un Novgorodu. Bez tam vēl ceļi no dienvidiem 
uz ziemeļiem, uz Somijas jūras līci pa sausu -zemi,- t. i. no 
Dai gavas caur Tērbatu un otrs no Daugavas caur Vilandi. Šos 

ceļus un viņu krustojumus nu ieņēma latvieši, jo gribēja būt 
darbīgs loceklis lielā starptautiskā tirdzniecības satiksmē, un 
"kļuva arī. Protams, ka šāds pienākums nebija viegls, tas pra- 
sīja daudz pūļu, pielāgošanās, mācīšanās. Tirdznieciba taču še 
nebija mēma un nenotika pirmo reizi. Bet visgrūtākais pie- 
nākums bija ieņemto vietu aizsargāšana, jo pēc šī ievērojamā 
zemes stūrīša izstiepa savas rokas arī vēl citas tautas. Sauk- 
sim viņas vārdā: igauņi, lībieši, dāņi, zviedri, leiši, krievi, 
vācieši, poļi. Liekas, ka sevišķi grūta cīņa būs bijusi ar krie- 
viem, kuriem palīgā nāca arī varjagi-vikingi. Lai tos atturētu, 
tad gar austrumu robežu latvieši cēla veselu aizsargu valni ar 
pilīm, cieši pie pašas robežas un uz robežas: Pustina, Klabauči, 
Miznieku Zamčina, Landžani, Poliščina, Meikšani, Maļina ir tās 
vietas, kur stāvēja pirmā apcietinājumu rinda; kilometru 10—15 
no pirmās rindas uz rietumiem tika celta vēl lielākā skaitā 
otra apcietinājumu rinda, bez tam vēl-citi apcietinājumi zemes 
iekšienē. Šis milzīgais apcietinājumu vairums mums skaidri 
rāda, ka latvieši-ienācēji ir gribējuši savu jauno tēvzemi visiem 
spēkiem aizstāvēt un arī pratuši to izdarīt. Otrkārt, noteiktā 
piļu sistēma māca, ka ir bijusi kāda viena griba, kāda viena 
galva, kas teica un rādīja, kur pilis ceļamas, kur tās vislabāk 
aizsargās no iebrukuma vislielāku zemes apgabalu, Un ja 
ienaidnieks izlauzies cauri pirmai rindai, tad vajadzēja apsvērt, 
kā vislabāki ierīkojama otra rinda. Tik sistēmatiski nevarēja 
rīkoties daudzas patstāvīgas galvas. Pilskalnu sagatavošana, 
piļu celšana, viņu apgādāšana ar pārtiku, ar ieročiem prasīja 
daudz, daudz darba, ko varēja veikt tikai liela apvidus ļaudis. 
Tas atkal savukārt rāda, ka lielam apvidum bijis viens pavēl- 
nieks, ļoti rosīgs un ar plašu skatu. Šāds stāvoklis ir bijis 
ilgstošs, me vienu gadu simteni vien un tomēr radījis vienu 
latviešu kultūru, spēcīgu un īpatnēju, kas gājusi arī pāri mūsu 
robežām. Krievu archaiologs, Spīcins, kupu nekādi nevar saukt 
par partejiski noskaņotu latviešiem par labu, savos darbos un 
lekcijās uzsvēra, ka latviešu un baltu tautu kultūras iespaidu 
no 6. g. s. sākot varot vērot pat līdz Uralu kalniem. To 
no viņa dzirdēju jau vairāk kā 25 gadus atpakaļ. Toreiz vēl 
viņam neticēju. Bet viņam ir bijusi taisnība. Prof. Baloža 
pētījumi to plaši pierāda. Latviešu senās kultūras ziedu laiks 
bij no 8.—12. g. s. Tad nāca jau minētais sabrukums un 
svešu tautu kundzība. Cik viņa smaga bijusi, cik daudz lat- 
vieši cietuši un cik daudz zaudējuši no savām īpašībām un gara 
spējām, tas šeit nebūs jāatkārto. Bet to gan gribu atgādināt, 
cik grūti nācās reiz zaudēto atkarot. Mūsu atdzimšanas priekš- 
vēsture vēl nav izpētīta visos sīkumos, pat galvenos vilcienos 

mēs nevaram dot noteiktu un nemaldīgu atbildi, tomēr viens 
ir skaidrs, ka visu šo cīņu pret stipriem un viltīgiem un nežē- 
līgi naidīgiem pretiniekiem latvietis ir vedis viens pats, saviem 
spēkiem, varbūt pie tam daudz maldījies un dažreiz arī apla- 
mus soļus spēris, jo trūka vadoņa, tāds nemaz nebija domājams, 
jo kungi tādu nepielaistu, um viņa tuvākais ceļš būtu karā- 
tavu kalns, tālākais pāri par Uralu kalniem. Un kādus 
līdzekļus nav latvietis izmēģinājis, lai atgūtu kaut cik no savas 
neatkarības, kaut cik brīvības. Viņš nav vairījies no saslieša- 
nās pret saviem mocītājiem, kas šādu sasliešanos tūliņ iztulkoja 
un pierādīja kā sacelšanos pret likumīgo valsts varu, kālab 
vaininieki visbargāki sodāmi; viņš mēģinājis atbalstīt kungu 
pretiniekus, bet gan visvairāk izmantojis katru brīvāku, vaļi- 
ģāku brīdi, lai saimnieciski taptu drošāks un neatkarīgāks. 
Tas viņam šad um tad sūrā darbā arī izdevies. Diemžēl, 
šādu mierīgāku brīžu nav bijis daudz, tos pārtrauca lieli kari 
un epidēmijas, no kuriem latvieši arī gaidīja sava stāvokļa 
uzlabošanu. Nav patiess muižnieku apvainojums, itkā latvietis 
būtu slinks, nolaidīgs. Kur latvietis pieskaras citām tau- 
tām, ne šejienes vāciešiem, tur nāk pavisam citas liecības. 
Piem.,latvietis Krievijā. Vēlšī gadusimta maiņā kādam no lielākiem 
un varenākiem krievu muižniekiem prasa, vai viņš nevar dot 
vietu kādam latvietim. Tas atbild, lai tikai piesūtot, gan jau 
būšot. Kad prasītājs iebilst, ka viņš gan mekādas garantijas 
uzņemties nevarot, jo ieteicamo nemaz nepazīstot, tad muiž- 
nieks vienkārši atteica: „H re nano, on že narsme!' Tā 
tad latvieša vārds vien bija godīguma, darbīguma, uzticamības 
un krietnas izpildīšanas garantija. Un tas latvietis, kas savā 


dzimtenē darba nevarēja dabūt, kuru augstprātības un lepnuma 
velns dīdot, kas ne goda, ne kauna vairs nemākot u. t. t., tas 
pats latvietis svešumā bada nemira, labprāt viņu uzņēma 
arī Vācijā: atminēsimies tikai Krauklingu, fil. Ķilpi, prof. 
Balodi. Vēl tagad Berlines ģimnazijas direktors ir Rodiņš, 
Hamburgā techniskās skolas direktors — Puriņš, viens no 
Baiera lielās krāsu fabrikas direktoriem Čunkurs; tie ir, ko es 
personīgi pazīstu. Kur vēl citi? Daudzkārt gan viņam tiešām 
bija grūti saskatīt, kādēļ viņam pūlēties un rūpēties, jo viņa 
darbs un pūles nekam nenesa labumu. Tomēr gara mošumu 
latvietis nekad nav zaudējis, to rāda mūsu varenās un vienīgās 
gara mantas, kas savā saturā un formā ir gluži brīvas no svešu 
paraugu iespaida. Ņemat par piemēru mūsu tautas dziesmu 
pantmēru ar izturēto īso otrās pēdas otro balsienu. Kas to 
latvietim mācīja, kas to ierādīja? Un tomēr, cik veikli un no- 
teikti tas ieturēts. Gara mošums ir saistīts ar darbīgumu, ar 

psīchisku un fizisku aktīvitāti. Sevišķi spilgtu gara aktīvitāti 
latvietis parādīja pirmā brāļu draudzes gājienā, kas nebija ne 
pret ko vērsts, me pret garīdzniecību, ne pret laicīgiem kun- 
giem. Šeit latvietis parādijās kā dziļi reliģiozs un ētisks 
cilvēks. Baznīcai un kungiem no šīs kustības bija acīm redzams 
labums, bet šī kustība attīstīja latvieti, stiprināja viņa garu, 
tas kungiem nevarēja patikt; tie kopējiem spēkiem metās uz 
šo kustību un noslāpēja gan. Līdz ko latviešiem kļuva 
iespēja savā labā kautko darīt, tie nekavējās ne acumirkli šo 
iespēju izmantot. Tā ar 19. g. s. vidu, viņš kā brīvs vīrs, uz 
apstrādājamās zemes puslīdz nodrošināts, vēlāk rodas iespēja 
zemi saukt par savu, latvietis ar visu spēku metās jaunā darbā, 
nu savā labā, lai gan pienākumi pret kungu vēl prasīja 
lielāko daļu no viņa darba rezultātiem. Viņš gādā sev mate- 
riālus pamatus, gādā par savu un savu pēcnākamo izglītību, 
gādā par skolām, kuras viņš gandrīz- vienīgi saviem spēkiem 
cēlis; muižnieki nebija spiesti ņemt šai darbā dalību un neņēma 
ar”, ar retiem izņēmumiem. Latvietis gādāja arī par baznīcu, 


jo bieži vien patronu gādība bija tikai maskota latviešu izman- 
tošana. Latvietis gādāja par satiksmes ceļiem, latvietis samak- 
sāja visus nodokļus valsts pārvaldes uzturēšanai, samaksāja arī 
ritteršaftes naudas, ar kupām muižnieki uzturēja savas kārtas 
iestādes. Lūk, kam nācās pateicība par zemes ziedošo stā- 
vokli. Un kad latvieši ieguva savu valstisko brīvību, tad lat- 


viešu aktīvitāte vēl pieauga. Lai man vēl parāda kādu tautu, 
kādu valsti, lielu vai mazu, kas tik ātri sadziedējusi kapā un 
nemieros sistās vātis, bez kāda pabalsta no ārienes, tikai pašu 
spēkiem. Lai parāda mums citu zemi, kur radies tik daudz 
glītu jaunsaimniecību, kas visā visumā ir dzīves spējīgas un tik 
ļoti vairojušas neatkarīgos zemniekus. Ar to latvieši ir uzstā- 
dījuši valstisku ideālu, kas vēl ilgi būs citām valstīm par pa- 
raugu. Pēc neatkarīgas zemnieku uzturēšanas un vairošanas 
Romas valsts cīnījās gadu simteņus un, nevarēdama šo uzde- 
vumu veikt, gāja bojā. Latvieši to veica īsā laikā. Minat man 
kādu tautu, kas tik īsā laikā pārklājusi savu zemi ar tik 
lieliskiem un lepniem skolas namiem un citām sabiedriskām 
ēkām! Es labprāt gribētu dzirdēt vēl kādu citu valsti, kas tik 
viegli un pamatīgi nokratīja latvietim tik nepiedienīgo un svešo 
parlamentārismu, partiju valdību, jo latvietis, savā viensētā 
dzīvodams, taču mūžam pieradis rīkoties pats uz savu galvu, 
pats atbildēt par saviem darbiem un nedarbiem, viens pats 
priecāties par savām sekmēm un sasniegumiem un skumt par 
likstām un nelaimēm.  Pūļa atbildība, pūļa psīcholoģija viņam 

sveša, lai gan tā vilina un kārdina, bet latvietis to labi 
zina, ka tas ved uz postu. 

Es esmu pārliecināts un jūs arī, ka mūsu latviešu saim- 
nieks, mūsu vadonis, kas mūs no šī bīstamā ceļa norāva un | 
uzveda atkal uz vecā latviešu ceļa, ka mūsu saimnieks arī 
turpmāk rādīs mums īstu latvisku ceļu, tādu, kas īsti piestāv 
latvieša īstai, neviltotai dabai, un mēs sekosim, visi kā viens, 
jo nesekot mēs nevaram, tas būtu pret mūsu dabu. 

Atkārtoju, latviešu senatne, latviešu visa vēsture mums 
visnotaļ rāda, ka viņu aktīvitātei ir jāpateicas par tiem lieliem 
sasniegumiem un ieguvumiem, ko tie savā laikā par saviem sau- 
kuši, sākot ar vissenākiem laikiem, līdz pat mūsu dienām, 
turpat pa gandrīz veseliem 2000 gadiem. Un ko mēs no visa 
tā varam slēgt? Domāju to, ka katrs pasākums, uzņēmums, 
iestādījums, kas ierosina un veicina mūsu un visas mūsu tautas 
aktivitāti, darbīgumu, dziņu uz visu krietno un daiļo, ir augstā 
mērā atbalstāms un veicināms. Pie tādiem pasākumiem, bez 
šaubām, pieder mazpulki. Tā ir mūsu tautas dabai un rakstu- 
ram piemērota jaunatnes kustība, tāpēc viņa arī atradusi tik 
plašu piekrišanu. Viņa ir apvienība individuālā darbā, viņa 
ir individuālā un sabiedriskā darba sinteze. Viņa prasa per- 
sonas darbu, atbildību par savu darbu, orientēšanos darba 
līdzekļos un izpildīšanā un kopēju mērķu spraušanu. Un ja 
mūsu jaunatne piesavinās. šīs īpašības, tad pieaugusi viņa to 
izvedīs tautas un valsts apmēros. Novēlu šīs kustības vado- 
ņiem nenogurt, bet uzturēt visu dzīvinātāju aktīvitāti vienmēr 
svaigu, lai tā dzīvotu tālāk mazpulku jaunās dvēselēs. 


Neļausim nodzist tai ugunij, kas tik gaiši iedegās mūsu sirdīs 
lielo un slaveno cīņu laikā un kura arī tagad vienīgā var mūs 
sasildīt un apgaismot Kārlis Ulmanis 

Saskaņa 


Darbs un saskaņa 
Agr. VILIS UISKA, Daugavas nov. mazp. inspektors 


Dienu no dienas sabiedrībā, it īpaši mazpulku saimē, vairāk 
nostiprinās pareizais uzskats par mazpulku ideoloģiju, to mērķiem 
un uzdevumiem. Vecākā paaudze un jaunatne izprot, ka maz- 
pulku dalībnieku darbs lauciņā vai kādā citā nozarē nav mērķis, 
bet līdzeklis, kā tuvoties, sasniegt to, piepildīt solījumu: 
„Augsim Latvijai!" Lai izaugtu par tādiem, kuri vienmēr gaišu 
un dedzīgu sirdi sekotu Virsvadoņa piemērām, kas atzītu, 
ka dzīve ir darbs, pienākums un uzticība, 
— tmazpulku dalībniekiem praktiskā darbā jāiegūst fiziska un 
garīga veiklība, jāizkopj paškritika savstarpējās sacensībās. 


Mazpulkos pulcējas jaunatne no 12—21 gadam; dažos maz- 
pulkos ir' arī vēl liela tiesa mazpulku mazajo, t. i. vecumā no 
8—12 gadiem. Normāli tā tad katrā mazpulkā dalībniekiem 
vajadzētu komplektēties mo visiem vecumiem. Vērojot maz- 
pulku darbu un ieskatoties biedru grāmatās, daudzās vietās 

redzam, ka dalībnieki ir tikai līdz 16 gadiem un vecāka neviena, 
kautgan mazpulks darbojas jau 4 gadus.  Redzāms, ka katru 
gadu gan iestājas jauni dalībnieki, čakli strādā trīs, četrus gadus 
un tad izstājas. Šo parādību nevar uzskatīt par normālu. 
Taisni. šais gados, kad beidz pamatskolu, un meitenes vai zēni 
paliek strādāt savās vecāku mājās vai citā darbā, mazpulkam 
ir vislielākā nozīme. Pirmkārt, mazpulkā var papildināt zinā- 
šanas, kas iegūtas skolā, var arī iegūt zināšanas, kādas vajadzī- 
gas, stājoties praktiskā darbā; otrs, kas ir ļoti svarīgs jaunatnei, 
ir sabiedrība. 

Šai pubertātes laikā jaunatne jūt, ka viņa ir liela izaugusi 
un baidās, ka viņu, strādājot tos pašus darbus, ko jaunākie 
dalībnieki, uzskatīs par bērniem. Tāpēc tā izstājas no mazpulka 
un piekļaujas dzīves „varoņiem”; cenšoties savu tr-uslumu un 
bailīgumu maskēt, tā bieži ņem priekšzīmi no skaļākiem, pat 
piedauzīgākiem jauniešiem, kas izpaužas dažādās nepiedienīgās 
sadzīves normās. 4 

Godājamās vadītājas un vadītāji, šis trūkums mums jāno- 
vērš. Tikai divi vārdi šeit var līdzēt: gribēt un izdarīt. 


Jaunatne grib strādāt, grib augt liela garā un darbā, tikai 
ievadāt to pareizā gultnē.  Mazpulkos dalībnieki taču 
komplektējas no 8—21 gadam, tādēļ gluži dabīgi, ka gadu no 
gada liekot kopt tikai 100 m” lielu lauciņu, vecākiem dalībniekiem 
apnīkst „niekoties.” 


Jaunietis vienmēr grib ko lielu padarīt, un jaunatnei ir dziņa 
lepoties ar pašas darbu, ar darba rezultātiem. Tāpēc viegli 
saprotams, kāpēc dažos mazpulkos vecākie dalībnieki „neturas.” | 
Tas ir tur, kur par šo lietu vēl par maz domāts, kur dzird 
„nevaļa" un „mūsu mazpulka lielākie dalībnieki negrib nākt ne 
uz sanāksmēm, ne ko citu strādāt.” 


Jaunatne visur ir vienāda ideālisma pilna, kuru karstās 
sirdīs kvēlo daudz labu centienu, tikai dodiet dzirksteli, lai šo 
uguni aizdegtu un regulējat tās liesmas. Bet lai citus aizdegtu, 
jādeg arī pašiem. 

| Mazpulku iekārtas un darbības noteikumi paredz ļoti daudz 
un dažādas mazpulku nodarbības, tāpēc katra vecuma dalīb- 
niekiem un tāpat individuālām interesēm var atrast piemērotu 
darbu. 

Turpmāk es gribu pakavēties galvenā kārtā pie vecākiem dalībnie- 
kiem un dalībniecēm. Lai tiem dalībniekiem atrastu piemērotu 
darbu, kuriem jau skolas sols ir aizmugurē, vai citiem dalibniekiem, 
kuriem ir iespēja mazpulka darbu padarīt lielāku, viens no vis- 

labākiem veidiem ir ilgstošās pieccīņas. Diemžēl, 
līdz šim šais sacensībās vēl piedalās samērā maz dalībnieku. 
Pēc maniem novērojumiem galvenais iemesls ir tas, ka 
par daudz maz ir bijis ierosmes, maz piemēru no prakses, līdz 
ar ko dalībniekiem nav bijis pietiekošas drosmes ķerties pie tik 
liela darba, kāds līdz šim vēl nav bijis. Tomēr katrā novadā 
ir šo interesanto un lietderīgo sacensību dalībnieki, no kuriem 
daži šinī rudenī jau darbus nobeidza, kas bija ievērības cienīgi. 
Par ilgstošām pieccīņām rakstīts 1935. g. 15. jūnija apkārtrakstā 
un plašāki apraksti „Vadītājā'' 1936. g. 3. nr. un 1937. g.l.nr. 
Pēdējā sīki aprakstīts, kādus darbus šais sacensībās varētu strā- 
dāt dalībnieces. 


IIgstošo pieccīņu mērķis — mazpulku dalībniekiem attīstīt 
un pārbaudīt gara rosību, fiziskos spēkus, izturību un veiklību. 
Ilgstošās pieccīņas ir darbs, ar ko tiek uzcelts tilts no vecāku 
uz bērnu sirdīm, kas ir apspīidēts ar siltu ģimenes saskaņu. 
Dēls vai meita iemīļo savas tēva mājas, ar kurām tos saista 
nesaraujamas saites uz visiem laikiem. 


Bet kā tas izpaužas reālā dzīvē? Strādājot sistēmatiski un 
patstāvīgi, mazpulka dalībnieks iegūst vēlamās rakstura īpa- 
šības un arī atrod daudz jaunu vērtīgu atziņu. Daudzreiz dalib- 
nieks vēlētos kādu jaunu darbu sākt um ievest kādu jauni- 
nājumu, lai dzimtā sēta kļūtu skaistāka un lai darbs būtu 
rācionālāks, bet bieži vecāki to neatļauj, un no jaukā sapņa 
pāri paliek tikai rūgtums sirdī. No tā cieš arī ģimenes pavards, 
jo pār lūpām kā no vecāku, tā no bērnu puses ir izskanējis 
asāks vārds. 


Lauksaimnieki ir konservātīvākā iedzīvotāju šķira, tomēr 
mēs to nevaram uzskatīt par sliktu īpašību. Ja šim konservā- 
tīvismam nebūtu dabīga pamata, tad droši vien tas tā arī 
nebūtu. 


Visi, kas mēs esam auguši klusā lauku sētā, kur sētsvidus 
taciņas ir minušas daudzas mūsu senču paaudzes, sapratīsim, 
ka šeit grūti ko grozīt: mne vienmēr vecāki jaunietim atļaus 
ierīkot taciņu pa citu vietu, pārcelt kādu krāšņuma krūmu citā 
vietā u. t. t. Tas pats sakāms par kādas labierīcības ierīko- 
šanu, kaut gam viss tas saimniecībā nāktu par labu kā no ma- 
teriālā, tā arī no skaistuma viedokļa. 


Taisni jautājumā par saprašanos starp veco un jauno pa- 
audzi var daudz darīt mazpulki ar ilgstošo pieccīņu palīdzību. 


Vadītājam kādā sanāksmē vajadzētu pastāstīt par ilgstošām 
pieccīņām; vēl labāki, ja kāds mazpulka dalībnieks par tām 

sanāksmē nolasītu īsu referātu. Pēc tam pārrunātu, kurš vēlē- 
tos piedalīties, jo vadītājs arī zinās katra dalībnieka mājas 
apstākļus un arī pašu dalībnieku, kurš varētu šos darbus veikt. 


Izraudzīto ilgstošo pieccīņu kandidātu paziņotu sava novada 
mazpulku inspektoram. Inspektors sazinātos ar dārzkopības 
vai mājsaimniecības instruktori un visi kopīgi ar vadītāju ap- 
meklētu jaunā censoņa mājas. Pa to laiku dalībniekam jau 
jāpadomā, kādus darbus domā pieccīņās izdarīt. Tad visi 
kopīgi ar dalībnieka vecākiem un tuviniekiem apskata saim” 
cību un izdebatē, kā darīt un kā būtu labāki. Kad nu vieno- 
šanās ir panākta, vecāki ir izpratuši, ka domātie jaunievedumi 
būs labi, uzraksta i'gstošo pieccīņu uzsākšanas protokolu. 
Protokolā atzīmē visus piecus darbus, kādus dalībnieks apņemas 
izdarīt un kādā stāvoklī atrodas tas, ko pārveidos, lai pēc 
pieccīņu noslēgšanas, kas notiks apmēram pēc pāris gadiem, 
varētu redzēt padarīto darbu un darba rezultātus. Šo proto- 
kolu paraksta mazpulka dalībnieka vecāki, līdz ar ko viņi ir 
devuši atļauju savai meitai vai dēlam rīkoties nospraustās ro- 
bežās, parakstās dalibnieks, ar ko viņš uzņemas darbus veikt, 
un tāpat šo protokolu paraksta mazpulka vadība un attiecīgie 
speciālisti. 

Ar to ir panākts jau daudz. Vecāki un viņu bērni ir sa- 
pratušies par vienu darbu, par vienu domu, par skaistāku un 
labāku nākotni. Tā būsim tikuši pāri lauksaimnieku konservā- 
tiīvismam, un kopējā darbā jaunatne ar vecāko paaudzi ciešākas 
padarīs ģimenes saites un pavērs vārtus jaunatnes darbam sava 
tēva sētā, lai to padarītu skaistāku, lai to iemīļotu un ar to 
saaugtu. 


Kur esmu pie šī jautājuma šādā veidā piegājis, visur esmu 
atradis tikai labus panākumus un nekur neesmu vīlies. Pēc 
laika gribas atkal šādās mājās iegriezties un priecāties līdz ar 
tiem, kuri darbā ir atraduši taku no sirds uz sirdi. 


Jaunie tēva sētas kopēji, kuri ir no ekskursijām, apkārt- 
rakstiem vai paši redzējuši glītas mājas, nu var paši stāties 
pie darba. Viens jo svarīgs darbs ir mājas apkārtnes izdaiļo- 
šana. Mājas apkārtne taču ir tā vieta, kurju katrs iedzīvotājs 
rītā redz pirmo un vakarā pēdējo. Ja jaunietis jau laikus var 
pie šī darba sākt strādāt, tad mēs pilnīgi varam šeit par 
ietekmi uz jaunieti attiecināt Virsvadoņa vārdus: 
„skaistuma un krāšņuma nekad arī mums par daudz nebūs. 
Un jo vairāk mums būs daiļuma un krāšņuma tur, kur ejam, 
jo vairāk arī mēs paši iekšēji tapsim daiļi un krāšņi." 

Cik patīkami būs mazpulka dalībniekiem strādāt dzimtā 
sētā un padarīt to skaistāku. Darbs, ko viņi ieliks šeit, tos 
saistīs ar iemīļoto sētu nesaraujamām saitēm. Vienmēr tiem 
gribēsies apskatīt pašu iedēstītos kokus un krūmus, apvaicāties, 
kā tiem. klājas. Ar pašu darbu tie būs ar lauku sētu kļuvuši 
tik tuvi, ka nekad nedomās to atstāt, bet gan vienmēr iesākto 
turpināt. 


Tas pats sakāms: par citiem piecīņu darbiem, piem., labierī- 
cībām. Katrās mājās ar samērā maziem līdzekļiem varam 
ierīkot kādu labierīcību, rācionālizāciju. Šie jaunievedumi varēs 
būt arī par ierosmi kaimiņiem. 

Trešais darbs — kāda zemes gabala kultivēšana. Šai darbā 
ilgstošo pieccīņu dalībnieki var daudz darīt savas saimniecības 
um arī kaimiņu labklājības celšanas labā. Piemēram, mums vēl 
pārāk maz ir kultivētu zāļāju, kuriem saimnieciskā dzīvē tik 
liela nozīme, jo Latvijā lopkopība ir vissvarīgākā lauksaimnie- 
cības ražošanas nozare, k.ras pareizais pamats ir labas ganības 
un citi labi zāļāji. Šeit mazpulka dalībnieks var no sava tēva 
izprasīt kādu pūrvietu nekultivētas ganības stūri, kurš gan pa- 
tiesībā neatbilst ganību nosaukumam, to pārvērst par kultivētu 
zāļāju. Ar to būsim daudz darījuši lauksaimniecības ražošanas 
pacelšanas ziņā. 

Ar pārējiem diviem darbiem — rakstu darbiem mazpulku 
dalibnieks tuvāki painteresēsies par darbiem sava tēva sētā un 
sava pagasta dzīvē. Skaidrs kļūs pārskats par darbiem un to 
sakārtu mājās, zinās, kā saimnieko un kas notiek tuvākā paš- 
valdībā pagastā un kāda tuvākās apkārtnes sabiedriskā dzīve. 


Lai darbs ritētu uz priekšu, tiem, kuri piedalīsies ilgstošās 
pieccīņās, vajadzīgs nekavējoties sākt darbus — uzņemt savas 
mājas siku situācijas plānu, kuru iesūtīt sava novada mazpulku 
inspektoram. Inspektors tālāk rūpēsies, lai plāns pēc iespējas . 
drizākā laikā.tiktu pagatavots. Mājas apkārtnes izdaiļošanas 
plāna pagatavošana ir saistīta ar laiku, ko ļoti labi var paveikt 
ziemas mēnešos, un pavasarī dalībnieks varēs uzsākt darbu. 
Bet ja situācijas plānu uzņems tikai nākamā pavasarī, tad to 
varēs pagatavot tikai nākamā ziemā, kad attiecīgam darbiniekam 
būs vairāk vaļas. 


Norādījumus, kā sastādāms situācijas plāns, katrs dalībnieks 
var atrast žurnāla „Mazpulks" iepriekšējos numuros. 


8 Vadītājas un vadītāji, arī Jums tas dos daudz darba prieka 
nākošajām cīņām. Būs padarīts kas lielāks, paliekošs un priekš- 
zimigs. Tādēļ ierosināt un ievadāt vecākos dalībniekus šajā 

darbā, paverot viņiem ceļu uz plašāku, paliekošāku darbu. 
Jūs varat stiprināt ģimenes saites starp vecāko un jaunāko pa- 
audzi, Ja ģimene būs stipra, tā būs droša ķīla, ka arī latvju 
tauta un valsts vienmēr paliks stiprāka.  Izskaudīsim no sa- 
vām sirdīm vienaldzību, degsim paši un aizdegsim arī citus! 


Kas pastāvīgi tic sevī esošiem garīgiem spēkiem, tas maz 
pamazām tos attīsta tik stiprus, ka ar šo'spēku palīdzību viņš 
pārvarēs ikkatru šķērsli. K. Smidts. 

Saimes sanāksme 


Mazpulku vispārējo sapulču kārtība 
Agr. FR. DUKSIS 


Viens no mūsu uzdevumiem ir sagatavot mazpulku jaunatni 
sabiedriskam darbam un dzīvei, lai dienās tā varētu uzņemties 
tos dažādos amatus un pienākumus sabiedriskā darbā, kādus 
viņiem dzīve uzticēs. | Mums jāpanāk, lai mūsu .topošā. 
jaunatne gadījumos, kad tai jāizsaka sava doma vai viedoklis, 
būtu droša, un lai viņa zinātu un labi prastu dažādu sēžu un 
sapulču kārtību un vadību. Mazpulku organi- 
zācija uz to griež ļoti nopietnu vērību, prasot, lai visas maz- 
pulku sanāksmes vadītu, protokolētu un visas pārējās mazpulku 
iekšējās dzīves lietas kārtotu — pašu ievēlētā valde. 

Ir patīkami vērot, ka ar katru gadu samazinās to mazpulku 
skaits, kur mazpulku vadītājs pats vada sēdes un protokolē 
sanāksmes, aizbildinādamies, ka „mūsu bērni mespēj to paši 
izdarīt.* Sapulču vadības kārtība katrā vietā tomēr ir ļoti 
dažāda. Vispārējo sapulču kārtību nosaka mazpulku iekārtas 
un darbības noteikumu 65. $ un instrukcija par sanāksmes gaitu 
LLK Mazpulku un jaun. audzināš. nod. 1936. g. 15. XII ap- 
kārtrakstā .N 6. (9.). Šī raksta uzdevums ir blakus šiem no- 
teikumiem sniegt tīri praktiskus norādījumus sēžu vadībā. 

SASVEICINĀŠANĀS 


Lai arī kādos apstākļos notiktu mazpulka vispārējā sapulce, 
vai vadītājs ar dalībniekiem ir dienā, piem., skolā, redzējies, 
vai nē, — pirms sapulces vaditājam ar mazpulku ir jāsasveicinās. 
To izdara tā: mazpulka priekšnieks vajadzīgā laikā (var arī 
iepriekš sazināties ar vadītāju) nostāda vai arī uzdod kādam 
citam valdes loceklim vai saimes vecākajam nostādīt mazpulku 
ierindā — saimju kārtībā vai nu turpat sapulces telpā, bet, ja 
telpa ir par mazu, tad blakus esošā lielākā telpā — zālē, vai 
arī pagalmā (vasarā pati sapulce arī var notikt laukā — dārzā 
vai tml. vietā). Kad mazpulks nostādīts un saimju vecākie: 
paziņojuši, cik no katras saimes ieradušies, priekšnieks aizsūta 
kādu ar ziņojumu pie vadītāja, ka mazpulks ierindā nostādīts. 
Vadītājam ierodoties, mazpulka priekšnieks, kas stāv ierindas 
priekšā 2—3 soļu atstatumā no ierindas vidus, komandē: 
„Mazpulks — mierā! Pa labi (uz vidu) skatīt!" (Stāvoklis, 
kad vadītājs nāktu no kreisās puses, nebūtu normāls!) Pie šīs 
komandas visa ierinda pagriež galvu uz vajadzīgo pusi. Ja 
ierinda nostādīta ar cepurēm galvā, tad pēc šīs komandas 
priekšnieks, abi pārējie valdes locekļi, kas stāv ierindas labā 
spārnā, viens otram blakus (ne aizmugurē) un saimju vecākie 
pieliek roku pie cepures. Pēc šīs komandas priekšnieks izdara 
vajadzīgo pagriezienu uz to pusi, no kurienes nāk vadītājs, 
un dodas viņam pretī ar ziņojumu, piem., ar šādu: „Mazpulka 
vadītāja kungs! Šīs dienas vispārējā sapulcē ieradušies un ierindā 
nostādīti 30 dalībnieki un 6 mazajie!* Ziņojumu nododot, priekš- 
nieks vadītāja priekšā nostājas apm. 2 soļu atstatumā. Pēc 
tam vadītājs, no labā spārna sākot, kopā ar priekšnieku, kas. 
iet viņam pussoli aiz labā pleca, apstaigā ierindu, tad nāk _ 
atpakaļ, nostājas pret ierindas vidu, atkarībā no ierindas 
gajuma 2 vai vairāk soļu atstatu, un sasveicinās. Vispirms 
vadītājs saka: „Sveiki, mazpulka dalībnieki!'*' Mazpulks atbild: 
„Esat sveiki!" Vadītājs: „Augat lieli!*, mazpulks: „Augsim 
Latvijai!" Ja vadītājs grib mazpulku apsveikt, piem., 
kādos svētkos, vai arī izsacīt pateicību, vai ko citu ļoti 
svarīgu, tad viņš to izdara tūlīt, ja nē, tad tūlīt pēc 
sasveicināšanās nosaka: „Brīvi!”* To atkārto priekšnieks, 
un tikai tad viņš pats un pārējie, kas bija rokas pacēluši 
pie cepures, tās nolaiž. Tagad vadītājs var ierindas priekšā 
paziņot jaunākos rīkojumus un svarīgākos ziņojumus, 
ko, kājās stāvot ierindā, katrs uzņems daudz nopietnāki, nekā 
vēlāk sēžot. Ziņošanas laiks tomēr, nedrikst būt garš, citādi 
lielākas uzmanības vietā var iestāties nogurums.  Paziņotie 
rīkojumi sekretāram vēlāk jāieprotokolē ar norādījumu, ka 

vadītājs tos paziņojis pirms sapulces atklāšanas ierindas priekšā. 
Pēc šiem ziņojumiem, bet, ja tādu nemaz nav, tad tūlīt pēc 
komandas: „Brīvi!'* vadītājs norāda priekšniekam nosēdināt 
mazpulku sapulcei, pēc kam priekšnieks. aizved mazpulku, bet, 
ja tas ir tai pašā telpā, tad nosaka: „Dalībniekiem ieņemt vietas 
vispārējai sapulcei!  Iziet!''  6Un tikai pēc pēdējās komandas 
visi iziet no ierindas un ieņem vietas. 

Šāda sasveicināšanās izdarāma katrā ziņā un katrā gadījumā; 
laika tas daudz neprasa, bet bērniem rada lielāku interesi un 
patiku mazpulka darbam, piešķir lielāku nozīmi vispārējai sa- 
pulcei, disciplinē dalībniekus, pieradina tos labai stājai un pa- 
dara drošākus. Arī vadītājas — sievietes sapratīs, ka te nav 
nekā „militāra,” kas sievietei būtu neērti vai grūti izdarāms. 


SAPULCES ATKLĀŠANA UN VADĪŠANA 


Sapulcē priekšnieks ieņem vietu galda vidū, sekretārs pa 
ļabi — blakus, vai arī galda galā, ja galdiņš ir pamazs, kasieris — 
pa kreisi. Kad sapulces dalībnieki savas vietas ieņēmuši, 
priekšnieks pieceļas, ja ir vajadzība, viņš palūdz būt klusu, un 
nosaka: „.... mazpulka kārtējā (ārkārtējā, gadskārtējā) 
vispārējā sapulce atklāta. Lūdzu sekretāru reģistrēt ieradušos 
dalibniekus" un nosēžas. Sekretārs pēc biedru grāmatas izsauc 
visus dalībniekus un izdara tur vajadzīgās atzīmes; vēlāk viņš 
ieraksta protokola grāmatā.  Nokavējušies dalībnieki drīkst 
ieņemt vietas tikai ar priekšnieka atļauju, tam stādoties priekšā 
un ziņojot nokavēšanās iemeslus. Visu turpmāko sēdes vadību, 
ja telpa ir neliela, un visi var labi sadzirdēt un valdi saskatīt, 
priekšnieks izdara sēdot, izņemot priekšlikumu nobalsošanu, 
lēmumu paziņošanu un lietas, par kurām viņš pats izsakās. 
Kā turpmāko priekšniekam nākas sacīt: „Valde izstrādājusi 
šādu dienas kārtību (nolasa. to). Kas vēlas izteikties par dienas. 
kārtību? Vai ir kādi grozījumi? papildinājumi?* Ja tādi 
būtu, tos var pieņemt vai nepieņemt, atkarībā no valdes, vadī- 
tāja un sapulces domām. Pēc tam notiek dienas kārtības pie- 
ņemšana. Priekšnieks nosaka: „Kas ir pret šādas (nolasa 
vēlreiz, ja ir pieņemti kādi grozījumi vai papildinājumi) dienas 
kārtības pieņemšanu?" (parasti nav). Ja neviens nebūtu pret 
"un nebūtu atturējies, tad priekšnieks nosaka: „Dienas kārtība 
vienbalsīgi pieņemta!" Citādi saka: „Dienas kārtība 
pieņemta, divām balsīm (piemēra dēj) balsojot pretī un trim 
balsīm atturoties!” 

„_ Furpmākais — „Pārejam pie pirmā dienas kārtības punkta — 
Iepriekšējās sapulces protokola nolasīšanas un pieņemšanas. 
Lūdzu sekretāru nolasīt iepriekšējo protokolu!" Sekretārs pie- 

ceļas un nolasa. Priekšnieks: „Lūdzu izteikties par nolasīto 
protokolu.” 

Vadītājiem ir jāpaskaidro, ka visa sapulce ir līdzatbildīga 
pie tā, kādu protokolu pieņem, un ka tāpēc visiem ir pienā- 
kums uzmanīgi klausīties un arī norādīt uz visām kļūdām, kas 
sekretāram aiz neuzmanības būtu radušās. Kad visas kļūdas 
vai nepilnības būtu izlabotas un atzīmētas, jāizdara protokola 
pieņemšana, kas pats par sevi ir ļoti nopietns juridisks 
akts, bet kam bieži vien paiet bez ievērības garām un apmie- 
rinās ar protokola nolasīšanu vien. Protokols jānolasa ne tikai : 
informācijas pēc, bet galvenais, lai to pieņemtu, lai tas iegūtu 
visas vajadzīgās tiesibas. Nepieņemtam protokolam nav nekāda 
spēka. To bērni bez paskaidrošanas nespēj saprast. Pieaugušo 
biedrībās, kur kādreiz pieņem lēmumus par lielām naudas 
summām, un kur tāpēc katra tīša vai netīša neuzmanība var 
būt ļoti nozīmīga, šī lieta kļūst pati par sevi skaidra. Tādā 
veidā var izskaidrot protokola pieņemšanas svarīgumu maz- 
pulkos. 

Protokolu pēc visiem labojumiem pieņemot, priekšnieks 
vaicā: „Kas ir pret šī protokola pieņemšanu? Kas atturas?" 
un tad paziņo protokola pieņemšanas rezultātus: „Protokols 
pieņemts vienbalsīgi (vai arī citādi).'' Priekšnieks tad turpina: 
„Ar šo pirmais dienas kārtības punkts izbeigts, pārejam pie 
nākošā.'' Līdzīgā kārtā norisinās visa pārējā dienas kārtība. 
Priekšniekam, kā sēdes vadītājam, jāprot objektīvi novērtēt 
izspriežamais jautājums, jāgādā, lai par katru jautājumu vis- 
pusīgi izteiktos, bet reizē jāraugās, lai neviens nesāktu tukši 
pļāpāt vai neapdomāti aizstāvēt sava drauga vai domu biedra 
viedokli. Sapulcei tiešām jāizjūt, ka priekšnieks to. vada. To _ 
viņš panāks, ja uzmanīgi sekos un iedziļināsies katra runātāja 
domā un, izsakot reizēm savu spriedumu, pratīs runātāju domas 
sasaistīt un novirzīt līdz galīgam lēgņņumam. 


JAUNU BIEDRU UZŅEMŠANA 


Šo dienas kārtības punktu gribu apskatīt sīkāki tāpēc, ka 
to izdara parasti ļoti pavirši un bāli. Jaunuzņemtie dalībnieki 
bieži nemaz neizjūt, ka noticis kautkas svarīgs viņu dzīvē, ka 
arī viņi tagad uzņemti lielajā mazpulku saimē par aktīviem 
locekļiem. 

„ Ieteicams uzaicināt ierasties kandidātus tai sapulcē, kur 
viņus uzņem. Jauno biedru uzņemšana jāparedz pašā sākumā, 
t. i., tūlīt pēc protokola pieņemšanas, lai visos turpmākos jau- 
tājumos viņi vavētu līdzi spriest, un otrādi, ja kādu neuzņemtu, 
lai tas ātrāki par to zinātu un nebūtu vairs klāt sapulcē. 

Šo dienas kārtības punktu sākot, priekšnieks nolasa visu 
kandidātu vārdus un palūdz tos atstāt sapulces telpu, kamēr 
tos aicinās atkal atpakaļ. 

Kā zināms, jaunus dalībniekus vispārējā sapulce uzņem uz 
valdes ieteikumu, kas garantē zināmu drošību par to, ka jaunuz- 
ņemamie būs mazpulkam piemēroti. Sapulcei tomēr ir nepie- 
ciešami zināt (īpaši lielākos mazpulkos), kas par cilvēku ir 
uzņemamais kandidāts, tāpēc priekšniekam ir jārūpējas, lai kāds 
no klātesošiem raksturotu kandidātu: viņa labās un arī sliktās 
īpašības, ja tādas būtu novērotas. Kad kandidāti izgājuši 
laukā, priekšnieks nolasa pēc kārtas katra kandidāta iestāšanās 
anketi un nosaka: „Lūdzu izteikties par šo kandidātu!" Šie 
vārdi katram sapulces dalībniekam jāuzskata kā pavēle un 
katram, kas vien kautko zina, ir jāizsakās. (Tas nenozīmē, ka 
jāizsakās būtu daudziem: pietiek ar 1 vai 2 raksturojumiem). 
Katrs raksturojums jāizbeidz ar vārdiem: „ieteicu (vai neieteicu) 
minēto kandidātu uzņemt mūsu mazpulkā." Iepriekš sapulcei 
jāpaskaidro, ka visu to, ko pārrunā mazpulkā sapulcē, neviens 
nezinās un nedrīkst zināt ārpus sapulces telpas. Tāpēc katrs 
lai droši raksturo un izsaka visu, ko vien zina par kādu kandi- 
dātu. Negātīvas īpašības vai dažādus trūkumus no svara zināt 
ne tāpēc, lai kādu nopeltu, bet gan, lai visi zinātu, kā ar 
katru turpmāk apieties. Šādi raksturojumi ļoti bieži vadītājam 
un valdei atkiāj to, ko viņi nav zinājuši, un palīdz tiem turp- 
mākā audzināšanas darbā. 

Ja nu tiešām neviens negribētu vai nevarētu izteikties, tad 
priekšniekam pašam jāraksturo kandidāts un jāziņo tās domas 
un spriedumi, pie kujām valde pieturējās savā sēdē. Pēc tam 
jāizdara kanditāta uzņemšana. Priekšnieks vaicā: „Kas ir pret 
(uzvārds, vārds) uzņemšanu? kas atturas?" un tad paziņo uz- 
ņemšanas rezultātus. Ir svarīgi un patīkami nevien kandidātam, 
bet arī visam mazpulkam šādos gadījumos panākt vienbalsīgu 
lēmumu, tāpēc nevajadzētu balsot pret, vai arī atturēties no 
balsošanas tāpēc vien, ka kādu kandidātu nepazītu personīgi 
(pārnāk no kaimiņu skolas vai tml.). Tādā veidā izlemj katra 
kandidāta lietu. Ja labi iestrādājas, tas daudz laika neprasa. 
Piezīmējams, ka gadījumā, ja kandidāti lielākam vairumam 
būtu galīgi nepazīstami, anketas varētu nolasīt kandidātu klāt- 
būtnē, lai sapulce gūtu par viņiem labāku priekšstatu, un pēc 
tam tos palūgt laukā. 

Kad visu kandidātu lietas izskatītas un izlemtas, priekšnieks 
palūdz kādu no saimes vecākajiem ievest un nostādīt jaunuz- 
ņemtos dalībniekus. Tos parasti nostāda jau blakus telpās un 
tad kārtīgā ierindā ieved iekšā. Kad jaunie ir nostādīti un 

nolīdzināti, saimes vecākais ziņo par to priekšniekam. Pēdējais, 
griežoties pie jaunajiem un nosaucot tos visus vārdā, paziņo 
sapulces lēmumu par viņu uzņemšanu mazpulkā.  Mazpulks 
apsveic šo paziņojumu ar aplausiem. Tad priekšnieks apsveic 
jaunos dalībniekus īsos vārdos un, ja iespējams, paziņo par 
iedalīšanu kādā saimē. Pēc tam arī vadītājam ieteicams veltīt 
jaunajiem dažus apsveikuma vārdus, īsumā raksturot darbību 
mazpulkā un iepazīstināt ar amatpersonām. Tad priekšnieks 
uzaicina jaunos ieņemt vietas un aktīvi piedalīties sapulcē. 

Ir gadījies, ka sapulcē zināmu kandidātu neuzņem, jo viņa 
raksturojumā atklājies kautkas tāds, kas līdz šim nebija 
zināms. Tādos gadījumos priekšnieks vai arī cits kāds viņa 
uzdevumā iziet blakus telpās paziņot par to kandidātam. 
Ja dalībnieks nebūtu uzņemts sliktas uzvešanās dēļ, tad pazi- 
ņojums varētu būt šāds: „Mums visiem bija ļoti liels prieks, 
ka arī Tu vēlies būt un strādāt mazpulkā, tomēr Tavas līdz- 
bet visi kopā nolēmām sekot un novērot Tavu uzvešanos, 
cerībā, ka Tu labosies, un ka pēc laika varēsim Tevi uzņemt." 

Ja pirmajos gados bijām priecīgi par katru, kas iestājās 
mazpulkā, tad tagad bieži atgadās, ka dažus nevar uzņemt. 
Nepiemēroti dalibnieki nav arī jāuzņem, jo viens pats dalīb- 
nieks ar savu nepiemēroto uzvešanos var bojāt visa mazpulka 
labo slavu un godu. 


SAPULCES NOBEIGŠANA UN SLĒGŠANA 


Var kādreiz gadīties, ka kādā dienas kārtības punktā — 
piem., ziņojumos vai dažādos jautājumos — neviens neizsakās. | 
Tas nekas, šādus punktus tomēr katrreiz ieteicams paredzēt. 
Sēdi vadot, šādos gadījumos priekšnieks pēc uzaicinājuma iz- 
teikties pasaka: „Tā kā neviens nevēlas izteikties, šo dienas 
kārtības punktu uzskatu par izbeigtu, pārejam pie nākošā die- 
nas kārtības punkta.” Līdzīgā veidā sekretārs to raksta 
protokolā. 

Sapulces dienas kārtībā var būt dažādas praktiskas nodarbiī- 
bas, bet katrā ziņā jāparedz dziesmas un rotaļas, lai radītu 
sapulcē lielāku dzīvību un lai izklidinātu nepatīkamo nogurumu, 
kas rodas, ilgāk sēdot uz vietas. 

Kad visi dienas kārtības punkti iztirzāti, priekšnieks 
nedrīkst aizmirst uzaicināt izlemt un visiem uz vietas paziņot 
nākamās sapulces vietu un laiku. 

Tad seko sapulces slēgšana, ko izdara, uzaicinot nodziedāt 
mazpulku himnu un paziņojot: „...,. mazpulka vispārējā sa- 
pulce slēgta!" 

(slezns stūrītis 


Vadītājas, sagatavosim mazpulku dalībnieces 


1938. gada vasaras sacensībām 
I. ZAULA 


Vasarā nometņošanas laikā mazpulku jaunatni vienmēr no- 
darbinām ar dažādām praktiskā darba sacensībām. Tā to tur- 
pināsim arī nākošu vasaru. 

Bet kādas sacensības lai izvēlamies? Daļa dalībnieču ir iemī- 
ļojušas rokdarbu sacensības. Bet no tām nākamā vasarā jāatsakās, 
jo divas vasaras no vietas tās jau bijušas (1936. gadā — piec- 
cīņu mājsaimniecības nozarē lāpišana vai pogu šūšana un 
1937. gadā adīšana). Un ir daudz dalībnieču, kuras rokdarbos 
nejūtas tik stipras, jo viņas interesējas par citām nozarēm. 
Mājas kopšanas darbos mazpulku dalībnieces ir vēl drusku par 
maz vingrinājušās. Bet daudzas mazpulku mājsaimniecības 
sekcijas sev par sacensības darbu ir izvēlējušās ēdienu gatavo- 
šanas nozari. Bez tam arī skolās izņem diezgan plašu ēdienu 
gatavošanas programmu, un liela daļa skolotāju vasarā papil- 
dinās speciālos kursos. 

Tādēļ mazpulku nozare ir nolēmusi nākošā vasarā rīkot maz- 
pulku dalībniecēm sacensības ēdienu gātavošanā. Sacensību 
noteikumi būs iespiesti 1938. gada „Mazpulka” 1. n-rā. Vis- 
pirms katram mazpulkam jāsarīko vietējās sacensības un labā- 
kās dalībnieces tad' varēs piedalīties rajonu sacensībās. 


Jaunās sacensības prasa rūpīgu iepriekšēju sagatavošanos, jo 
novērtējums būs vispusīgs un diezgan stingrs. Tādēļ lūdzam 
šajā darbā piedalities visām vadītājām, vad. palīdzēm un sekciju 
vadītājām. Darbs būs atbildīgs, bet kas to izpratīs un atzīs, 
tas paveiks visu bez sevišķām grūtībām. 


Ko dalībniecēm dod ēdienu gatavotāju sacensības? 
1) Tas radīs lielāku interesi par virtuves darbiem. 


2) Sacensībām gatavojoties, dalībnieces iemācīsies mazākais 
septiņus Mazpulkā” minētos ēdienus labi, garžīgi un ātri pa- 
gatavot. 


Pērn adītāju sacensībās piedalījās apm. 800 meitenes. 
Paredzams, ka šo vasaru šis skaitlis vēl palielināsies, tā tad 
varam rēķināt, ka apmēram 1000 meitenes pratīs labi pagatavot 
vismaz septiņus ēdienus. Un tas ir ēdienu gatavošanas nozarē 
liels ieguvums jau vispārības labā, kura dēļ ir vērts strādāt. 
Pēc sacensībām interese, protams, nezudīs, bet iekustinātais 
akmens velsies arvien uz priekšu. | 


Kā varētu meitenes iepriekš sagatavot? _ Tām jāiemāca pa- 
reizi, garžīgi un glīti pagatavot „Mazpulkā”* minētie ēdieni. 
Mācot noder ievērot, ka komisija, darbus novērtējot, galvenā 
kārtā vērtēs.  pareizus darba paņēmienus, kārtību darbā, ēdiena 
garžu, izskatu un pagatavošanas laiku. 


Dalībnieces sacensībām jāsagatavo gan praktiski, gan teūrē- : 
tiski.  Praktiskos darbos ir svarīgi iemācīt pareizos darba pa- 
ņēmienus, pirmkārt, lai nesabojātu ēdiena barības vielas, un 
otrkārt, lai darbs veiklāki ritētu. Piem., dalībniecēm jāzina, ka: 
I) notīrītās saknes skalo pirms sagriešanas sīkākos gabalos; 
2) sautējot, katliņš jāapsedz ar vāku; 3) olbaltumu un krējumu 
var ātrāk putās sakult vēsā vietā; 4) strādājot jānovieto vien- 
mēr darba rīki visparocīgāki; 5) jāiemācās vispareizākie paņē- 
mieni, sienot diegus ap kāpostu vīstokļiem, burkānus sagriežot 
gabaliņos u. t. |. Katru rīcību dalībniecei jāprot «izskaidrot un 
pamatot. 


Darbam piešķir; daiļumu, pat zināmu intelliģenci _— 
kārtība. Meitenēm jāvingrinās, lai visi produkti vai to 

atkritumi tiešām kristu traukā, kurā tos liek, bet ne vis pāri 
trauka malām. Tāpat dalībniecēm jātur tīri vist darba trauki, 
rīki un piederumi, galds, pavards un to apkārtne. 


Virtuves mākslā ir ļoti daudzi sīkumi, kurus ievērojot var 
ēdienu garžu manāmi uzlabot, vai arī ar nemākulīgu rīcību iz- 
nīcināt, piem., garžu uzlabo, ja gaļu pirms sautēšanas sviestā 
mazliet apcep.  Gatavā piena zupā īsi pirms pasniegšanas 
jāieliek gabaliņ šsviesta, rupjmaizes maisījumam jāpieliek mazliet 
kanēļa. Ļoti svarīgi ir visiem ēdieniem pareizā daudzumā pie- 
likt sāli u. t. 1. 


Ēdienu labāki baudāmu un reizē ar to pilnigāki izmantojamu 
padara tā glītais sakārtojums. Ja ēdienā būs manāmi pelnu 
plauki, ja trauka malas būs aptraipītas, pats ēdiens pavirši 
ievietots, tad var būt droši, ka pat garžīgākais ēdiens liksies 
negaržīgs un vienu otru pat pilnīgi atbaidīs. Turpretim ēst- 
gribu ierosinās un vairos glīts, tīrs sakārtojums, sevišķi, ja tas 
būs vēl mazliet atsvaidzināts ar kādiem sakapātiem vai veseliem 
zaļumiem, glīti rotāts ar putu krējumu, ievārījumu vai citādi — 
atkarībā no ēdiena īpatnības. 


Dalībniecēm būs komisijai jāuzrāda pagatavotais ēdiens, 
ievietots attiecīgā, galdā pasniedzamā traukā. Tajā reizē mei- 
tenei vajadzēs dot arī šī ēdiena novērtējumu resp. analīzi. 
Piem.: kādas barības vielas sastāda ēdiena pamatu, kādus 
vitāmīnus, minerālvielas satur ēdiens, kā pamata barības vielas 
attiecīgā sagatavojumā izmantojamas (sautētā gaļā olbaltum- 
vielas labāk izmantojamas kā ceptā). Kādā gada laikā un 
kādā ēdienu reizē pagatavotais ēdiens ieteicams u. t. t. 


Visbeidzot sacensībās novērtēs darba veiklību — ātrumu. 
Ja visus darbus veic ar pareiziem paņēmieniem, ja darba rīki 
un piederumi vienmēr visizdevīgāki,  parocīgāki novietoti, 
tad atliek vienīgi iemācīties pašu strādāšanu. Jo lēnāk 
dalībnieces mācoties strādās, jo pareizāki viņas darbu 
padarīs.  Steiga rada vienīgi paviršību. Tādēļ sagatavošanās 
laikā nevajadzētu nekad darbu steidzināt. Biežāk un vairāk 
strādājot, ātrums vēlāk rasies pats par sevi. 


Iepriekš minētais rāda, ka dalībnieču sagatavotājai ēdienu 
gatavošana ir labi jāpārzina. Liela daļa vadītaju to arī pārzina, 
bet vienā otrā gadijumā vadītājas šajos jautājumos nejūtas 
visai stipras. Kā tad izlīdzēties? 


1) Daudz var līdzēt literātūra. Ieteicama būtu šāda: 


Ēdieni no, iekšzemju produktiem — LLK 
izdevums, sastādījušas LLK u. c. mājsaimniecības darbinieces. 

Birziņas, Švāģeres — „Latviskā un modernā virtuve." 
J. Grīnberga izdevums. 

Andersones, Reinhardes — „Mājsaimniecība.* 1I.M. 
mācības līdzekļu nodaļas izdevums. 

M. Rocēnas — „Mājsaimniecība" Valtera um Rapas 
izdevums. 

Dr. B. Jirgensona — „Modernās zinātnes lielie 


sasniegumi.” 


vw 


Bez tam Dr. Jirgensons ir rakstījis š. g. „Sējēja” n-ro0s. 


2) Vadītājas var lūgt talkā kādu kollēgu vai arī painteresē- 
ties, vai tuvumā nedzīvo kāda, kas būtu beigusi mājsaimniecības 
skolu, plašākus kursus vai vismaz 2-gadīgo lauksaimniecības 
skolu. 


3) Ieteicams griezties pie sava rajona mājturības instrukto- 
rēm (Instruktoru darbības rajoni ir norādīti 1937. g. „Vādītāja* 
4. n-rā Mežsētas rākstā). 

4) Mazpulks var pieprasīt 2—3 dienas garus ēdienu gata- 
vošanas kursus sava novada mazpulku inspektoram.  Maz- 
pulkam kursu vadītāja jāatved un jāaizved uz staciju, jāgādā 
par uzturu un dzīvokli un jāmāksā Ls 2,— dienā. 


Vismaz vienu no minētāimm iespējām varēs izmantot katrs 
mazpulks, tādēļ cerams, ka šo ziemu un vasaras pirmo pusi 
mazpulku dalībnieces izmantos un čakli gatavosies interesantajām 
sacensībām. 


Neparastais izrādās par neiespējamu tikai tam, kas domā 
vienīgi par grūtibām un iedomājas kaut ko, kā nekad nav bijis, 
nedz arī būs. Sekspirs 

Viss kārtībā! 


Formāta standartizēšana papīram un 
grāmatām 
A. LŪKS 


STANDARTIZĒŠANAS PROCESS 


Dabā vērojam likumību, ka vienas sugas, šķirnes priekšmeti 
normāli ir viena lieluma un veida. Novērojiet rudzu graudus, 
koku skujas, lapas, ziedus, ogas, sniega pārslas, kristallus, put- 
niņu ķermeņus — vienas sugas, šķirnes robežās tie ļoti līdzīgi 
kā lieluma, tā veidojuma ziņā. Daba, atkārtojot savus veido- 
jumus daudzos eksemplāros, cenšas ieturēt vienveidību.. 


Kad cilvēks ar prātu un:rokām sāka radīt, veidot lietas, viņš 
sākumā nedomāja par atkārtošanu, viņa ražojumi bija vien- 
reizēji, individuāli. Pirmie podi, cirvji, naži ir pilnīgi indivi- 
duālas lietas, lielumā un veidojumā pilnīgi atkarīgas no darinā- 
tāja un materiāla. Pamazām cilvēki pārgāja uz darinājuma 
atkārtošanu daudzos eksemplāros — radās amatnieki, fabrikas. 
Apzinīgais ražotājs deva veselu seriju vienveidīgu priekšmetu. 
To sekmēja izejvielu ņemšana no viena un tā paša avota un ražo- 

šanas rīku un mašīnu vienveidīga lietošana darbā. Maiņas tirdz- 

niecībai izbeidzoties, arī tirgū pieprasīja lietas, kuru atsevišķi 
eksemplāri bija noteikti vienveidīgi un vienvērtīgi, jo tikai tādiem 
varēja, "pašu priekšmetu neredzot, norunāt cenu, paredzēt iesai- 
ņojumu, transportlīdzekļus un noliktavas. lpaši mēchanizēto 
fabriku masu ražojumi kļuva pilnīgi vienveidīgi. Priekšrocības 
vienveidīgu priekšmetu lietošanā un tirdzniecībā radīja apzinīgu 
tieksmi šķirnes robežās ieturēt pilnīgu un pastāvošu lietu atse- 
višķo eksemplāru līdzību lielumā un veidā. Radās standartizē- 
šana. Pirms sāka ražot, radīja pirmveidni — šablonu, etalonu, 
lekāli, modeli — un raudzījās, lai ražojumi tam pilnīgi atbilstu. 


ŪNIFIKĀCIJA 


Prakse rādīja, ka nepietiek ar ražojumu standartizēšanu vie- 
nas fabrikas, pat valsts apmēros. Gadījās, ka celtnes nobeig- 
šanai vairs nevarēja dabūt tos ķieģeļus, ar kuriem tā iesākta, 
bet no cita cepļa nākušiem bija citi izmēri un ar to radās būvē 
grūtības. Skrūves uzgrieznim nokrītot, radās grūtības, ja 
tirgū bija dabūjami uzgriežņi ar citu vītņu mērogu vai 
kāpumu. Ko līdzēja lampa, ja tai saplīsušā cilindra vietā - 
nevarēja nopirkt piemērota lieluma jaunu; ko līdzēja elektriskā 
spuldze, ja tā degpunktā nav ieskrūvējama. Bija jāgroza darba 
iekārta un kalkulācija, ja tirgū vairs nevarēja pirkt paredzētā 
lieluma skārda loksnes. Kam derēja brilles, ja sasista stikla vietā 
jauns nav dabūjams. | 


Tāpat prakse rādīja, ka standartiem jābūt zināmā sakarībā, 
jāsastāda zināma kvalitātīva vai kvantitātīva rinda. lr svarīgi, 
lai trauku lielumi atšķirtos praktiski lietojamu tilpuma mēru | 
vienībās, piemēram, lai tie būtu 2, 3, 5, 10 litru tilpuma un nevis | 
2, 2%, 3%, 634 litru. Tāpat naglu garumam jābūt lietderīgi 
kāpinātam, dēļu biezumam lietderīga biezuma skalā, audumiem 
piemērotā nokrāsu gradācijā, jo vajadzīgi ne tikai gaišie un tum- 
šie, bet arī starptoņi. l 


Daudzie neatkarīgie ražotāji um daudzās sistēmas radīja 
daudz tipu, kuru raibumā bija grūti orientēties un daudz neēr- 
tību pielietošanā. Jautājumu sāka zinātniski pētīt. Izrādījās, 
ka tipu un sistēmu skaitu tiešām var samazināt un vispārināt. 

Šī vajadzība vienādot atsevišķu ražotāju standartus un stam- 
dartu skalā ievest lietderīgu kāpinājumu noveda pie ūnificēšanas. 
Atsevišķas valstis un starptautiski institūti noteica priekšmetu 
standartus un standartu sistēmas. Dažos gadījumos šos atzi- 
numus padarīja par obligātiem noteikumiem, visumā tie bija 
ieteikumi un tos pielietoja atsevišķas iestādes un ražotāji. 


396 


«a < M 


! šā 


Standartizācijā liela loma ir valsts un centrālām iestādēm, 
bet nepieciešams ir arī pircēja — patērētāja labvēlīgs noska- 
ņojums. 

Pie mums standartizēti dažu ražojumu sortimenti un iesai- 
ņojumi. Pašreiz Tirdzniecības un rūpniecības kamera nodarbojas 
ar papīra formātu standartizēšanu. 


PAPĪRU FORMĀTI 


Līdz nesenai pagātnei papīru ražoja viena noteikta lieluma 
loksnēs. Atsevišķām fabrikām, ražojot speciālus formātus, pa- 
mazām radās dažāda lieluma loksnes. Šo lokšņu dalījums uz 
pusēm, četrām, astoņām daļām deva rakstāmlapu un grāmatu 
formātus. 


Atkarībā no iespiedloksnes (plano — pl”) locījuma, līdz šim 
parastākie grāmatu formāti tiek saukti: 
folio — 2%? — pusloksne — no loksnes 2 lp. resp. 4 lpp. — aug- 
stums — pāri 35 cm 
kvarta — 4% — ceturtdaļloksne, 4 lapas resp. 8 lpp. — augstums 
30—35 cm 


oktava — 8% — astotdaļloksne — 8 lapas resp. 16 lpp. — aug- 
stums 16—18,5—22,5—25—30 cm. 


Lielums atkarīgs no loksnes lieluma, kurš ir dažāds. 


Parastāko grāmatu formātu samēri šādi (apgriešana 
iesienot tos attiecīgi samazina): lielākie žurnāli (piem. Aizsargs) — 
kvarta — 23 x 30 cm. Zinātniski darbi (Skujenieka — Latvija) 
17,5 x 26,5 cm. Skolas grāmatas (Grīna — Latvijas vēsture) 
— 15 x 23 cm. Beletristika (Grāmatu draugu serijas) — 14 x 
a cm. Kabatas grāmatas (Ūniversitātes kalendārs) — 11,5 x 

cm. 


Rakstāmpapīra loksne arī nav precīzi nostabilizēta. 
Ligates fabrikas ražotās „krievu loksnes ir 360 x 450 mm. 
Sagriežot šo rakstāmo vai koncepta papīra loksni, rodas mūsu 
kancelejas parastie formāti: 

Lapa (pusloksne) — 22,5 x 36 cm. 
Ceturtdaļa 18 x 22,5 cm. 
Astotdaļa 11,2 x 18 cm. 


Dažās iestādēs un tirdzniecības uzņēmumos lieto tā saucamo 
komerciālo formātu — 22 x 28 cm. 

No pārējiem vairāk lietotiem Ligates papīru formātiem jāat- 
zīmē šādi lokšņu lielumi: 


Vēstuļu papīrs 44 x 56 cm. 
Zīmēšanas 70 x 100 cm. 
Aktu vāki 39 x 53 cm. 
Galda kartoni 70 x 100 cm. 


Plašir-atzīts un nostabilizējies ir bibliotēkas kartiņas formāts — 
[7 Sr pe 


Papīra ražošanai un izlietošanai pavairojoties, atkal un atkal 
radās jautājums, vai lokšņu formātus nevarētu stabilizēt, sama- 
zināt to dažādību un radīt lietderīgu organisku formātu rindu. 


Papīra ražošanas un iespiešanas mašīnu ražotājiem būtu at- 
vieglota mašīnu konstruēšana, papīra ražotājiem, samazinoties 
sortimentam, būtu vienkāršota ražošana, vieglākas kalkulācijas, 
un krājumu aprēķini, izdevēji būtu pārliecināti, ka grāmatu iz- 
vēlētā formātā tiešām varēs iespiest, bibliotēkas varētu lietde- 
rīgāki konstruēt un izmantot plauktus un telpas, biroji un kance- 
lejas varētu noteiktāki ievest formulārus, ierīkot vienveidīgas 
rakstu ietveres un arķīvu iekārtu. 


Papīra ražošanā jaunās mašīnas lokšņu vietā sāka dot ruļļus. 
Formātu noteikšanas pamats — loksnes samēri — bija zudis, 
vajadzēja pieņemt citu pamatu. Visumā palika pie principa, 
ka formātu nosaka garuma un platuma attiecība. Sākās meklē- 
jumi, kāda attiecība būtu labākā. Priekšlikumu bija daudz | 
un dažādi. Visvairāk lietoti lielumi, kuru attiecība 1 : 2 un 
I : 1,41. Pēdējā attiecība ir „normālformāta** pamats. 


NORMĀLFORMĀTS 
Normālformātu agrāk sauca arī par DIN formātu. Šis vārds 
cēlies no saīsināta: Vācijas industrijas normas — Deutsche In- 


dustrie Normen — nosaukuma. Rūpniecības ražojumu standarti- 
zēšanai uzsāktais normēšanas process ietvēra arvien lielāku arī 
nerūpniecisku priekšmetu skaitu, ar normēšanu nodarbojās ne 
tikai Vācija, tāpēc DIN nosaukums vairs nebija piemērots. Dau- 
dzas valstis, arī Latvija, sāka lietot nosaukumu „normālfor- 
māts." 


Normālformāta idejas "ierosinājums nācis no Francijas, bet 
plašākie tālākveidojumi notikuši Vācijā. Noslēgtā sistēmā to 
izveidojis rīdzinieks prof. V. Ostvalds 1911. g. 

Normālformāta baze ir 1 kvadrātmetra liela platība, veidota 
taisnstūrī, ar malu attiecību 1 : 1,4. 


Kvadrātmetrs izvēlēts, lai sistēmu pieslēgtu starptautiskai 
metriskai sistēmai. 


[: 1,4 ir attiecība, kādā stāv kvadrāta malas pret 
€ da . K Za Ke 
savu diagonāli, ko izteic formula x:y—=1:] 2, resp.x:y = 1:1,4. 


Ja formātu ar šādu malu attiecību dala šķērsām uz pusēm, 
tad dabūto pusformātu malu attiecība ir tāpat 1 : 1,4, tas pats, 
ja dala vēl tālāk vai palielina dubultojot. Praksē šādu dalījumu 
sauc par „zelta griezumu.” Normālformātu rindā tā tad blakus 
stāvošie formāti ir secinājums, dalot uz pusēm vai divkāršojot. 
Normālformātu rindā visi formāti ir līdzīgi, t. i. katra formāta 
malu attiecību izteic viens un tas pats skaitlis. 


Pie tādas attiecības platības pamats — kvadrātmetrs izvei- 
dots taisnstūrī 841 x 1189 mm. Šī pamatloksne tālāko formātu 
iegūšanai tiek dalīta arvien šķērsām uz pusēm. Pamatloksni 
apzīmē par nullformātu, bet tālākos ar skaitļiem 1, 2, 3, 4... 
Kvadrātmetru var izveidot arī cita samēra pamatloksnē, kuru 
var pēc tā paša principa tālāk dalīt. Sakarā ar to, var būt vai- 
rākas normālformātu rindas. No loksnes 841 x 1189 mm atva- 
sinātā rinda skaitās par pamatrindu, to sauc par A rindu. [Ir 
vēl B, C, D rindas. 


Formātu apzīmē ar rindas burtu un formāta skaitli gindā, 
piemēram, A rindas 4. lielumu apzīmē A4. Kur vajadzība, 
priekšā liek burtus NF — normālformāts, piem.: NF AS. 


Ja mērus prēcīzi ieturēt nav iespējams, jāpiekāpjas uz sama- 
zinājuma pusi. 
NORMĀLFORMĀTA PAMATRINDA 
0 . 841 x 1189 


| „594 x 84| 

2 oi «5 = 420X 594 

3 .297 x 420 

su AK S AP «„ 210x297 

MEESS 8 6 a as Ss 

6 „ 105 x 148 

7 „ .74x 105 

8 592x74 

A RINDAS FORMĀTU NOSAUKUMI UN LIETOŠANA 


A 0) — četrkārtīga loksne — kartēm, plakātiem, zīmējumiem. 

A 1 — dubultloksne — t. p. 

A 2 — loksne — t. p. 

A 3 — pusloksne — t. p. 

A 4 — ceturtdaļloksne — korespondencei, formulāriem, žur- 
nāliem un t. t. 

A 5 — astotdaļloksne — t. p. resp. lapa. 

A 6 — puslapa — atklātnēm, kartiņām, ielūgumiem, foto. 

A 7 — ceturtdaļlapa — vēlējumu un kartotēku kartiņām. 

A 8 — kartiņām, etiķetēm, čekiem. = 


*- 


Vēl sīkākām lapas vienībām, līdz A 13 resp. 9 x 13 mm pie- 
lietošana reta. Pielietošanu vispār nosaka lietderība, garša, 
tradicijas, kuras dažādās valstīs un sabiedrības grupās var būt 
ļoti dažādas un atšķirīgas (piem. vēstules, vizītkartes, naudas 
zīmes). 


Praksē no A rindas visvairāk pielieto A4 un A5 formātus, 
vairums korespondences, formulāru, Žurnālu, grāmatu, lapiņu 
labi novietojas šajos formātos. Īpaši attiecībā uz saraksti pa- 
stāv prasība lietot 


rakstiem — vēstulēm — A4 

pusvēstulēm — AS 

blakus varētu pastāvēt vēl vienīgi kartiņa l 
atklātne — A6. | 


PALĪGRINDU — B—C—D FORMĀTI 


Praksē iztikt tikai ar vienu rindu izrādījās neiespējami. Rakstu 
ievietošanas aploksnes, vāki, kartotēku starpkartiņas, ar piesak- 
ņiem brošējamās kvītis, čeku grāmatiņas bija vajadzīgas citu 
formātu, vai nu šauru sleju veidā, vai tikai mazliet lielāki. 


B rindu sastādīja ģeometriski vidējā attiecībā no A rindas 
formātiem. C un D rindu formātus:radīja kā ģeometriski vidē- | 
jus A un B rindām. 

Speciāli šauriem formātiem (biļetes, sūcpapīrs, alfabeti) kādu 
no normālformātiem dalā gareniski 2, 3, 4.. slejās. Tos apzīmē 
kā !/2A4, !/sA7 un t.I.. 

NORMĀLFORMĀTI 














Kārt. Pamatrinda Palīgrindas 
dalīj. A iet VS | c "< 
(0 841 xXx 1189 1000X 1414 917X 1297 | 771xX1090 
| 594x841 707X 1000 648x917 545X 771 
2 420x594 500x707 458x648 385x545 
3 297x420 353X 500 324X 458 272x385 
4 210% 297 250X 353 229X 324 192x272 
S 148x210 176x250 162x229 136x192 
6 105X 148 125x176 114x162 96X 136 | 
T 74X105 88xX125 81X114 68x96 | 
8 92X74 62x88 | 5TX81 48x68 











NORMĀLFORMĀTU IEVEŠANA DZĪVĒ 


Papīra un grāmatu formāta reforma skar plašas ļaužu masas, 
tāpēc tā attaisnojama tikai tad, ja tiešām dod ērtības un ener- 
ģijas vai materiālus ietaupījumus. Ārzemēs daudzas valstis 
atzinušas, ka reforma attaisnojas. Normālformāts ievests: Švei- 
cē, Vācijā, Austrijā, Beļģijā, Dānijā, Somijā, Holandē, 
Ungārijā, Polijā, Čekoslovāķijā, Norveģijā, Krievijā, bet atse- 
višķas firmas un institūti to lieto arī citur. 

Latvijā šaurā mērogā normālformāts proponēts jau sen. 
Plašāk tas notika 1. darba rācionālizācijas izstādē Rīgā 1928. gadā 
un Biroja iekārtas un veikala reklāmas izstādē 1937. gadā. Ar 
1929. gadu normālformātu lieto Rīgas pilsētas iestādēs. Beidzamā 
laikā uz to pārgājuši arī daži departamenti, iestādes, biroji un 
firmas. To pa daļai lieto arī Lauksaimniecības kamera. Pie- 
mēram, raksti tiek rakstīti uz A4 un A5 blankām, žurnāls Lat- 
vijas Lauksaimnieks ir A4, bet Vadītājs A5 formāta. 


Latvijas Tirdzniecības un rūpniecības kameras īpaša kommisijā 
noskaidroja normālformāta lietošanas lietderību plašā mērogā, 
un tās slēdziens ir, ka tas būtu lietderīgi un attaisnotos saimnie- 
ciski. Pāreja uz normālformātu būtu izdarāma pakāpeniski 
līdz 1940. gada 1. janvārim. Lielākas grūtības vai traucējumus 
pāreja neradītu. Komisija paredz, ka normālformāts būtu 
obligātorisks visām valsts, pašvaldību iestādēm, kamerām, auto- 
nomiem uzņēmumiem un firmām un privātpersonām attiecībā: 
uz rakstiem, kurus viņas iesniedz minētām iestādēm. 


Līdztekus normālformātu attiecinātu arī uz grāmatām un 
žurnāliem. Formāta brīva izvēle paliktu laikrakstiem, mākslas, 
greznuma un speciāliem izdevumiem, „privātām vēstulēm. 


401 





PSS TĀ IR EL IS *  ts PĪTAS S ir S A ITRARMĒ  M 


Valdības noteikumiem un ierosmei formātu reformā ir notei- 
cēja loma, tomēr vieglu un ātru pāreju lielā mērā var sekmēt 
iedzīvotāju plašo masu labvēlīgs noskaņojums. Tāpēc normāl- 
formāta ideja amatpersonām jāpopulārizē. Jānorāda, ka ražo- 
tājs varēs būt drošāks savās kalkulācijās un ražošanas plānā, 
mazāk vajadzēs ieguldīt krājumos, mazāks būs risks, ka krājumi 
aizgulēsies, atvieglināsies aizvietošana. Tirgotājiem arī sama- 
zināsies sortiments, kapitāla ieguldījums, vienkāršosies noliktavu, 
pārdošanas un reklāmas darbs. Izdevēji un spiestuves zinās, 
ar kādiem formātiem rēķināties, būs drošas, ka vajadzīgo dabūs, 
varēs rācionālizēt darbus, samazināt atkritumus. Kancelejas, 
arķīvi varēs lietderīgi iekārtot formulārus, grāmatas, ietveres, 
plauktus, dot kopīgus pasūtījumus, vienveidība sekmēs izpildī- 
šanas un ekspedicijas darbu. Pilsoņiem būs vieglākī pārskatīt 
sortimentus un vienkāršāk iepirkties. 


* a ee 


Tēvijas labklājība, spēcība un varenība ir augstāka par 
visām teorijām un dogmām. Kronvalda Atis 

Jaunie lopkonji 


Ko darīsim nākamā ziemā 
Agr. K. ĶIRSIS 


8. movembrī pagāja tikko astoņi gadi, kopš Latvijā 
sāka darboties pirmais mazpulks, un šo nedaudzo gadu laikā maz- 
pulku skaits mūsu zemē jau sasniedzis 1042 ar 32.466 dalībniekiem. 
Tas ir ievērojams mazpulku vadītāju darbs jaunatnes organizēšanā 
un apvienošanā. Ir tiesa, ka Latvijas mazpulku un mazpulku dalīb- 
nieku skaits ir ļoti liels, bet ar to vien vēl nepietiek. Mazpulku va- 
dītājiem jārūpējas, lai mazpulkos organizēto jaunatni arī pareizi 
audzinātu tagadējā laika garam atbilstošā virzienā, sagatavojot 
to dzīves cīņām un darbam. Un taisni ziemā vadītājiem visvairāk 
par to jādomā, kaut gan aizmirst to nedrīkst nekad. Ja tagadējo 
mazpulku dalībnieki izaugs par krietniem darba darītājiem un mī- 
ļotājiem ikkatrs tanī vietā un apstākļos, kur to dzīve noliks, tad 
viņi būs tiešām cienīgi šī lielā laikmeta mantinieki un godam pratīs 
to pienācīgi tālāk izveidot un izkopt. Un galvenie nopelni būs 
katram mazpulka vadītājam savā skolā, savā pagastā, savā ra- 
jonā, kas būs devis savam mazpulkam un mazpulka dalībniekiem 
to, ko viņš varējis un spējis dot. 

Pagājušos Pļaujas svētkos Jelgavā jau mazpulku saime, vadiī- 
tāji un dalībnieki parādījās kā disciplinētas un organizētas vienības 
piederīgie. Tomēr, jāatzīstas, daudz kā vēl trūka. Rūpīgi un plān-. 
veidīgi. vēl jāstrādā, un daudz jāstrādā, lai mazpulku dalībnieki, 
visi kā viens, būtu ar nevainojamu „ārējo un iekšējo stāju.” Pļau- 
jas svētku laikā kopējā mazpulku sanāksmē bija mazpulka dalīb- 
nieks, pie tam vēl kāda mazpulka valdes loceklis, kurš pēc kāda 
sīka pārkāpuma atsacījās telpu vecākam — (vadītājam) uzdot 
savu vārdu un mazpulku. Dalībnieks, kam trūkst pat tikdaudz 
drosmes, lai savu vainu atzītu, kurš negrib nest nekādu atbildību: 
par savu rīcību, nav vēl izpratis mazpulku garu, nav ieaudzis tanī 
garā, kādā visiem mazpulku dalībniekiem jāieaug: atbildēt par 
savu darbu, vienalga, labu vai sliktu, katrā lietā un katrā vietā. 
Tāpat vēl Pļaujas svētkos varēja redzēt vienu otru dalībnieku, kurš, 
sabāzis rokas bikšu kabatās, pagrūžot pie malas citus, centās ie- 
ņemt pirmo skatītāju rindu svinību aktā vai svētku izrādē. Bija 
arī gadījumi, kur kāds mazpulka dalībnieks viņam uzdotos pienā- 
kumus mēģināja kaut kā apiet ar līkumu un nevis noteikti pēc labā- 
kās apziņas izpildīt, kā to no īsta mazpulka dalībnieka katrs sa- 
gaidītu. Tas norāda, ka ir vēl dalībnieki, kuri domā, ka, ja viņi 
mazpulka apskatē var pārspēt ar saviem darbiem pārējos dalībnie- 
kus, vai arī tos uzvarēt sacīkstēs, tad viņi ir jau cienīgi staigāt 
mazpulku formā un saukties par mazpulka dalībniekiem. Šādiem 
dalībniekiem vēl jāiemāca atziņa, ka mazpulks nav tikai tāpēc, lai 
jaunatne vingrinātos dažādos darbos un mērotos spēkiem dažādās 
sacīkstēs, bet mazpulks uzliek lielus pienākumus katram savam 
loceklim — būt darbīgam, patiesam, atklātam un par sevi un 
savu darbu atbildīgam, kā to māca mazpulka dalībnieka svinīgais 
solījums. Šo svinīgo solījumu nevar izskaidrot un neviens mazpulka 
dalībnieks nevar izprast tikai svinīgā solījuma svētkos solījumu 
nododot, bet pie solījuma vārdiem vadītājam allaž jāpakavējas 
pārrunās ar dalībniekiem gan sanāksmēs, gan vakarējot un citos 
gadījumos. Mazpulka dalībniekam jāizprot arī, ka katrs dalībnieks 
ir lielās kopējās mazpulku saimes piederīgais un pēc ikkatra dalīb- 
nieka pārējā sabiedrība var spriest par visiem mazpulkiem,.par 
visu organizāciju. Katram organizācijas loceklim tāpēc ir uzlikti 
lieli un svarīgi pienākumi — pārstāvēt ne tikai sevi, bet arī savu 
mazpulku un reizē arī visu mazpulku organizāciju. Tas ceļ katra 
dalībnieka pašlepnumu un rada cenšanos un vēlēšanos pildīt savu 
uzdevumu pēc iespējas labāk un pilnīgāk. Tas jāievēro ne tikai lie- 
los un svarīgos pasākumos, bet arī katrā sīkā un varbūt nenozīmīgā 
gadījumā. Piemēram, ja kāds dalībnieks nēsā mazpulku formas 
cepuri pie netīriem mājas darbiem, pie netīra, nosmērēta uzvalka, 
tad dažai labai ārpus mazpulka stāvošai personai var rasties 

iespaids, ka ar tādu nevērību un necienību pret savu organizāciju 
izturas arī citi mazpulku dalībnieki. Tāpat mazpulku formas tērpu 
nevar nēsāt pie darba laukā, kūtī, vai stacijā, cukurbietes vagonā 
iekraujot, bet gan skolā, sanāksmēs, sarīkojumos, izbraucienos 
u. c. piemērotos gadījumos. Tas nebūt nenozīmē, ka mazpulka da- 
lībniekam vajadzētu no kāda darba, kaut arī netīra, kaunēties, bet 
gan to, ka īsts mazpulka dalībnieks zina un saprot, ka darbā ir 
jāiet ar darbam piemērotu tērpu, un formas tērps, kas domāts vie- 
nības un kopības gara stiprināšanai, arī godam jāvalkā. Mazpulku 
dalībniekiem lielāka cieņa jāizjūt un jāparāda arī savam vienības 
simbolam — mazpulka baltzaļam karogam. Tāpēc mazpulka vadī- 
tājam jāpatur prātā, ka mazpulka karogu nevar glabāt vienkārši 
satītu kaut kur skolas kanclejas vai savas darba istabas kaktā, kur 
tas apput un nosmērējas, bet gan katram karogam jāiegādā pār- 
valks, un karogs pēc katras lietošanas ieliekams pārvalkā un 
noglabājams skapī vai citā piemērotā vietā. Karogu iznesot maz- 
pulku svinībās vai gājiena priekšgalā, nevar to vienkārši paņemt un 
iziet, bet gan iepriekš mazpulks jānostāda ierindā un pēc vadītāja 
komandas: „Karogam mierā, pa kreisi (vai labi) skatīt — mazpulka 
valde iznes karogu. Pie karoga bez karoga nesēja vienmēr jābūt 
arī 2 karoga pavadoņiem. Tāpat karogu noliekot, pēc akta vai gā- 
jiena, mazpulka dalībniekiem jānostājas miera stāvoklī. 


Lai stiprinātu disciplīnu, kopības apziņu un piederību mazpulku 
saimei, vadītājam, ierodoties sanāksmē vai citā gadījumā pie dalīb- 
niekiem, katrreiz jāsaņem mazpulka priekšnieka ziņojums par to, 
cik dalībnieki ieradušies un kādā nolūkā. Vadītājs sasveicinās 
ar mazpulku un tikai pēc tam dalībnieki ieņem savas vietas 
sanāksmē vai nodarbībās. 


Lai dalībniekos nostiprinātu cieņu pret vecākiem, cieņu vispār 
pret autoritāti, lai tie mācītos jaunības gados atzīt un godāt no- 
pelniem bagātākos sabiedriskos darbiniekus, valsts un pašvaldības 
dzīves vadītājus — tad arī še vārds vadītājam. Dalībnieki jāie- 
rosina, lai tie katrā ziņā zinātu savu vecāku — tēva un mātes dzim- 
šanas un vārdu dienas un saprastu attiecīgā dienā tos gadījumam 
piemēroti apsveikt, vai nu tas būtu ar kādu apsveikumu — dekla- 
māciju, sirsnīgiem, mīļiem vārdiem, ar ziediem vai kādu mazu dā- 
vanu — rokdarbu vai ko citu. 


Ārī sava pagasta un pilsētas pašvaldības un sabiedrisko orga- 
nizāciju vadītāji izcilos svētkos un svinībās un tāpat, jaunu gadu 
iesākot, katram mazpulkam jāapsveic. Apsveikumam nevajaga 
izpausties dāvanu vai adrešu veidā, bet gan mazpulka uzmanības 
parādīšanā tiem, kam cieņa un atzīšana pienākas. Mazpulks var 
Šos darbiniekus apsveikt ar piemērotu rakstu, vai arī mazpulka 
pārstāvji, paši ierazdamies, ar kādu deklamāciju — uzrunu, ar 

ziediem, vai kādu citu pārsteigumu sagādājot. Tas neprasīs maz- 
pulkam nekādu izdevumu, bet gan būs jaunatnes sirsnības un cie- 
ņas apliecinājums vecākiem cilvēkiem, sava pagasta un savas pil- 
sētas vadošiem darbiniekiem, kas jaunatni pamudinās sekot šo 
darbinieku pēdās un stiprinās visā tautā cieņu un godbijību pret 
autoritāti. 

Paruna saka: „Mazs cinītis gāž lielu vezumu.'* Visiem arī zinā- 
nāms, ka daudzreiz sīki un neievērojami gadījumi ir par iemeslu 
lieliem un svarīgiem notikumiem. Ievērosim to arī mazpulku va- 
dībā, ievērosim vienmēr, un neaizmirsīsim nekad mazpulkā — 
audzināšanas darbu. 


Mazpulku vadītāju lielais uzdevums ir — radīt mazpulku 
dalībniekos tik dziļu sajūsmu par darbu, ka viņi justu un mācī- 
tos saprast labības druvu viļņojumu un lai viņu darba gaitās 
ejošās kājas nekad nejustu vairs zemes smagumu, tad darbs 
sekmēsies un panākumi būs lieli. R. Dzērve 

Ekskursija 


Mazpulks un mazpulka dalībnieku vecāki 
Agr. A. ĶIBĒNS 


Vērojot mazpulkus, redzam, ka tie īsā laikā uzrāda jau labus 
sasniegumus. Zinām, ka daudzi vadītāji par apzinīgu mazpulka 
vadību godalgoti. Tāpat zinām, ka vecāki ir izpratuši mazpulku 
garu un ar lielu uzticību raugās uz tiem, atļauj saviem bērniem maz- 
pulkos darboties un dažādi atbalsta mazpulku kustību. Zinām 
arī, ka daudz jauniešu mazpulkos guvuši citus uzskatus par darbu, 
cilvēku pienākumiem pret savu tautu un valsti, ar lielu dedzību 
dodas dzīvē savu dzimto zemi kopt un daiļot un vajadzības brīdī 
būs gatavi atdot sevi visu, dzimto zemi sargājot. 


Bet, diendienā strādājot mazpulkos, vērojam arī citas parādības. 
Tuvāki iepazīstoties ar mazpulku dalībniekiem un viņu vecākiem, 
sastopam vēl ļoti daudzus vecākus, kuri neinteresējas par mazpul- 
kiem, kuri neizprot mazpulku mērķus, nepazīst mazpulku audzi- 
nāšanas metodes. Un ja viņus mēģina ar šīm lietām iepazīstināt, 
tad tie atmet ar roku, sak”: ,„— es jau tur tā kā tā neko nesaprotu, 
ko es tur jaukšos. Es savu mūžu nodzīvošu tāpat kā mans tēvs un, 
paldies Dievam, maizes man pietiks.” 

Redzam arī tādu parādību, ka vecāki mazpulkam piegriež 
pārāk lielu vērību, bet pie tam nevēro vis mazpulka darbu, bet gan 

savus bērnus. Vēro, kādu stāvokli viņi ieņem mazpulkā, kā pret 
viņiem izturas vadītājs un citi dalībnieki. Un ļoti bieži gadās, ka 
vecāki ir neapīnierināti ar vadītāja un pārējo dalībnieku rīcību. 
Viņi domā, ka viņu bērni visu zina un visu var, bet vadītājs 
neļauj viņu spējām izpausties, neļauj viņiem ieņemt attiecīgus 
amatus u. t. t. Gluži kā skolā vecāki pārmet, ka viņu čaklajam un 
apdāvinātajam bērnam „nepraša” skolotājs liek divniekus. Sa- 
protams, ka ar šādu stāvokli vecāki neapmierināsies un meklē „tais- 
nību": sūdzas par vadītāja rīcību vietējā sabiedrībā, sūdz vadītāju 
mazpulku inspektoram un citiem. Un ļoti bieži šādi sūdzētāji pie- 
draud, ka tā vien to lietu neatstāšot, iešot vēl tālāk, līdz savu tais- 
nību dabūšot. Pēc viņu domām vadītājam katrā ziņā „mācība” 
jādabū. 

Kā vienā tā otrā gadījumā vecāki nerīkojas pareizi, jo kam gan 
var būt lielāka interese par to, kas notiek mazpulkā, ja ne dalīb- 
nieku vecākiem, un nav taču vienalga, par ko viņu mīluļi izaug, 
tos pārāk saudzējot, pārāk lutinot. Nav taču vienalga, vai vecāki 
vecumdienās priecājas par saviem bērniem vai staigā sūrodamies, 
ka bērni par viņiem nerūpējoties. Diezgan bieži dzirdam, ka tiesas . 
piespiež bērnus apgādāt vecākus. 

Vajadzētu taču, bērnus audzinot, „likt plauktā” tikai to, kas 
vēlāk, zemē ņemot, sagādātu viņiem prieku, sagādātu saulainu mū- 
ža vakara cēlienu. 

Vajadzētu atmest visu kūtrību, kā arī pārlieko dedzību un ar 
lielu nopietnību ķerties pie jaunās paaudzes audzināšanas, vai vis- 
maz nelikt šķēršļus citiem, kas šo darbu dara. Vislabākās sekmes 
taču sagaidāmas, ejot šajā dārbā vecākiem roku rokā ar skolotā- , 
jiem un mazpulku vai citu organizāciju vadītājiem. 


Ja jautājam, Kāpēc bērni iestājas mazpulkā, varam izšķirt divus | 
gadījumus: 

l. uz pašu vēlēšanos, 

2. „uz vecāku vēlēšanos. 


Kā vienā tā otrā gadījumā bērni mazpulkā iestājas ar vecāku 
ziņu, jo mazpulks prasa, lai lūgumu iesniedzējam būtu vecāku at- 
ļauja mazpulkā iestāties. Tā tad visos gadījumos vecāki zina, ka 
viņu bērni iestājas mazpulkā, un būtu pareizi, ka tanī pašā laikā viņi 
sīki iepazītos ar mazpulku mērķiem un audzināšanas paņēmieniem 
un padomātu, vai tie viņus apmierina, un ja nē, tad izteiktu savus 
iebildumus. Būtu pareizi, ka tad pat vecāki padomātu arī par to, 
ka mazpulks bērniem ne tikai dos vien, bet no viņiem kaut ko arī 
prasīs. Un kaut ko taču prasīs arī no vecākiem. Ja tā būtu, tad 
nenotiktu viens otrs nepatīkams gadījums, mazpulka darbs veik- 
tos sekmīgāk un radītu arī labākus panākumus. 

Vecākiem vispirms jāzina, ko bērns mazpulkā var iegūt, tad — 
ko mazpulks prasa no bērniem un bērnu vecākiem un beidzot — 
vai iegūstamais attaisno cerēto un atsver pretim doto. 


Ko tad bērns mazpulkā var iegūt? 


1. Iespēju satikties ar līdzīga vecuma bērniem. Tas sevišķi 
svarīgi vienīgiem bērniem un arī tiem, kuru brāļi un māsas daudz 
vecāki vai daudz jaunāki par viņiem-pašiem. Te bērns var gūt 
draugus, kas to vislabāki saprot kā darbā, tā rotaļās. Un mēs taču 
zinām, ka rotaļās un kopējos darbos bērni cits citu audzina. 


2. Noteiktu darba uzdevumu un sīkus priekšrakstus, kā šis 
uzdevums veicams. Reizē ar to bērnam ir darbs brīvajam laikam 
un viņam nav jādzird, ka viņš maisās citiem (lielajiem) pa kājām. 


3. Apziņu, ka viņš dara derīgu darbu. Ja par bērna darbu 
smejas, saka, ka viņš niekojas, tad bērns var sākt kaunēties strā- 
dāt mazpulku darbu atklāti, bet dara to slepeni, kad neviens 
neredz. Rodas iespaids, itkā bērns ko sliktu darītu. Šāds stāvok- 
līs nedrīkst būt. Bērnam jāzina, ka tas darbs, ko viņš dara,ir labs 
un to var strādāt atklāti, visiem redzot. Bet nedrīkstam dalīb- 
nieka darbu arī pārāk izcelt, pārāk priecāties, ka bērns daudz pa- 
dara. Tā varam bērnu pamudināt uz.iedomību, kas nekādā ziņā 
nav vēlami. 


4. lespēju darboties sabiedrībā. Agri vai vēlu mums visiem 
būs jāiet sabiedrībā, jādarbojas kopā ar citiem.. Katram reiz 
rasies izdevība citus vadīt. Un no mūsu prasmes atkarāsies, vai 
mums arī citus. turpmāk vadīt, vai pašiem būt citu vadītiem. 
Te rodas iespēja atraisīt iedzimtās vadītāja spējas, tās attīstīt 
un izveidot. Katram lauksaimniekam jābūt labam darba orga- 
nizētājam un vadītājam. No saimnieka atkarājas, cik pilnīgi 
viņš nodarbina savus strādniekus un cik tālu viņš cilvēku darbu 
var aizvietot ar mašīnām. Un mūsu lauksaimniekam kurā 
katrā arodā vajadzīgi cilvēki — vadītāji. 

Reizē jāmācās par savu rīcību arī atbildēt, jāiegūst atbildības 
drosme, jo ar katru pavēli vai rīkojumu cilvēks uzņemas atbil- 
dību par visu, kas ar šo pavēli saistās, turpretim izpildītājam 
atbildība daudz mazāka. 

Atbildība nedrīkst neviena no darba atbaidīt. Taisni tādi cil- 
vēki mums visvairāk vajadzīgi, kas apzinās reizē arī pienākumus 
un atbildību, kādu viņi uzņemas, šīs tiesības izmantodami. 

9. Gūt dažādas tīri praktiskas zināšanas zemes strādāšanā, 
mēslošānā, augu un dzīvnieku kopšanā, mājas apkārtnes izdai- 
ļošanā un c. Pārrunājot nākošās vasaras darba plānu, kas pa 
lielākai daļai notiek agronoma klātbūtnē, dalībnieki gūst norā- 
dīļumus, kas jāievēro, un vasarā viņi jau var vērot šo no- 

rādījumu iespaidu praktiskā darbā. Dalībnieki gūst arī citas zi- 
nāšanas, piem., grāmatvedībā, rokdarbos, arī veselības kopšanā 
un sargāšanā u. C. 

Bieži arī lielajiem cilvēkiem būtu ļoti svētīgi iepazīties 
ar to, ar ko iepazīstina mazpulku dalībniekus. 

6. Iespēju gūt ienākumus. Mazpulku dalībnieki kopj savus 
lauciņus, audzē dzīvniekus, strādā dažādus rokdarbus, vāc vese- | 
ļošanās augus u. t. t. Ļoti bieži dalībnieki savus ražojumus pār- 
dod. Tā dalībniekiem rodas diezgan prāvi ienākumi. Salīdzinot 
tos ar saimniecībās ienākumiem no līdzīgas zemes platības (lau- 
ciņu kopējiem), dalībnieka ienākumi gandrīz vienmēr ir krietni 
prāvāki. Tā mazpulka dalībnieka lauciņš un dalībnieka darbs. 
lauciņā noder par paraugu arī lielajiem lauksaimniekiem. Un ne- 
reti lielie šos paraugus vēro, pārbauda un labo izlieto arī savā 
saimniecībā. 

7. lespēju brīvi lemt par saviem ienākumiem. Tam tā va- 
jadzētu būt, bet mēs zinām, ka tieši šajā ziņā vecāki ļoti daudz 
grēko. 

8. lespēju darboties arī tādās nozarēs, ko citādi nevarētu — 
piemēram, vingrināties šaušanā. Vecāki zēniem parasti neatļauj —_ 
nodarboties ar šaušanu. Bet zēniem tomēr tik ļoti gribas šaut, —_ 
viņi izlieto visas iespējas šās gribas apmierināšanai. Viņi šauj 
slepeni, šauj ar pašu gatavotiem „šaujamiem,* kuri bieži ir ne- 
piemēroti, un tā notiek daudzi nelaimes gadījumi. Viss tas vecā- |, 
kus vēl vairāk atbaida no šaušanas. Bet mazpulka dalībniek, | 
var šaut sapratīga vadītāja uzraudzībā un ar techniski pilnīgu 
ieroci, ar kuru nelaimes gadījumi nevar notikt. Šaujot zēni ie- 
gūst daudz pozitīva — piem., drosmi, aukstasinību, asu skatu! 
spēju ātri un noteikti rīkoties, drošu roku u. t. t. | 


9. Iespēju vērot vairākus dalībniekus un wiņu sasniegumus, 
kas rada vēlēšanos kļūt tādam pašam, kā tie. Un šī vēlēšanās 
kā noteikts dzinējs palīdz dalībniekam censties, palīdz pārvarēt 
dažādus šķēršļus um tiešām spraustam mērķim tuvoties. Tas 
stiprina dalībnieku gribu un padara tos neatlaidīgākus. Patīkami 
vērot, ka dalībnieki pamazām sāk apzināties savas spējas un sprauž 
sev jau noteiktus mērķus. i 

10. Iespēju sacensties ar sev līdzīgiem ūn savas spējas sa- 
līdzināt. Tā dalībnieks var uzzināt savas vājās puses um tām pie- 
griezt vairāk vērības. 

Ka dalībnieki visos virzienos nav vienlīdz spējīgi, redzam piec- 
cīņās. Parasti tie, kas vislabāki veic praktiskos darbus, slikti 
raksta, ir vājāki informācijas gājienā, un otrādi. Bet pēc vairākām 
piecciņām redzam, ka dalībnieki agrāk slikti izpildīto izpilda sa- 

mērā jau daudz labāki. Sacensībās dalībnieki vēro arī dažādus 
darba paņēmienus un, iemācoties labākos, veic visus darbus ar- 
vien īsākā laikā. 

11. Iespēju piedalīties nometnē un radināties pie noteiktas 
dzīves kārtības un disciplīnas. Te dalībnieki mācās arī panest 
dažādas grūtības un apzināties, ka bez disciplīnas lielākā cilvē- 
ku kopā nav nekādas kārtības. Te dalībnieki redz, ka, pildot 
viena cilvēka rīkojumus, darbi sokas, bet tikko nav noteiktas 
vadības, sāk mazināties sekmes vai darbi pilnīgi apstājas. 

Nometnē dalībnieki gūst norādījumus arī veselības kopšanā 
un organisma norūdīšanā. 

Ļoti svarīgi, ka nometnē dalībnieki mācās priecāties, mācās 
brīvo laiku pavadīt veselīgās rotaļās. 

12. Iespēju radināties būt iecietīgam pret citiem cilvēkiem, 
jo, dzīvojot sabiedrībā, bieži jāapvalda savas iegribas un jārespektē 
citu griba. Tā dalībnieki radinās sevi nevērtēt par augstu un cienīt 
citu domas un uzskatus. 

13. Iespēju piedalīties gan īsākās, gan garākās ekskursijās, 
iepazīties ar mūsu dzimtās zemes jaukumiem un bagātībām. Tā 
dalībnieki, savu dzimteni pazīdami, to iemīļo, un viņiem rodas ap- 
ņemšanās to izkopt, sargāt un daiļot. 

Vērojot prasības, kādas mazpulks uzstāda saviem dalībniekiem, 
redzam, ka te pirmā vietā ir paklausība vadītājam. Tikai tā ro- 
das iespēja dalībniekiem vislabāk izpildīt visu uzdoto, un tā vieglāki 
pildāmi arī nepatīkamāki pienākumi. 

Tālāk mazpulks prasa, lai dalībnieki kārtīgi izpildītu savus 
pienākumus. Nav svarīgi, cik lielu darbu dalībnieks dara. Gal- 
venais, ka šis darbs jāpadara, cik labi vien iespējams. Katrs labi 
padarīts darbs savu darītāju ceļ. 

No vecākiem mazpulks prasa: 

I. Atļauju bērniem apmeklēt sanāksmes, kuras noteic ne 
retāki, kā reizi mēnesī. 

2. Sagādāt bērniem 100 m? lielu zemes gabaliņu un atļaut 
te rīkoties brīvi pēc mazpulkā saņemtiem norādījumiem. 

3. Nedaudz līdzekļu dalības maudas samaksai (apmēram 
Ls 0,50 gadā), „Mazpulka* abonešanai (Ls 2,— gadā) un grāmat- 
vedīBas grāmatiņai (Ls 0,10). Šo naudu vecāki var saviem bēr- 
niem arī aizdot, lai dalībnieki mācās rudenī parādu nomaksāt. 

4. Atbalstu to darbu veikšanā, kas dalībniekiem pašiem nav 
pa spēkam, kā aršana u. c. 

Redzam, ka uzstādītās prasības var izpildīt kā dalībnieki, tā 
arī vecāki. Materiālā ziņā nepieciešamos līdzekļus var sagādāt 
pat vistrūcīgākie. 

Tālāk mēģināsim noskaidrot, ko no mazpulka sagaida dalīb- 
nieku vecāki: 


1. Palīgu savu bērnu audzināšanā un rakstura veidošanā. 





Šādu prasību mazpulkam uzstāda visi tie vecāki; kuri izprot maz- -, 


pulku mērķus un darbus šo mērķu sasniegšanai atzīst par parei- 
ziem. Un labs mazpulks šo prasību arī pilnā mērā izpilda. 


2. Viena daļa vecāku mazpulkā redz iespēju saviem bērniem 
izcelties citu starpā. Tos apmierina viņu godkārība, un tādā ga- 
dījumā viņi silti atbalsta mazpulku. Bet izcelties citu starpā var 
tikai spējīgi un apdāvināti bērni. Ja bērniem šo īpašību nav, un 
vecāki tomēr domā, ka viņu bērni ir visgudrākie un visspējīgākie, 
tad var rasties vecāku un vadītāja starpā nesaskaņas. Vecāki 
domā, ka vadītājs viņu bērnus pienācīgi neprot novērtēt, neprot 
saskatīt to spējas. 

3. Citi sakarā ar mazpulku nedomā par saviem bērniem, 
bet vienīgi par materiālām iespējām. Viņi saredz iespēju ar maz- 
pulka starpniecību izdevīgi pārdot savus ražojumus. Kad šī ie- 
spēja neattaisnojas, vecāki atmet mazpulkam ar roku un nepie- 
griež vērību ne mazpulkam, ne arī savu bērnu darbam mazpulkā. 

Ir arī tādi gadījumi, kad vecāki grib, lai viņu bērni iestājas 
mazpulkā tāpēc, ka skolotāja bērni ir mažpulkā, arī kaimiņu bērni 
ir mazpulkā. 

Vai no mazpulka būs arī kāds labums, viņus neinteresē, kad 
tikai viņi ir „modei” sekojuši. 

Tālāk apskatīsim dažādus gadījumus mazpulkos un kā ve- 
cāki šādos gadījumos izturas. 

Vecāki, kuri redz mazpulkā palīgu savu bērnu audzināšanā, 
vēro bērnu kā mājā tā mazpulkā. Viņi redz savā bērnā labo, bet 
cenšas saskatīt arī viņa trūkumus un vājās puses. Viņi rū- 
pīgi apsver audzināšanas paņēmienus un saziņā ar mazpulka va- 
dītāju cenšas bērna trūkumus mazināt, apzinoties, ka mazpulks 
daudz var darīt zināmu spēju attīstīšanā, vienas vai otras nevēla- 
mas īpašības izravēšanā un vispār bērna rakstura veidošanā 
pozitīvā virzienā. Šie vecāki ir mazpulka vadītājam allaž pa- 
līdzīgi un atbalsta mazpulka darbību. 

Tie, kuri saredz savā bērnā tikai labo, grib, lai viņu bērns vi- 
sur izceltos. Bet, ja bērns to nespēj, vecāki domā, ka vainīgs maz- 
pulka vadītājs, sāk vadītājam pārmest nepareizu rīcību un neat- 
ļauj vairs bērnam mazpulkā palikt. 

Citi izlieto visus līdzekļus, lai tikai savus bērnus izceltu. Viņi 
ierāda bērniem lauciņus vislabākā zemēs stūrītī, paši lauciņu kopi 
un nežēlo mēslus, lai tikai bērnam augi izaugtu lielāki. Citi lau- 
ciņu nosprauž tīrumā tai vietā, kur paredzama augstākā raža, 

bet ja vēlāk izrādās, ka citur būs labāka raža, pārceļ lauciņu tur. 
Vecāki nedomā. par to, kāds labums bērnam ceļas, ja viņš pats 
mācās strādāt, tikai rūpējas, lai varētu iegūt ražojumu apskatē 
augstāko godalgu. 

Daudzreiz vecāki palīdz bērniem gatavot arī rokdarbus. BIi- 
juši arī gadījumi, kad dod bērniem nest uz ražojumu apskati pil- 
nīgi svešus darbus un, ja vadītājs tos nepieņem, tad vecāki uz- 
traucas un vaino atkal vadītāju nepareizā rīcībā. 


Vecāku neapdomīgo rīcību raksturo arī šāds gadījums: 
mazpulkā norunāts ražojumu apskatē novietnes sakārtot līdz plkst. 
13, lai, apskati atklājot (plkst. 16), viss jau būtu kārtībā. Bet 
viena dalībniece mātes pavadībā ierodas tikai plkst. 16 un prasa, 
lai viņai ierāda vietu un lūdz pasteigties. Bet māte prasa izcilāku 
vietu. Tā kā tādu vairs nevar ierādīt, māte sapako savas meitas 
mantas un abas brauc mājā, lai gan tai pašai meitenei vakarā 
teātra izrādē jātēlo galvenā loma. Saprotams — arī teātra iz- 
rādē „apvainotā” dalībniece nepiedalās. i 

Kad godalgošanas komisija godalgas piešķīrusi um balvas 
izdalītas, izrādās, ka daži vecāki atkal nemierā. Viņu bērniem 
esot vislabākie kāposti, bet piešķirta tikai trešā godalga. At- 
kal notikusi netaisnība. Ka vecāki paši lauciņu kopuši, 
bet vecāku luteklītis mājā visus komandē, sauc tēvu un māti par 
veci un veceni un pat citu klātbūtnē nicinoši izturas pret vecā- 
kiem, to šādās reizēs aizmirst. 

Bieži gadās, ka pret godalgas šķiru vecāki neceļ iebildumus, 
bet nemierā ar piešķirto balvu, jo, lūk, tam un tam piešķirtas 
vērtīgākas balvas. Un bieži neapmierināti ir turīgi vecāki, kas 
var savam bērnam nopirkt balvu, kādu vien viņš vēlas. 


Dažu labu reizi, rodoties nesaskaņām skolotāju un vecāku 
starpā, vecāki uzdod šaviem bērniem skolotāju novērot un visu 
mājās sīki atstāstīt.  Atstāstīto tur pat bērna klātbūtnē sīki 
Iztirzā, un tā dalībnieks dabū dzirdēt par savu skolotāju dažu 
labu ne visai glaimojošu izteicienu. Šāda rīcība taču grauj sko- 
lotāja autoritāti bērnu acīs un nekādā ziņā vecāki līdzīgas lietas 
nedrīkst atkārtot. 


Ir pat tādi gadījumi, ka vecāki nedod savam bērnam līdzekļus 
formas tērpa iegādei. Gadās arī, ka vecāki sanīstas ar skolotāju tik 
tālu, ka sākas taisnības meklēšana tiesā, kur arī bērnam — maz- 
pulka dalībniekam— jānodod liecība pret savu vadītāju. Tagad ve- 
cāki vairs līdzekļu netaupa un speciāli šim gadījumam iegādā 
bērnam mazpulka formas tērpu. 

„_Ka visos šādos gadījumos vecāku rīcība grauj vadītāja auto- 
ritāti, ka bērns vadītājam vairs neuzticas, ka bērns pat pats sāk 

domāt, ka viņam dara mazpulkā pāri un visur redz tikai netais- 
nību, to vecāki neredz, tikai daudz gadus vēlāk brīnās, ka bērni, 
dalot vecāku atstāto mantojumu, ir tik nenovīdīgi viens pret 
otru, ka beidzot vecāku koptā manta jāpārdod, lai ieņemtos latus 
varētu vienlīdzīgi izdalīt. "Tad pārmet bērniem, bet kāpēc bērni 
tādi izauguši, to nepadomā. 

Ir gadījumi, ka ražojumu apskatē vecāki atved līdzi balvu 
un lūdz to izsniegt viņu bērnam. Arī tā nevajadzētu rīkoties. 
Ja jau balvu grib dot savam bērnam, tad labāk to nodot mājās. 
Ja grib balvu dot ražojumu apskatē, tad tā jādod bez noteiku- 
miem, lai godalgošanas komisija to piešķir pēc saviem ieskatiem. 

Diezgan bieži vērojams, ka vecāki savos bērnos redz tikai 
izdevīgu darba spēku, kas strādā bez algas. Viņi bērniem neatļauj 
apmeklēt sanāksmes, neatļauj darīt mazpulkā uzdotos darbus, 
nedod līdzekļus žurnāla abonēšanai. Ja šādos apstākļos dzīvojo- 
šos dalībniekus aicina piedalīties nometnē, tad parastā vecāku 
atbilde ir negātīva, jo lauciniekam nometne esot katru dienu. 
Viņiem nometnē ko mācīties neesot un mājā darba esot diezgan. 
Kas tad strādāšot. - 

Ko bērni šādos gadījumos izjūt, reizēm dabūjam dzirdēt, 
jo arī viņiem gribas kādam savas bēdas izstāstīt. Bērni raudādami 
stāsta, ka jau sen esot domājuši no mājas un vecākiem aiziet, 
bet esot žēl mājas, kur viss tiks tuvs. Un tomēr reiz nāks brīdis, 
kad šādos apstākļos dzīvojošie bērni no vecākiem aizies. 


Ir arī gadījumi, ka šādos apstākļos jaunieši jau tā īso brīvo 
laiku tomēr izlieto mazpulka darbam "un gūst labus panākumus. 
Un vecāki beidzot atzīst, ka mazpulkā pavadītais laiks bijis svē- 
-tīgs un pamazām sāk savus bērnus atbalstīt. Šie bērni tad arī veic 

tādus darbus, ka dažos gados pārvēršas visas saimniecības ārē- 
jais izskats un arī saimniekošanas sekmes pastāvīgi kļūst labākas. 
Un droši varam sagaidīt, ka tā auguši cilvēki spēs savā dzīves 
ceļā visus šķēršļus pārvarēt un droši sasniegs sprausto mērķi. 


Ar niecīgu atbalstu vecāki varētu bērniem aiztaupīt dažu labu 
rūgtu brīdi un bērni viņiem būtu ļoti pateicīgi, strādātu mājās 
vēl čaklāki un izaugtu par tēvu darba turpinātājiem, par dzimtās 
sētas kopējiem un pavarda sargātājiem. | 

Dažreiz ļauj bērniem mazpulkā strādāt, ļauj apmeklēt sa- 
nāksmes, dod arī nepieciešamos līdzekļus, bet rudenī nedod zirgu, 
lai varētu ražojumus nogādāt ražojumu apskatē. Viņi aizrāda, 
ka nekas labāks jau nebūšot, ja apskatē piedalīšoties, iz- 
nākot tikai lieka braukšana. Te vecāki neņem vērā, ka ražojumu 
apskate ir oficiālais darba nobeigums un pēc noteikumiem visiem 
dalībniekiem apskatē jāpiedalās. Ja bērni ir gatavojušies' uz ap- 

skati un, varbūt, cerējuši apskatē dabūt atzinību, tad viņiem liels 
sarūgtinājums, ja neļauj piedalīties. 

Ir arī vecāki, kam nav ne mazākās intereses, kas notiek maz- 
pulkā, kas nelasa avīzes, nelasa lauksaimniecības žurnālus, ne- 
piedalās sabiedrībā. Un taisni te mazpulks varētu bērniem sa- 
gādāt izdevību iepazīties ar to, ko mājinieki uzskata par nevaja- 
dzīgu. Un ar mazpulka dalībnieka starpniecību zināma dzīvība arī 
mājās varētu rasties, mazpulka dalībnieki varētu ienest māļā 
garīgu rosību. 


Nevaram atstāt neminētu vecāku rīcību, mazpulku dalībnieku 
ražojumus pārdodot. Pa lielākai daļai ir tā, ka, ražojumus pārdo- 
dot, bērniem nav vairs nekāda līdzrunāšana, un ieņemtā nauda 
tīri dabīgi paliek vecāku rīcībā. Tāpat vecāku rīcībā paliek 
dažādie augļu un dārzāju pārstrādājumi. Pašam darba darītā- 
jam par veikto darbu nekas netiek dots. 


Ar prieku jākonstatē, ka atsevišķos gadījumos vecāki tomēr 
tā nedara. Ja bērns kautko padarījis, tad viņa darba rezultāts 
ir viņa paša īpašums. Ja ražojumus nevar pārdot, tad vecāki pāši 
tos atpērk un naudu nodod bērnu rīcībā. 

Vispareizāk būtu, ja visos gadījumos vecāki tā rīkotos. 
Saprotams, naudu izlietojot, bērnam jānorunā ar vecākiem, kā 
tā vislabāki izlietojama. Tā bērni pamazām mācās ar naudu rī- 
koties un pieron pirms naudas izdošanas apdomāt, vai attiecīgie 
izdevumi tiešām attaisnojas. Bet ja bērniem vecāki pat latu ne- 
uztic, tad, reiz tikuši pie lielākas summas, .viņi tūliņ gudro, ko 
nopirkt, un drīz vien nauda iztērēta. 

Arī šajos gadījumos nevar runāt par apzinīgu bērnu au- 
dzināšanu. Drīzāk te vērojama raksturu bojāšana. 

Rodas vēlēšanās vecākiem patēlot, kadas ir viņu izredzes, 
bērnu audzināšanai nepiegriežot nekādu vērību, un savukārt — 
ko varētu sasniegt.ar apzinīgu bērnu audzināšanu saziņā ar mazZ- 
pulka vadītāju. 

Būtu pareizi, ka vecāki visos gadījumos, kad viņi dod atļauju 
bērniem iestāties mazpulkā, iepazītos ar mazpulku mērķiem un 
bērnu darbam sekotu kā mājā, tā mazpulkā, pēc vajadzības pa- 
līdzot veikt to, kas bērnam nav pa spēkam. Saziņā ar mazpulka 
vadītāju vecāki varētu izvēlēties paņēmienus, kuri dotu vēlamos 
panākumus. Pēc vajadzības bērni jāpamudina pildīt savus pie- 
nākumus, bet nekādā gadījumā nedrīkst bērnam mūžīgi atgādi- 
nāt, ka tas un tas jādara; tas rada nepatiku pret darbu,un bērns 
pie pirmās izdevības atkal no darba izvairīsies. 


Ja bērns ir nolaidīgs, mazpulkā, pārrunājot dalībnieku sekmes 
vai kopīgi visam mazpulkam apmeklējot dalībnieku lauciņus, 

viņš dabūs izjust savas nolaidības sekas un turpmāk centīsies būt 
kārtīgāks. 

Vecākiem jāiet vadītājiem palīgā, jo taču viņu pašu bērnu 
labā vadītājs- strādā. Vecāki daudz var palīdzēt sarīkojumos, 
ekskursijās un citur. 

Kā mājā tā mazpulkā saziņā ar _mazpulka vadītāju 
jāveido bērnu raksturs tā, lai viņi izaugtu par spējīgiem un apzi- 
nīgiem darba darītājiem, savas dzimtās sētas kopējiem un daiļo- 
tājiem, savas dzimtās sētas mīļotājiem un sargātājiem. 

Vēl jāpiemin to vadītāju rīcība, kuriem pašiem bērni ir 
mazpulka dalībnieki, jo, lai gan lielā daļa vadītāju apzinīgi 
audzina kā savus bērnus tā pārējos dālībniekus, tomēr gadās 
izņēmumi. Piem., ražojumu apskatē, nonākot pie vadītāja mei- 
tas novietņa, var dzirdēt dažreiz sekojošo: „Te jau nav ko 
prasīt, te jau viss labi, Veltiņa tik čakli strādāja, tā centās, tā 
centās. . .' [Ir arī gadījumi, kad vadītājs visiem dalībniekiem 
bez izņēmuma grib. piešķirt pirmās godalgas. Arī tas nepareizi, 
jo lai cik labi dalībnieki arī strādātu, nekad nebūs visi-vie- 
nādi. Un ja bez izlases dosim visiem augstākās godalgas, da- 
lībniekus pārāk izlutināsim. 

Daži vadītāji saviem bērniem atļauj darboties mazpulkā, ka- 
mēr tie apmeklē pamatskolu, bet tikko pamatskola nobeigta, 
no mazpulka jāizstājas. Liekas, itkā vadītāji saviem bērniem — 
ģimnazijas audzēkņiem — kaunētos atļaut iet kopā ar pamatsko- 
las audzēkņiem un tiem, kas, pamatskolu beiguši, strādā mājās 
vai mācās amatā. Sevišķi meitenes šādos gadījumos cenšas 
atdarināt „dāmu”. | 

Šādu rīcību nevaram attaisnot tāpēc, ka skolēni sava skolotāja 
rīcību vēro arī vēl pēc skolas beigšanas. Un ja jau skolotāja bērni 
nevar palikt mazpulkā, tad citi domā, ka, mazpulkā palikdami, 
viņi sevi nostāda itkā zemāk, kā tas piederas, un arī viņi negrib 
vairs iet kopā ar mazajiem. Šāda dalībnieku doma taču ir tik sa- 
protama, jo viņiem tik ļoti gribas būt lieliem un izvairīties no visa 
tā, kas liecina, ka viņi vēl mazi. 

Daži mazpulka vadītāji ir tik turīgi, ka var sev iegādāties auto. 
Un patīkami, ja vadītājs ar savu auto apmeklē arī kaimiņu maz- 
pulku sarīkojumus. Bet kā lai novērtē tādu gadījumu, kad maz- 
pulka vadītājs kopā ar dēlu — mazpulka dalībnieku aizbrauc uz 
kaimiņu mazpulka karoga svētkiem, un kamēr visi stājas gājienā 
un iet uz baznīcu karogu iesvētīt, mazpulka dalībnieks, vaditāja 
dēls, iesēstas tēva mašīnā, uzstāda radio un klausās priekš- 
nesumus. Te tēva rīcība audzināšanā nebūs bijusi pareiza. Vēl 
nepatīkamāki, ja pēc šāda gadījuma mazpulka vadītājs ražojumu 
apskatē prasa savam dēlam pirmo godalgu. 

Noslēdzot pārdomas par mazpulka un mazpulka: dalībnieku 
vecāku attiecībām, lūdzu vadītājus visiem dalībnieku vecākiem 
noskaidrot mazpulku mērķus un audzināšanas paņēmienus. ' Ceru, 
ka tad vecāki ar prieku nāks vadītājam palīgā un audzināšanas 
rezultāti sagādās prieku i vecākiem, i vadītājiem. Roku rokā 
strādājot, mazināsies dažādas nesaskaņas, un vecāku atzinība būs 
vadītājam labākais gandarījums par līdžšinējo darbu un ierosinā- 
jums arī turpmāk vadīt jauno paaudzi pretī gaišajami, pretī la- 
bajam. 

Augsim un audzināsim Latvijai! 


Es ticu materiālai labklājībai, bet arī tam, ka viņa ir lāsts, 
ja tā nav vienota ar augstākiem centieniem. T. Ruzvelts 

T. Zaļkalna veidots prof. J. Berga bareljefs L. U. Vecauces mācības un 
izmēģinājumu saimniecības augkopības kabinetā Doc. P. Dermaņa uzņ. 


Profesoru Jani Bergu atceroties 
(1863. g. 3. dec. — 1927. g. 25. dec.) 
A. PUNKA 
Šā gada 25. decembrī jau būs 10 gadu, kopš aizsaulē aizgājis 


viens no latviešu agronomu saimes vecākiem un CIlākīC pār- 
stāvjiem L. U. profesors Janis Bergs. 


Dzimis Zaļenieku „lkvildās**, mācījies Dobeles p. skolā, 1883. g. 
beidzis Jelgavas reālskolu un tad studējis Rīgas Politechnikas in- 
stitūtā: sākumā 14 g. inženierzinātnes, bet no 1885.—1889. 
lauksaimniecību, iegūdams agronoma gradu. 

Pēc studiju beigšanas Bergs vairākus gadus strādā Krievijā — 
Charkovas un Ufas gub. — par muižu pārvaldnieku; 1895.—96. g. 
nodarbojas ar rakstniecību, 1895. g. viņam vēl ārkārtīgi lieli no- 
pelni ievērojamās lauks. izstādes sarīkošanā Jelgavā, no 1897. g. ir 
speciālpriekšmētu skolotājs un izmēģinājumu lauku vadītājs Gri- 
noucu lauksaimniecības skolā, Besarabijā; tad Ruzgu muižas nom- 
nieks Lietavā, bet no 1901. g., kad atgriežas Latvijā, līdz 1915. g. 
Jelgavas lauks. b-bas izmēģinājumu un parauga saimriiecības va- 
dītājs Bērzmuižā. Kara gadi paiet Pleskavā. 1919. g. Jani 
Bergtv pārceļ uz Rīgu Zemkopības komisāriātā. Tad viņš lasa arī 
saimniekošanas mācību augstskolā. 

Latvijas Universitātē Bergs darbojās no tās dibināšanas dienas: 
sākumā bija docents, bet no 1919. g. 21. dec. profesors. Kā pir- 
majam lauksaimniecības fakultātes dekānam viņam vajadzēja 
veikt jo svarīgu organizācijas darbu. Prof. Bergs pats visu laiku 
lasīja īpatnējo augkopību um saimniekošanas mācību, bet līdz 
1924. g. arī laukkopību un ievadu lauksaimniecībā. Viņš noorgani- 
zēja un no 1920.—1926. g. vadīja arī fakultātes izmēģinājumu un 
praktisko darbu saimniecību Lielplatonē, vēlāk Vecaucē. 


Savas sabiedriskās un kultūras darbinieka gaitas Bergs 
uzsāka jau jaunekļa gados: no 1878. g. vērojam viņu kā 
rakstnieku, bet no 1881.—83. g. tas uzstājās arī par aktieri 
Jelgavā, Liepājā, Bauskā, Rīgā; līdz 1888. g. bija teātra kri- 
tiķis Baltijas Vēstnesī. Par savu mūža uzdevumu viņš tomēr iz- 
raudzījās lauksaimniecības zināšanu izplatīšanu un jaunu atziņu 
gūšanu agronomijā. 

No 1895.—1915. g. J. Bergs rediģēja „Zemkopi”, bet mūža pē- 
dējā gadu desmitā sarakstīja savus plašākos darbus: Īpatnēja aug- 
kopība, 3 d. (1921.—23.); Laukkopība, 2 d. (1924.—25.); Augko- 
pība (1926.); Saimniekošanas mācība (1927.). Jau agrāk viņš pār- 
tulkoja prof. Kelnera grāmatu par lopu ēdināšanu. 

Daudzi plaši iecienītie kodolīgie prof. Berga raksti parādījās 
„Latvijas Lauksaimniekā", lauks. kalendāros un citos lauks. rakstu 
krājumos. 

Kā izmēģinājumu saimniecības vadītājs viņš ieveda zāļāju 
kultūru tīrumā, paplašināja sakņaugu kultūru, izplatīja mūsu zemē 
Petkūzas rudzus un Silezijas kartupeļus, izveidoja Bērzmuižā 1 
laukpupu šķirni, 1 saldo vīķu un 2 auzu šķirnes, bet L. U. lauks. 
fak. saimn. 2 ziemas rudzu, 3 auzu un 2 kartupeļu šķirnes. 

Bērzmuižā no 1903.—1915. g. nelaiķa vadībā darbojās pirmā 
latviešu praktiskā zemkopības skola, kurā praktikanti vasaru gāja 
lauku darbos, bet ziemā papildinājās teērētiskās zināšanās. 

Tāds īsos vārdos ir Jaņa Berga mūža gaitu skicējums. Nākdams 
no latviešu sētas, šis vīrs, dziļi dziļi iesakņojies dzimtajā zemē, arī 

svešumā maizi pelnīdams, arvien ir bijis nomodā par latviešu lauk- 
saimnieku vajadzībām, par to priekiem un bēdām. Mums tagad 
ir vairākas labi nostādītas izmēģinājumu iestādes, bet neviena no 
tām Bērzmuižas izmēģinājumu saimniecības kādreizējās slavas 
nav varējusi apēnot, jo uz Bērzmuižas saimniecību jau pirms 
3 gadu desmitiem ir braukuši no tuvienes un tālienes vērot un m ā- 
cīties gan jauni, gan veci. 

Lauksaimniecības žurnāls, kas 2 gadus bija nīkuļojis, Janim 
Bergam par tā redaktoru nākot, saka: „Lauksaimniecības laik- 
raksts latviešiem ir vajadzīgs un jāizlieto visi spēki, lai tas, reizi uz- 
sācis savu gaitu, viņu vairs nenobeigtu, bet strādātu rosīgi un bez 
apstāšanās. Nedrīkstam atrauties tālab, ka līdz šim lauksaimnie- 
cības laikraksti nava atraduši vajadzīgo piekrišanu, bet mums jācer, 
ka latviešu lauksaimniekos drīz jo drīzi izplatīsies atzīšana par to, 
kas nepieciešami vajadzīgs, lai viņi nepaliktu iepakaļ laika strāvai, 
bet lai allaž virzītos uz priekšu un taptu jo dienas sapratīgāki dar- 
binieki savā arodā. Viens no visu nepieciešamākiem līdzekļiem, ar 
ko paplašināties sava aroda zinībās un noturēties laika strāvai līdzi, 
priekš mūsu lauksaimniekiem nu ir lauksaimniecības laikraksts. 
Ko var darīt, ja vēl par maz lauksaimnieku atzinuši šo dzīvo patie- 
sību! Vai tiem, kas vēl nava pareizi atzinuši speciālā laikraksta 
nozīmi, īstā atzīšana rasies tad, kad būsim atkal palikuši gluži bez 
lauksaimniecības laikraksta? Nē, tādi mēs „alotājus”* nekad ne- 
vestu pie īstās atzīšanas, bet tiem, kas grib tikt uz priekšu un arī 
zin, pa kuru ceļu jāiet, tikai cīņu padarītu grūtāku. 

Lai latviešu lauksaimnieki pamaz nepārvērstos par vienkāršiem 
zemes strādniekiem, kas darbus dara pēc zināmas šablones, lai lat- 
vieši varētu arī turpmāk ar pilnu tiesību lepoties, ka viņi ir pirmā 
kārtā „zemkopju tauta", tad tiem bez lauksaimniecības biedrībām, 
skolām un citām lauksaimniecību veicinošām iestādēm. ir sevišķi 
vajadzīgs arī lauksaimniecības laikraksts.” Kā tagad vispārīgas iz- 
glītības ziņā kādu apgabalu mēdzām apsvērt pēc tā, cik viņā iz- 
platījušies dažāda satura laikraksti, tāpat mums ne- 
vien apgabali, bet visa mūsu tauta lauksaimniecības attīstības ziņā 
jāapsver pēc tā, kādā mērā tanī izplatīti lauksaimniecības laikraksti. 
Ja nu mūsu tauta tagad paliktu gluži bez lauksaimniecības laik- 
raksta, tad to varētu tikai iztulkot kā bēdīgu apliecību, ka latvieši 
nekurp neiet uz priekšu.” 


Tālāk žurnāla jaunā vadība aicina lauksaimniekus „j0 karsti 
pieķerties s a v am laikrakstam", solās viņiem palīdzēt apkarot 
grūtos laikus, būt par palīgu un padomdevēju viņu darba laukā, 
uzrādīt dažu jaunu peļņas avotu un mācīt, kā līdzšinējie labāki iz- 
lietojami. Žurnāls lasītājiem sakās neprasīt zināmu nodokli savam 
uzturam, bet drīzāk lasītāji, kas labprāt ievēros labu padomu, iz- 

doto abonentu maksu ar augļiem atdabūs atpakaļ savās pašu saim- 


niecībās. Par saviem draugiem tas grib uzskatīt nevis glaimotājus, 


bet tos, kas viņu pabalsta darbiem un derīgiem padomiem, par līdz- 
strādniekiem uzaicina visus latviešu lauksaimniekus, jo taisni tie 
raksti, kuru saturs dibinās uz lauksaimnieku pašu piedzīvojumiem, 
ir sevišķi patīkami. Beigās norādītas nozares, par kurām žurnāls 
turpmāk rakstīs, paziņots, ka tas būs nedēļas 
laikraksts un arī īpaši pasvītrots, ka vispārīgai polītikai tā slejās 
vietas neierādīs. Pašās beigās: vēl solījums allaž turēt omā, ka tas 
pastāv mūsu lauksaimnieku un nevis lauksaimnieki „žurnāla 
labad." 


Šādā garā žurnālu vadīdams, Bergs tad arī izaudzē tam jo plašu 
(12.000 abonentu!) lasītāju saimi un tādējādi visai jūtami ietekmē 
mūsu lauksaimniecības kultūras pacelšanu. 

Savās lekcijās nelaiķis profesors arvien bija lietišķs, balstījās 
uz saviem plašajiem ilgu gadu vērojumiem un piedzīvojumiem. 
Nopietnībā dažreiz spilgti iezaigojās kāda asprātības vai humora 
dzirksts. Apgarots sava darba darītājs būdams, viņš vairījās āriš- 
ķību, necentās pēc lētas populāritātes. Viņam piemita tā skaistā, 
dabiskā vienkāršība, kas raksturo latviešu gara aristokratu. Pro- 
fesors, zinātnieks, saimnieks Janī. Bergā.nenomāca cilvēku, 
bet to jauki papildināja un radīja personību, kuras izstarotā gud- 
rība un sirds siltums guva sev daudz apbrīnotāju un cienītāju. 


Janis Bergs, piederēdams latviešu lauksaimniecības atmodas 
laikmeta darbinieku kopai un būdams pats tā līdzveidotājs, bija 
nodomājis, vaļīgāks kļūstot, uzrakstīt arī savu atmiņu grāmatu. 
Viens otrs notikums mums tad kļūtu labāk saprotams, šis tas, 
varbūt, būtu arī jāpārvērtē... Kas to tagad varētu veikt viņa 
vietā?... 


Lai Latvija varētu pastāvēt un plaukt kā patstāvīga valsts, 
no vislielākā svara ir, ka viņas iedzīvotāju skaits, kas tagad, 
salīdzinot ar valsts platību, ir visai mazs, ātri vairotos, un ka 
«plašas masas», labi iztikušas, būtu ieinteresētas tēvijas aizstā- 
vēšanā. Prof. J. Bergs 

Veemodīga istaba 


Ko mazpulku dalībnieki var darīt mājas 
iekārtošanā | 
M. ĶEŅĢIS, Kaucmindes mājt. sēmin. skolotāja 


Blakus citiem mājturības jautājumiem mazpulku dalībnie- 
kiem aizvien vairāk jāpiegriežas jautājumam par savas mājas iek- 
šējo iekārtošanu — izdaiļošanu. Bieži šim jautājumam piegriež 
maz vērības, jo neiedomājas, ka katrs puteklītis krēsla izrobotā 
atzveltnē, katrs tumšais kaktiņš aizkrāsnē vai skapju augšā, pie- 
krauts vecām avīzēm, nevajadzīgiem darba rīkiem, žāvējamām 
zeķēm, apaviem, katra neparocīgi novietota mēbele, kura rada 
mums grūtības,istabu tīrot un lietojot, katra lieka neglīta sega uz 
galdiem,zem katra nieciņa, uz kumodēm, kas traucē atvilknes pa- 
rocīgu atvēršanu — bojā mūsu veselību, mūsu nervus un prasa 
daudz lieku soļu un laika pie dzīvokļa apkopšanas. Bez tam ne- 
aizmirsīsim, ka tuvākā apkārtne atstāj lielu iespaidu uz mūst ga- 
rīgo cilvēku, audzina mūsu daiļuma izpratni, mūsu kārtības sajūtu. 
Aiz nevērības daudzi pieron pie nekārtības, neglītas apkārtnes! 

Tādiem ļaudīm pat neizliekas uzkrītoši, ka uz grīdas nokritis 
papīrs, ka bildes pie sienām sasvērušās uz sāniem, ka jaunā sega 
ar uzgleznotiem „briežiem pie upes" ir bezgalīgi neglīta ar savām 

Tā pati istaba modernizēta 


kliedzošām krāsām un slikto izpildījumu, ka tapete pie sienas at- 
plīsusi, galdsega izbalējusi. Cik bieži mēs aizsedzam logus sma- 
giem, bieziem aizkariem, neļaujam saulei iespīdēt, jo baidāmies, 
ka neizbalo mūsu mīksto mēbeļu pārvelkamie; vasarā baidāmies 
no mušām un ziemā no aukstuma, kādēļ nevēdinām pietiekoši 
savas telpas, katru dienu atbīdām veselu mēbeļu grupu, lai pie- 
kļūtu veļas skapim, nemaz nepadomājot,ka tas ir neērti. Tie visi 
ir sīkumi, kuriem mēs piegriežam maz vērības, bet kuriem mūsu 
ikdienas dzīvē ļoti liela nozīme. 

Cilvēkam ar attīstītu daiļuma sajūtu pelēkā, neglītā, netīrē, 
neērtā apkārtne rada īgnumu — neapmierinātību, tieksmi pārvei- 
dot,lai būtu labāki, glītāki. Mūsu mājai taču jābūt īsti piemērotai, 
ērtai darba un atpūtas vietai, kur augam miesīgi un garīgi par ve- 
selīgiem savas valsts pilsoņiem, cienot dzīvē visu labo, vērtīgo, 
isto un skaisto. 

Ko šajā virzienā varētu darīt mazpulku dalībnieki? 

Ziemas mēnešos. kad darbi ārpus mājas vairs nesaista visu uz- 
manību, katrs var atrast laiku iedziļināties jautājumā, kā pārveidot 
un izdaiļot savas mājas iekšējo iekārtu. Visu māju uzreiz ir grūti 
pārkārtot, tāpēc vēlams iesākt pārkārtošanas darbus vienā telpā 
un, kad tie pilnīgi nobeigti, tad stāties pie nākošās telpas. Tā, pakā- 
peniski sistēmatiski rīkojoties, darbi vaiņagosies labākām sekmēm. 

Šis darbs nav tik ātri veicams un tamir ilgstoša, paliekoša nozī- 
me, tāpēc tas būtu jāuzņem ilgstošo pieccīņu sacensību programmā. 
Pie šī darba vār stāties kopējiem spēkiem zēni un meitenes, bet 
derīgi darbu sadalot, aicinot talkā arī citus mājiniekus. Vispirms, 
šādu sacensību uzsākot, katram dalībniekam jānoskaidro, ko viņš 
grib panākt. Tad visā nopietnībā savā darbā jāiedziļinās, jāie- 
mācās darbi, jānoskaidro nesaprotamais. Pēc padoma jāgriežas 
pie vietējās mājturības instruktores, mājturības skolotājas, ja ie- 
spējams arī pie kāda pazīstama mākslinieka, architekta, amatnie- 
kiem un citiem lietpratējiem. Zināšanas jāsmeļas, lasot grāmatas 
un rakstus žurnālos par mājas iekārtošanas jautājumiem, apmeklē- 
jot izstādes un ekskursiju veidā labi iekārtotas mājas apkārtnē. 
Kad pēc uzstādītā plāna visi vajadzīgie jautājumi noskaidroti,jā- 
stājas pie darba. 

Vispirms katrā telpā jāsaved kārtībā griesti, sienas un grīdas, 
notīrot veco nodrupušo krāsojumu vai tapsējumu un pārkrāsojot 
ar līmes vai kazeina (,„„Svea'') krāsām, izlabojot sienu bojājumus — 
izbirumus. Logus, durvis, mūra krāsnis un grīdas pārkrāso ar eļļas 
krāsu. | 

Tad stājas pie mēbeļu izlabošanas, apskatot, vai nav jāuzsvai- 
dzina mēbeļu krāsa, pārkrāsojot no jauna ar eļļas krāsu, koka ko- 
duri (beici) vai pārlakojot. Noņem iepriekš neglītus uzlīmētus ro- 
tājumus, izlabo vai atjauno mēbeļu pārvelkamos, mīkstām mēbe- 
lēm pārsien atsperes. Pēc vajadzības un iespējas papildina iekārtu 
ar vienu Otru jaunu priekšmetu. Kad mēbeles kārtībā, tās 
visas jānovieto parocīgi, apdomājot, kā,tās lietojot, būtu visērtāk 
sasniegt un apkopt, novietojot katrā telpā tikai šai telpai piemēro- 
tas krāsas un formu ziņā saskanīgus priekšmetus, nepārkraujot 
telpas nevajadzīgiem priekšmetiem. Visbeidzot vērība piegriežama 
piemērotu audumu un rokdarbu novietošanai, izlietojot tos kā 
grīdsegas, logu aizkarus, gultas segas, galdsegas, spilvenus un daž- 
reiz arī sienu segas, izvēloties piemērotus materiālus, rakstu un 
krāsas piemēroti pārējai iekārtai, telpas uzdevumam un noskaņāi. 
Tāpat katra telpas sīklieta, kā puķu trauki, bildes, pelnu trauki, 
rakstāmgalda piederumi, svečturi, spuldzes, grāmatas un citi ir 
jāpieskaņo pārējai iekārtai, nevajadzīgo noliekot, vajadzīgo izlabojot 
vai atjaunojot. 

Tā mazpulku dalībnieki būs veikuši lielu svarīgu darbu, pārkār- 
tojot savas mājas visiem mājiniekiem patīkami, ērti, glīti, mājīgi 
īpatnēji daiļi, latviešu gaumei piemēroti. 

Dārzkopības, laukkopības, mežkopības un 
biškopības darbi 


H. KALMIŅŠ 
(Turpinājums) 


Tagad mazpulku darbs jau skar visas dārzkopības nozares: 
augļkopību, sakņkopību, veseļošanās augu audzēšanu, pat sēkl- 
audzēšanu, puķkopību, lecekšu un siltumnīcu kultūras. 


Dažādās dārzkopības nozares sāk veidoties pilsētu mazpulkos, 
bet mazajā zemes gabaliņā, kas ir mazpulka dalībnieka rīcībā, 
to visu ietilpināt nevar. Tāpat mazpulka dalībnieki nevar 
audzēt dažādus augus savā lauciņā: saknes, augļu kokus un 
ogulājus, vai arī veseļošanās augus. 

Visas dārzkopības nozares nevarēs ietilpināt arī mazpulka 
kopējā zemes gabalā — mazpulka lauciņu kolonijā, kādas sāk 
veidoties pilsētās. Bet jo sevišķi tas nav iespējams bez iepriekš 
sastādīta plāna. Mazpulka darbā nedrīkstam par daudz saskal- 
dīties, lai nerastos paviršība. Šai ziņā mums ļoti jāvairās no 
tās lielās dažādības, ko varam saskatīt parastajos ģimeņu dār- 
ziņos. Tie mazpulka darbā paraugam neder. 

Pir savām leceklīm 


Tagad mazliet kavēsimies pie zemes apsaimniekošanas pilsētu 
apstākļos, veidojot mazpulku lauciņu kolonijas. Tajās vajadzētu 
manīt atšķirību no parastajām ģimeņu dārziņu kolonijām, 
veidot īpatnējāki, mazpulka audzināša- 
nas darbam atbilstošāki. Lai to panāktu, zemes 
gabala iedalījumam un kolonijas iekārtai nepieciešams 
plāns. Te jāparedz novietne visa mazpulka kopējai 
dārzamājiņai vai lievenītim ar darba rīku 
glabātuvi. Kopējā mājiņa vai lievenītis arvien būs visas kolo- 
nijas centrs. Te varēs noturēt sanāksmes, sapulcēties darba 
rīku demonstrācijai, pārrunām un uzkavēties arī brīvā laikā, 
atpūtas brīžos.  Tālab ap lievenīti nepieciešams neliels 
košuma dārziņš, kurā katrs mazpulka dalībnieks kopi 
savu, norādītu dārziņa daļu. Košuma dārziņam jāpieslēdz 
augļu koku un ogulāju dārziņš, kur katram 
mazpulka dalībniekam nozīmēts kāds augļu koks un daži ogulāji. 
No augļu kokiem šajos dārzos vēlams stādīt tikai pundur- 
kokus — tie aizņem maz zemes, agri ražo un līdz ar to 
kopējs drīzāk saņem savu pūliņu atalgojumu. 

Aiz augļu un ogu dārziņa novietojami dalībnieku 
lauciņi, kur audzējama tikai izvēlētā kultūra visā lauciņa 
platībā. Vienas kultūras audzētājiem lauciņi ierādāmi līdzās, 
lai kopskatā iegūtu lielāku viengabalainību. Jāparedz arī vieta 
dēstu dobēm, tāpat griežamiem ziediem — vasaras puķu un 
ziemciešu dobes. Par to būtu ļoti jādomā, lai pēc katrreizēja 

Hindu velkamais sējumiem 


lauciņa apmeklējuma mājās būtu ko aiznest pa ziedu pušķim, 
tad arī gaitas uz lauciņu kļūs biežākas. 

Vietām būs iespējams ierīkot lecektis vai pat uzcelt nelielu 
augu mājiņu. Nomaļākē stūrī nepieciešami paredzama vieta 
komposta kaudzēm un „nesmukai labierīcibai" — atejai. Tas 
viss jāparedz lauciņu kolonijas iekārtas plānā. 

Dekorātīvi uzpošami — ar ziedošiem krūmiem apstādāmi 


tikai galvenie ceļi, tad vēl kolonijas robežas gar ielām. Citur, 


jāstāda aizsargstādījumi vējam, no kuriem var gūt arī kādu 
praktisku labumu, piem. kārklu — klūdziņu pinumiem, lazdas — 
riekstiem un stīpām. 

Dārza mājiņām un lievenīšiem būtu jālieto tikai 
latviski veidoli. Metus visvēlamāk izgatavot pašiem. 
Tāpat latviskos, tomēr vienkāršos veidolos būtu jāpagatavo arī 
dārza mājiņu un lievenīšu mēbeles: galdiņi, soliņi. 

Žogi, kur ar krūmu joslas stādījumiem nepietiktu, vispie- 
mērotākie būs no stiepuļu pinuma 1 m augsti. 

Visi projekti un meti lauciņu kolonijas iekārtai, nepiecie- 
šamām būvēm un izgatavojamām mēbelītēm jāpiesūta vispirms 
novada inspektoram atsauksmei. 

Laukos jāatmet paradums pie skolas vai kādas citas sa- 
biedriskas ēkas ierīkot īpašus mazpulku košumdārzus, kuru ap- 
kopšanai (pēc ierīkošanas) nav un nekad arī nebūs pietiekoši 

darba spēka, sevišķi vēl tādēļ, ka tādu „parku” uzturēšanai 
vajadzīgs ļoti daudz darba, turpretim lauku sētu apkārtne vēl 
pavisamt maz izkopta. Veicināma gan piemiņas biržu 
stādīšana nevien pie sabiedriskām ēkām, bet arī atsevišķās 
saimniecībās. Iestādīt pie savas mājas pa koku puduram, tas 
lai ikvienam mazpulka dalībniekam nākošā pavasarī meža 
dienu darbs. 

Vecākie mazpulka dalībnieki, kas jau sasnieguši 17. gadu 
un skolā vairs neiet, ierosināmi kādai ilgstošai 
sacensībai: laukkopībā, augļkopībā, dekorātīvā dārzkopībā 
vai ari mežkopībā. 

I. Laukkopībā ilgstošo sacensību praktiskais darbs 
saistīts ar kāda zemes gabala kultivēšanu — grāvju rakšanu, 
celmu laušanu un krūmu izciršanu, zemes iestrādāšanu, pļavu 
zāļu sēklu audzēšanu, ilggadīga zāļāja ierīkošanu (pļavai vai 
ganībai) un viena gada kopšanu. Darbs jāveic 4 gados. Sma- 
gākiem darbiem atļauts izlietot arī svešu, atalgotu darba spēku. 
Sacensība piemērota zēniem. 


2. Augļkopībā sacensības praktiskais darbs izpaužas 
jauna saimniecības augļu un ogu dārza ierīkošanā — izaudzējot 
augļu koku un ogulāju stādus (40—50 ābeles un bumbieres, 
20 jāņogājus, 10 upenājus, 10 ērkšķogājus un zemenāju dēstus 
I āram), tos izstādot paliekamā vietā un stādījumus kopjot 
vismaz vienu gadu. Sacensības ilgums 4 gadi. Tā piemērota 
zēniem un meitenēm. 


Viņi vēro un priecājas 

Pašiem sava augu māja un ūdens tvertne dalībnieku lauciņu aplaistīšanai 


3. Dekorātīvā dārzkopībā ilgstošo sacensību 
praktiskais darbs ietver mājas apkārtnes uzpošanu un pārkārto- 
šanu, košumdārziņa un pagalma apstādišanai vajadzīgo puķu, 
"ziedu krūmu un koku stādu ieaudzēšanu un mauriņa apsēšanai 
nepieciešamo dažu pļavas kultūrzēļu audzēšanu; mājas košum- 
dārza ierīkošanu un pagalma apstādīšanu, braukšanas joslu un 
kājceliņu ierīkošanu un ierīkoto stādījumu. un ceļu kopšanu 
vienu gadu. Sacensības ilgums 4 gadi. | Sacensība piemērota 
zēniem, bet smagākos darbus, piem. ceļu ierīkošanu, uzticot 
citam, sacensībā var piedalīties arī meitenes. 


Mazpulku dalībniekiem, kas nākošā. pavasarī uzsāk kādu no 
šeit minētām trim ilgstošām sacensībām, līdz 1938. g.1. jūnijam 
caur mazpulka vadītāju un novada inspektoru tās jāpieteic 
LLK mazpulku un jaunatnes audzināšanas nodaļai. Labākā 
darba veicējus godalgos 1941. g. rudenī. 


4. Mežkopība. Šai sacensībai jāveltī izcila uzmanība, 
jo 1938. g. pavasarī iesāktos darbus lauksaimniecībai maz no- 
derīgu zemju un izcirtumu apmežošanā var pieteikt LLK 
izsludinātai "mežaudzētāju sacensībai, kurā atļauts piedalities 
gan atsevišķiem mazpulka dalībniekiem, gan arī visam maz- 
pulkam. Sacensības darbs — sējot vai stādot jāapmežo. kāds 
izcirtuma vai lauksaimniecībai maz noderīgs zemes gabals, 
izvēloties augsnai piemērotākās koku sugas; jāpānāk pietiekoša 
apmežojumu biezība, apmežojumi rūpīgi jākopj un jāpapildina, 


429 


li 


T Sig mp g 1 
k ui | M ' ; i jidi 
dā KE dā ā 


LA 











SA € a 


O 
4 
iem 
C 
ts 
i 
(ye 
i 
-- 








jāsarga no kaitēkļiem un mājlopiem.  Sacensībā novērtēs arī 
veiktos darbus mežu kopšanā, mežu aizsardzībā, piedalīšanos 
vispārējos mežkopības propagandas sarīkojumos, kā arī ikvienu 
darbu, kas veikts mežu vai mežsaimniecības labā. Sacensības 
ilgums 4 gadi. Godalgošanā, kur paredzētas naudas balvas, 
ievēros arī apmežojuma platību, bet galveno vērību piegriezīs 
apmežojuma labumam. Mazpulku dalībniekiem mežaudzētāju 
sacensībā jāpieteicas savā mazpulkā, bet mzpulkiem jāpieteicas 
un jāiesūta dalībnieku pieteikumi LLK mežkopības nozarei līdz 
1938. g. 1. jūnijam. 


Ikvienai sacensībai mazpulku dalibniekiem iepriekš jāsagata- 
vojas, iepazīstoties ar izvēlēto nozari um iegūstot zināšanas, 
izlietojot piemērotu lasāmvielu un izmantojot attiecīgo nozaru 
speciālistu padomus. Ziema šim sagatavošanās darbam īstais 
laiks. 

Ļoti vēlams, lai katrā nfazpulkā, sevišķi vecākos, šeit mi- 
nētās ilgstošās sacensības darbu uzsāktu vismaz viens 
dalībnieks katrā nozarē, kuru darbs turpmāk būtu par paraugu 
un ierosmi citiem. 


Vēl atlikusi viena no mazpulku darbā vismazāk skartām 
nozarēm — biškopība. Te iespēja strādāt arī tiem maz- 
pulku dalībniekiem, kam nav pašiem savas zemes. Ar biško- 
pību nodarboties vēlams tikai tiem dalībniekiem, kas vismaz 
14 gadus veci, jo jaunāki vēl par maziem, lai paši varētu 
patstāvīgi rīkoties pie stropiem, bites apkopjot, pārbaudot. 
Biškopības sekciju organizēšanai jāpieliek vairāk pūļu, sevišķi 
tajos valsts novados, kur biškopībai labvēlīgi apstākļi. 

Par biškopības darbu ievadīšanu un izveidošanu jādomā arī 
tādēļ, ka medus ir viena no jaunākām mūsu zemes eksporta 
precēm, kura pieprasījumi ārzemēs vairojas, kas nodrošina drav- 
niecības atmaksāšanos. 


Šī zeme, kas tik bagāti sniedz mums savus augļus, prasa no 
mums, lai mēs to darītu bagātu un daiļu un krāšņāku par visām 
citām zemēm. Prof. J. Auškāps 

Rīgas mazpulku vadītāji kursos 


Domas par vadītāju sagatavošanu 
B. RADZIŅŠ 


„Zelta laikus" tauta piedzīvo lielu vīru laikmetā, kad krāj garī- 
gas un kultūrālas vērtības, kas dod tautai laimi baltās dienās un 
nostiprina tos garīgi un fiziski nebaltām dienām. Lieli vīri ir 
bijuši tie, kas pratuši pamudināt citus uz lieliem darbiem, kas 
atmodas laikos ir tautā modinājuši garīgus spēkus, un lieli vīri 
ir bijuši tie, kas pratuši izcīnīt tautai polītisku un saimniecisku 
neatkarību. 

Bet kā šie vīri ir spējuši tos lielos darbus padarīt? — lIz- 
meklējot sev. pareizus darbu darītāju un mācot, kā darbus 
darīt un vadīt. 

Kāds no LLK prezidija locekļiem nesen teica: „Jums Vidzemē 
bija Cimze, kas sagatavoja pašaizliedzīgus un labus tautskolo- 
tājus, kuri kā sludinātāji gāja un mācija tautu — mūsu pusē 
tāda Cimzes nebija un tāpēc mēs tagad ar Jums nevaram mēroties. 

Ja atskatāmies vēsturē, mēs redzam, ka visos „zelta laikos” 
lieliem vīriem — vadoņiem ir bijuši daudzi spējīgi palīgi, kas ir 
vadījuši un mācījuši tautai, kā darbu darīt un arī kā dzīvi dzīvot — 

vai nu tas būtu „Perikla laikmets'* Atenās, „Renesanses laik- 
mets'* Italijā vai „Pētera 1 laikmets" Krievijā. 

Senāk visu dzīves gudrību kā darbā, tā arī kultūrā jaunā 
paaudze mācījās no vecās, ģimenē— bērni no saviem' vecākiem 
vai to vecākiem. Dzīvei arvien attīstoties, radās nepieciešamība 
lasīt,'rakstīt un rēķināt, vajadzēja iet skolā. Tagad ar to vien vairs 
nepietiek, un mums vajadzīgi pilsoņi ar. sabiedriskiem tikumiem, 
un tos var izaudzināt tikai jaunatnes organizācijas. Kā to jau 
mūsu Valsts Prezidents Kārlis Ulmanis vairākkārt ir norādījis, 
jaunatnes organizācijām turpmāk būs vēl lielāka nozīme kā tagad. 
Un, lūk, lai šo jaunatni organizētu, vajadzīgi vadītāji, kas zina, 
ko viņi grib, un arī prot savus mērķus sasniegt un kuriem ir va- 
dītājam nepieciešamās īpašības. Par vadītāju īpašībām esmu 
rakstījis „Vadītāja”' iepriekšējā numurā. 

Lai vadītāji zinātu, ko un, kā darīt, viņiem tas jāmācās. 

Skolas. darbs no ārpusskolas organizāciju darba stipri at- 
šķiras. Skola bērnam obligātoriski ir jāapmeklē — tā- 
pēc arī slikts paidagēgs, lietojot dažādus spaidus, tomēr var 
sasniegt zināmus rezultātus mācīšanā.  Ārpusskolas organizāci- 
jās bērni piedalās neobligātoriski, un sliktais vadītājs 
viņus aizbaidīs projām un kaitēs visai organizācijai. Skolā bēr- 
niem jāmācās zinības — ārpusskolas organizācijā — savstarpējās 
attiecības, parašas, un tās nepareizi izveidojot, var sakropļot 
cilvēkus daudz vairāk nekā, mācot slikti zināšanas. Tāpēc mums 


Nodarbības 











Praktiski darbi 


vajadzīgi vadītāji ar augstām morālām īpašībām, kas, jau 


pēc dabas ir labi audzinātāji un kas ir labi sagatāvoti. 


Viena no vecākām organizācijām pasaulē. ir katoļu baznīca. 
Tās organizētāji un vadītāji ir pratuši savus vadītājus — tautas 
audzinātājus izaudzēt tik noteiktā garā, kas nav mainījies gadu 
simtiem, un tomēr tādus, kas prot katra laikmeta īpatnības 1Z- 
mantot un tām piemēroties. 

Cits piemērs var būt jezuiti, jaunākā laikā angļu flote, kura 
skaitās par neuzvaramu viņas tradiciju dēļ. 

Katrā! organizācijā vadītājiem jābūt lojāliem vispirms or- 
ganizācijas mērķiem, jāprot pakļaut sava griba kopējai disciplīnai, 
bet arī jāmācās intelliģenti rīkoties, pieskaņot savu darbu ap- 
stākļiem, lai gūtu labākus rezultātus. | 

Lai minēto iemācītos, mazpulku vadītājiem vajadzētu ap- 
meklēt vadītāju kursus. Vācijā jaunatnes vadītāju kursu rīcībā 
nodotas vecas pilis, lai tur, kur klaudz vēstures soļi, spējīgu pai- 
dagēgu un sabiedrisku darbinieku vadīti, tie mācītos vadīt un 
dzīvot organizācijas dzīvi. | 

Amerikā daudzas organizācijas rīko 2 nedēļu — un garākas 
„Vasaras skolas,' bieži vien nometnēs, kur sagatavo vadītājus. 
Arī Vakareiropā daudzām jaunatnes organizācijām ir savi vadī- 
tāju sagatavošanas kursi. 

Siena pļauja Saules dārzā 


Kāpēc vajadzīgi kursi un .kāpēc nepietiek ar grāmatām un- 
"speciālistu paskaidrojumiem darbā? Dzīvi dzīvot nevar mācīties 
no grāmatām, tā jāpiedzīvo. Draudzību, vadonību, paklaisību, 
uzticību — visu to nevar mācīties no. grāmatām, to var mācīt. 
tikāi attiecīgā sabiedrībā kopējā darbā, kopējos.priekos un bēdās— 
kopējā dzīvē. Kursos attiecīgu noskaņu rada apkārtne, kursu 
vadītāji un kopējais mērķis. Šādā kursu atmosfairā vār mācīties 
pazīt to garu, kādam jābūt mazpulkā. Šo garu varētu salīdzināt 
ar liesmu, to katrs var iegūt, aizdedzinot savu lāpu kopējā 
„ugunskurā”, un tikai ar savu „degošo”: lāpu var aizdedzināt 
citus „ugunskurus, var nodot citiem gaismu. «Tā' ka 
vajadzīgais gars nevar rasties uz reizi, ka nepieciešarmas vismaz 
3—5 dienas, kamēr sveši ļaudis mācās: viens otru pazīt un kļūt 
tuvāki, tādiem kursiem nevajadzētu būt. īsākiem par 10—14 
dienām. jā | 


KUR ŠĀDI KURSI LAI NOTIKTU ? 


Vislabāk kādā klusā skaistā vietā, dabā, ibūba vār pārdomāt. 
dzirdēto un redzēto. Ļoti jauks ir arī ūdens — ezers vai upe, 
tur var peldēties, braukt ar laivu, var arī krastā pasēdēt, arī 
tas sķir tāpat kā mežs no svēšiem iespaidiem un ļauj. vairāk dzīvot .. 
"īpatnējo kursu dzīvi. Protams, vajadzīgs saulains laukums - 
rotaļām, PauLās ĢEJĀM, „vajadzīgā gk ri dēlī vietā un] ARORtA | 

Vaļas: brīži 


laukums. Vajadzīgas arī piemērotas telpas, kur gulēt pa nakti, 
- ēdamzāle, kur ieturēt maltītes un nodarbību telpas gadījumam, 


ja ārā slikts laiks, tāpat arī vajadzīgi. mācības līdzekļi — biblio- 
tēka, grāmatas, uz kurpām atsaucas lektori, lai ar tām varētu ie- 


pazīties mazpulki, lauciņi, kur praktizēties, mazpulku darbiem va-. 
jadzīgie rīki, darbnīcas, rokdarbiem un citi piederumi. Vēlams, lai. 


tuvumā būtu kāds labi nostādīts mazpulks, kuru varētu apciemot 
un izmantot demonstrēšanai. Tā ka bez mācības līdzekļiem nav 
domājams kursus rīkot, šos kursus grūti rīkot ceļojošus — 
katrā. novadā. | 


KO TAD ŠĀDOS KURSOS MĀCĀS ? 
Vispirms dzīvot tā, kā dalībnieki dzīvo, tas ir, justies kā da- 


lībniekam, būt kādas saimes loceklim mazpulkā, kurā vadītāji 
ir kursu vadība — mācīties dzīvot to dzīvi, kādu dzīvo mazpulkos, 


"rotaļāties, dziedāt, strādāt un dzīvot nevis sev vien, bet arī citiem. 


No mācībām; iepazīties ar māzpulku "mērķiem, ar orga- 


nizācijas vēsturi un principiem, pazīt ārpusskolas organizāciju 


vadīšanas techniku— kā vadīt mazpulku sanāksmi, rīkot svētkus, 
ražojumu apskates, apmeklēt dalībniekus, sarunāties „ar vecā- 
kiem, vest grāmatas, statistiku. ! | 
Organizēt darbu, sadalīt amatus, mācīt un kontrolēt pašdar- 
bību, sadalīt darbības plānu. | 
Gādāt par veselības.kopšanu, par sporta rotaļām. Mācīties 


> praktiski pazīt mūsu tautas kultūru — kā to māca tmazpulkos. 

Mācīties nometņot, rīkot ekskursijas. Mācīties lietot mazpulku 
| .Hn citu literatūru. Mācīties tos darbus, kurus attiecīgs mazpulks 
| "strādā, pašam darīt, ierosināt, kā to darīt labāk. 

|| Te mācās audzināšanas teēriju, psicholoģijas un paidagē- 
4 "oģijas atzinumus ārpusskolas organizācijās. 


KAS LAI ŠĀDUS KURSUS APMEKLĒ? Sāfr 


„strādāju mazpulkā jau vairākus gadus, lai nu iet tie, kuriem 
vēl nav piedzīvojumu,'* man kāds vadītājs teica. Lūk, tiem, ku- 
piem nav piedzīvojumu mazpulka darbā, ir par agru iet kursos. 
Tikai tie, kuri jau ir strādājuši, spēj salīdzināt savu darbu ar 
citu darbu un tā pielaistās kļūdas pamanīt un novērst. Kas vēl 
nav strādājuši — tie nevar salīdzināt, un tādus ilgstošus kursus 
rikot, kas arī šiem, kuri nav strādājuši, padarītu visu saprotamu, 
laikam gan tik drīzi nevarēs rīkot. Arī satiekoties vadītājiem no 
citiem apvidiem, tie var mainīties iespaidos un gūt daudz ierosi- 
nājumu. Daži izteikušies, lai šādus kursus rīkojot pa novadiem 
— ļo tas tuvināšot novada vadītājus savā starpā. Novada vadī- 

| tājiem irizdevība satikties, bet tuvāk iepazīties ar vadītājiem no 
| citiem novadiem tik pat kā nemaz nav izredzes — un taisni no 
tiem var mācīties, bez tam arī nevis noslēgšanās pa novadiem, bet 
taisni savstarpējā pazīšanās mūs vienos un padarīs arī mūsu darbu 
viengabalaināku un vērtīgāku. 


KĀPĒC ŠIE KURSI VĒL VA JADZĪGI? 

Lai dotu iespēju tiem vadītājiem, kas grib kļūt par „pirmās 
šķiras vadītājiem" .un par tādiem arī palikt. Kursi zināmā mērā 
arī ir tie, kas atdala „sīkos graudus no sēnalām" un katras orga- 
nizācijas stiprums ir „šie tīrie graudi.” 

Par vadītāju kursu nepieciešamību „dzirdējām mazpulku i In- 
spektoru apspriedēs, un daudzi vadītāji pēc tiem prasa. 1937. g. 
vasarā izdarīti pirmie mēģinājumi ar kursiem Saules 
dārzā Rīgas mazpulku vadītājiem — no 30. jūnija līdz 4. jūlijam. 


SAULES DĀRZĀ 

30. junijā plkst. 9 ap 50 vadītāju izdalījās 6 saimēs, un mastā 
uzvijās karogs — kursi bija atklāti. Trīs stunda pavadīja nodar- 
bībās. Uz lektoriem, gandrīz bezi izņēmuma, raudzijāskritiskas Rīgas 
l skolotāju sejas, dažreiz varēja dzirdēt arī pa piezīmei. Plkst. 13— 
pusdienas. Pie galda aicinājums katrai saimei izdomāt vārdus, 
nodziedāt dažas dziesmas, bet arī tās lāga neskan. Visi ļoti cie- 
nīgi, lēni kustas. Žēl, ka nebija nokārtots tā, lai visi kursu dalīb- 
nieki varētu palikt Saules dārzā arī pa nakti. Daži jautāja, 
vai nevar saīsināt dienas programmu, atpūtas izmest, lai vakaros 
būtu brīvi un ātrāk varētu tikt mājās. Pēc pusdienām I stundu 

nodarbības, pēc tam brīvs laiks. Plkst 19. vakariņas, 19,30 ka- I 
roga nolaišana un 20 ugunskurs ar pāyrunām dziesmām, u. t. t. F 
Vakarjundā dziesma: s 


JAU DIENA DZIEST — A. Lūsis 


Jau diena dziest. Un krēslas stundā 
No masta karogs lejup krīt. 

Mēs kopā stājam vakarjundā 

Šo kluso brīdi pavadīt, 

Kad darba cēliens nobeidzies, 

Un visu svētī Miera Dievs. 


Kungs — nāc pie mums un tuvu esi, 

Kad nakts, un tumsa zemi klāj. 

Mums miegā mieru, veldzi nesi, 

Lai mūsu gaitas nepārstāj, 


Lai varam rītu sagaidīt | 
Un jauno dienu ieraudzīt. Šss 
Tēvs — liec mums degt kā zvaigznēm spoži, 2 

Dod spārnus garam augšup skriet. 

Par tēvzemi un tautu droši. "a 


Liec vietmēr visiem cīņā iet; 
Liec darbus veikt, kas zemi šo 
Par pērli dara spožāko. 


Otrā dienā līdzīga programma. Saimes izvēlējušās nosauku- 
mus. Sieviešu dzimtas: „Saulītes, „Zaļā pļava," „Kaiļas,” 
vīriešu: „Zemes spēks,' „Vizbulītes'' un „Jūras lauvas". Šaimļu 


Tautas dejas Saules dārza kursos 

starpā attīstās sacenšanās, unrar to rodās saimēs gars.' Rotaļas pā- 


mazām liek izzust „cienībai”, visi jūtas daudz brīvāki un redza- 
mas jau jautras sejas. | | 

Trešā dienā — jau labi, pie galda daudz joku un dziesmu. 
Nodarbībās liela interese — un jau visi aizmirsuši, ka ir skolo- 
tāji: visi jūtās kā mazpulka . dalībnieki. Starp divām sieviešu 
saimēm izceļas nopietnas domstarpības, tomēr tās nokārtojas bez 
kursu vadības iejaukšanās — bet labi neviens nezina, ka vadība to 
pamanīja. 


Bet, ka viss vēl nav kārtībā, jūtam pārrunās par darbības 
plānu: viens lektors par mīnimumu uzskata 2 stundas dar- 
bības nedēļā, bet daži skolotāji domā, ka ar 2 stundām mēnesī pie- 
tiek; izceļas sirsnīgas debates — paldies Dievam, arī tie, kas vēl 
bija. auksti — iesila. Pēc pusdienas vairs nav nemaz brīva laika, 
jo jāgatavo priekšnesumi, um vakarā kursu vadībāi savāc pie- 
zīmnīcās caurskatīšanai. Vakarā ugunskurs lielisks, saimes 
čenšas viena otru pārspēt, un nu visiem žēl škirties un braukt 
mājās. | 

Ceturtā dienā visi satiekoties smaida; kad atskan lemesis, 
kursu signāls, arī cienīgās. dāmas un kungi skrien un cenšas. 
Obligātoriskām nodarbībām uz pieprasījumu jāpaliek vēl neobli- 
gātoriskā „brīvajā laikā,'' bet arī:tā ir par maz, un daži prasa, vai 
kursus nevār pagarināt.  Apspriežoties par sodiem, apbalvoju- 
miem, par vadītāju izvēli un lomu, izceļas tik dzīvas pārrunas, 
ka nemaz neievēro, kad pienācis laiks pusdienot. Diskusiju, vadī- 
tājs laimīgi slauka sviedrus, ka diskusijas beigušās vēlamā vir- 
zienā. Vienai kursu: dalībniecei' mazs bērniņš mājās. Viņa gri- 
bējusi tikai kādu dienu apskatīties, tomēr ir atkal kursos, mazo 
mājās auklējot vīrs. 


Kādai citai kursantei dzimšanas diena, viņa mājās saņēmusi 
viesus, tos atstājusi un ar saldumiem atbraukusi atpakaļ, arī. 


visiem no tā tika. Pēdējais ugunskurs pārspēj «cerēto, un ir 
Žēl; ka tas pēdējais. | 


Saimēm daudz interesantu priekšnesumu, arī Šī dziesmiņa: 


Saules dārzā, jautrā garā 
Nometne rit lielā spārā. 


Dežurantam pulkstens rokā, 
Skrien viņš lemesi' sist kokā. 


Ugunskurs kā saule kvēlo, 
Dzīvi nometnē kad tēlo. 


u | l „Saulītes* ar savu garu 
ru +. Piedod „Zemesspēkam”* sparu. 

„Vizbulītes'* „Pļavā zaļā” 
Zied un dzīvo savā vaļā. 


Jūras „Kaijas** gaisā skrēja 
Un uz „Jūras lauvām" smēja. 


Vīrs — makšķernieks. ar slaidu nagu 
Ķer aiz astes kazaragu. 


Runā „tie'' kā jauni dievi, 
Raksti iznāk gāri, tievi. 


Piezīmes, kas dzimst pēc taktīm, 
Lasītas tiek caurām naktīm. 


Tie, kas naktis šeit guļ visas, 
Šņāc un krāc, kad dur tiem cisas. 


Nometnē mēs ejam brīvi 
Vadīt jaunu, jauku dzīvi. 


Piektajā dienā vairs. nāv neviena, kurš nesmaidītu — 
kuršos gan uzvarēja vēl dažas nodarbības. Atbrauc LLK priekšsēdē- 
tājs R. Dzērves kungs un solās kuršu vadībai šo laiku ieskaitīt 
atvaļinājumā — jo visi izskatoties tik spirgti un atpūtušies — 
darba jau bija daudz, bet darba labā izdošanās ir tā, kas dara arī 
viņus laimīgus. 

Vienā balsī visi sauc, ka Žēl — tikko iepazinušies, tikko 
sācis iet tā īsti labi — un jau jāšķipas. Kāds sirms vadītājs saka: 
„Esmu šeit pār desmit gadiem jaunāks kļuvis'', kāda vadītāja: 
„Tagatl'es zinu, kā jāstrādā," kāds cits: „Kā audzināt — mēs zinā- 
jām, ': bet šo jāuno garu audzināšanā mēs vēl nepazinām.” 
Kāda vadītāja, kurai piezīmes bija ar tinti pārrakstītas, kad par to 
pabrīnījās, teica: „Kad es prasīju, vai. man nevar atļaut nerakstīt, 
Jūs teicāt, ka nevarot neatļaut, jo vienādi ' noteikumi uz visiem 
attiecas un jums pašai jāizšķiras, ko darīt, un. tāpēc man bija 
Jāraksta. 5 

Tika. dziedāts bezgala. daudz dziesmu, turētas runas, noru- 
nāts atkal satiktiēs, un neviens negribēja iet mājās. Bija jau vēls, 
un tad pamazām arī Saules dārzā palika kluss un tumšs. Tālumā 
vēl noskan pāris dziesmu. 

Vienmēr tur tik labi klājas, 
Kur ir kārtīgs saimnieks mājās. 
Dievs dod saiminiecēm laimi, 
Jo tās baro mūsu, saimi. 
Maize laba, darbi grūti, 
Atpūtu ar” laikā jūti, 
_Grūtos darbus viegli raisa, 
Tie, kas labus jokus taisa. 

Gudrības, ko mums te lasa, 
Sirdīs mirdz kā rīta rasa. 

! Tur tās dīgs, un tur tās zaļos, 

| Kamēr'kuplās druvās līgos. 

| Svētī, Dievs, to vietiņu, 
Kur.ēdām, kur dzērām. 





Dod, Dieviņi, citu gadu 7 
Saulesdārzā satikties. 7 


Bet ticību darbam ir guvuši kursanti, kas aizgāja, ticību arī 
kursu vadība. | 

Un tagad, satiekoties, smaidām un atceramies šos kursus, 
smaidot spiežam roku — mums ir kopīgs darbs un kopīgas domas 
— tās, kas katru organizāciju dara varenu un stipru. 7 


Nometnes dziesma 


Šo nometnes dziesmu 1937. g. Rīgas mazpulku vadītāju kursos pie uguns- 
kura atnesa kāds dalībnieks, kas to, ieliktu pudelē, bija atradis Ķīšezerā 
makšķerējot. Uz kursantu vēlēšanos viņu šeit iespiežam. 


No tālas, svešas zemes malas, 
No nepazītas teiksmju salas 
Šo vēstuli jums raksta kāds, 
Kam kuģis kļuvajsadragāts, 
Kad liela vētra plosījās, 
Un viļņi aplam ālējās. 
Līdz pēd'jai vīlei izmircis, 
Tik pliku dvēs'li izglābis, 
Nu šajā salā uzturos 
Un palīdzību izlūdzos. 
Ir taisnība — kā nieris taukos — 
Jo dzīvoju šīs salas laukos, 

Starp ļaudīm, kurus attēlot 

| Tik talants tāds, kā es, lūk, prot. 

l Kaut nezinu, vai atradīs 

Šo rakstu kāds, vai ieraudzīs 
l Šo pudeli, ko aizdaru, 
LI Ar sirdi — pilnu cerību. 
| Tak viņu dzelmē sviežu es, 
Lai ūdeņi to tālāk nes. 


gv ae SET 
5 + ās - 


| Tai jūnija mēneša 
8 1. dienā ap pusdienas laiku. 

Mums dažreiz dzīvē gadās tā, 

Ka paliek lietas atmiņā, 

Kas skatam ātri garām slīd 
| Un mainās, šķetinās ik brīd". 
1 — Tā dzejniekam dzimst dažreiz panti — 
| Kaut piedzimis viņš nav par Danti, 
i 
| 
ļ 

Un sajūsmā viņš tinti šķiež 

Un papīru un pirkstus ziež. 

Viņš, „zaļo pļavū" redzot, smaida 
Un. „vizbulītes:i,plaukstam gaida, 
Kaut puķi šo tam spraust pie krūts 
Šai zemē uzdevums ir grūts, 

Jo tā, lūk, šeit ir savdabīga 

Var teikt, pat drusku cilvēcīga. 
Tai acis ir. Un ausis ar”, 

Ar kurām labi dzirdēt var. 

Pat pļava nestāv šeit uz vietas, 
Bet kustās tā, kā visas lietas, 
Kam kājas autas zābakos 

Un cita veida apavos, 

Kas līdzīgi nav mokasīniem, 

Ko atrodam pie abesīņiem. 

Ja slapjums kāds šeit ceļā rodas, 
Vai ceļš gar ezeru ja dodas, 

Šeit jūras zvērus redzēt var, 

Kas cilvēcīgus darbus dar”, 

Kas lasīt prot un dziedāt, smiet, 
Pat Andžu uzdancot mazliet. 

No ūdens zvēriem šiem ir bailes, 
Un neprot peldēt tie kā mailes. 
Pat izskats bīstams nava tiem 
Kā citu zemju nezvēriem... 

Šai salā „kaijas valodīgas 

Pa dārziem klīst kā bezdelīgas. 
Tās neēd jūras zivis, mušas, 

Bet putru, ko tās vārījušas 

Ir plašā galma virtuvē, 

Kur Zaul” jaunkundze komandē. 


— Te lielu manīt „zemes spēku” 
Var to, kas slinkot sauc par grēku, 
Un sauli, kura vienmēr spīd, 

Kaut debess mācas dažu brīd”. 

Ja gribu es jums atzīties, 

Tad daudz šeit sauļu ir paties”, 

Un viena skaistāka par citu. 

Ja pazīstat jūs Tangolītu 

Vai dāmu to, ko sauc par Čau, 
Tad varat iedomāties jau, 

Cik viss te skaisti, jauki šķiet, 

Ka labāk te, kā Rīgā iet. 

Man gribas teikt — nav zemes malās 
Vai citas, laimīgākas salas, 

Kur kuģis kādreiz strandēt var 

Un briesmas tikdaudz laba dar”. 


* * 
* 


Šai salā diena sākas klusi, 
Kad roka kāda piesitusi 

Pie Iemeša, kas pakārts ceros. 
Ir tā, ka īsti neatceros, 

Vai taisīts tas no dzelzs vai skārda, 
Bet visi klauša tam bez vārda. 
Pēc tam nāk gara cermonija 
(Šī raksta autors klāt tur bija), 
Kad mastā karogs pacelts tiek, 
Un priekšniecība dziedāt liek 
It visiem vienā meldijā. 

Bet dažreiz tiešām gadās tā, 
Ka katris savu dziesmu sāk — 
Tad grūti sadziedāties nāk. 
Tak beigas vienmēr labi skan. 
Tas arī jāatzīst ir.man. 


>*k * * 


Pēc tam iet visi_brokastīs | KF. 
Un, vispār, — ēd šeit reizes. trīs | 
Ik dienu, jo te atgadās, 

Ka „oksenaugens” izdodas 

Pēc skābeņzupas — un mazliet 

Tas visiem. piededzis tad šķiet. 

Tak ēdiens nekad netop smādēts, 

Ne vārītājs vai cepējs lādēts, 

Bet visi ēd un laipnas sejas 

Steidz rādīt, kā pie daiļas dejas. 

Ir te gan dažas savādības, . 
Pie salas ļaužu ēdelības; 

Tie prikadeles neliek zupā 

Bet tā — ar mērci iekšā sukā 
Un siļķi sagriež kriksišos, 

Kas pazūd piena atvaros, 

Ka galma makšķernieks pat teic: 
„Reiz tādas lietas jāizbeidz!" 
Jo: tā, lūk, esot netaisnība 

Pret zivi to, kas izskatīga 

Ir tikai tad, ja netrūkst. tai 

Pa spurai un pa asakai. 

Tak iztika šeit vispār laba, 
To'kritizēt nav mana daba, 

Jo es, lūk, esmu izredzēts 

Ne virtuvei, bet dzejai. Svēts 
Man tamdēļ liekas pienākums 
Par citām lietām stāstīt jums. 
Te vispār daudz ko redzēt var, 
Kas dziļi sirdi, jūtas skar. 

Te — teiksim, novelk čūskai ādu, 
(Kā gleznu šo lai es jums rādu): 
Simts vīri rokās saķeras, 

Un viens pēc otra apgulstas, 
Tad āda pati atlobās 





"No čūskas, kura salokās... 


Tā. Tās ir viss. Jūs paši minat, 

Kā notiek tas — varbūt, jau zinat. 
Vēl gribu tikai piebilst to, 

Pēc ādas šīs, ka nekāro 

Tās dāmas, šeit, kas staigā kurpēs 

Un elegantās zīda DiliZēS, . 


, 





———————— 


Jo tā, lūk, neesot izturīga 

Un kurpēm, somām noderīga. 
Šeit tādas lietas atgadās, 

Ka vīri pļavā. spēkojas, 

Un dāmas riņķī sēd un smej, 
Kad šie bez mēra sviedrus lej. 


Šai salā labprāt necieš traukus, 
Sit kopā podus. gleznus, jaukus, 
Ko vērts ir ielikt muzejā, 

Lai vēsturnieki uzglabā. 

Tā dara acīm aizsietām 

Un rungām, līkām, varenām. 

Un varonis tas visiem šķiet, 
Kam trāpīt laimējies mazliet. 
Tā, piemēram, man sirds vai stāja, 
Kad jūras zirgs ar rungu gāja, 
To apkārt galvai vīcinot, 

Pa poda sāniem dunku dot. 

Tas skats bij šausminošs, paties”, 
Kad trāpīt tam bij laimējies, 
Kad, skaļi plirkšķot, juka pods, 
Un druskās dzima vīra gods. 
Šeit lielā cieņa ugunskurs, 

Ko varbūt vakarā vēl kurs, 
Kad iedzimtie grib jautri būt, 
No dienas raizēm vaļā kļūt. 


Jā — arī raižu šeit ir gan, 

Nav nozīmes to slēpt jums man. 
Te vīrs. viens ir — viens inspektors, 
Kam brilles mirdz kā prožektors, 
Tas citus labprāt mocīt prot, 
Tiem pienākumus uzliekot, 

Kas prasa lielu piepūli, 

Jo jāstrādā ar zīmuli. 

Šis vīrs ir ziņkārīgs pārlieku 

Un vienmēr sajūt lielu prieku, 
To lasīt, kas ir ierakstīts 

Tais kladēs, ko še nēsā līdz. 


"It sevišķi, par dāmām sakot, 


Viņš gribētu tur atrast trakot 
Kaut ko, kas būtu uzrakstīts 
Par lietām tām, kas sirdij līdz. 


-Bet šīs, lūk, īsti neprotas, 


Ar kungu šo tik niekojas 

Un maigus vārdus nezin teikt, 
Kas viņa sirdi prastu veikt. 
Tā — nu uz faktiem pārejot, 
Es gribētu jums attēlot, 

Par nometni ko viena teic, 
Kad inspektors tai stāstīt steidz, 
Kā pienākas tur uzvesties, 
Šim. lielam brīdim gat'voties. 
Šī raksta tā, ka nometnē 
Skrien ļaudis tā, kā pudelē 

Skrien selters, agri vaļā laists, 
Bet vēlāk velkoties kā slaists: 
Ikviens kā upes vēzis lēns, 

Vai vecs tas būtu jau vai zēns. 
Līdz ņemt tur atļauts vēdersomas 
(Nu — vai nav jocīgas šīs domas). 
Par traukiem ar” „pēc izjūtas" 
Lai katrs, turp ejot, rūpējas. 

Es nezinu, kā saprast to, 

Vai tā — lai traukus piemēro 

It visām dzīves vajadzībām 

Un daždažādām nejaušībām? 

Bet — tas te viss.tiķ paceļ garu 
Un darba prieku, darba sparu, 
Jo nedusmo par to neviens. 

Šeit visiem kopā jāpļauj siens 
Un tad jau nevar ķīvēties, 

Un viens ar otru kasīties. 

Te netrūkst humora, jo tas 

Šai salā labi piederas... 

Šai zemes malā nepazītā, 

Šai salā skaistā, tīri glītā 

Ir apmeties kāds mācītājs. 

Un jauku dziesmu cienītājs. 

Jūs zinat — manā dzimtenē 
Kāpj mācītāji kancelē, 

Bet šis te apkārt mētājas, 

Par kungu labprāt uzdodas, 

Jo cita darba viņam nav. 

Te neprecas, bet gan jau, gan. 
Šeit šauj ar plintēm, šauj ar acīm 
Un trāpa labi vēl līdz šim, 
Varbūt, ka kāds jau ievainots, 
Bet par to klusēt ir mans gods. 
Man pašam nav vēl gadījies, 

Ka būtu kādai piesējies, 

Jo uzvalks mans nav kārtībā 

Kā aplam mircis slapjumā. 

Man biksēm izgājušas buktes, 

Un zābāki, šķiet, kā no juktes, 
Tamdēļ vēl gribu paciesties 

Līdz brīdim tam, kad uzstāties 
Reiz varēšu kā galants frants, 
Viscauri glīts un elegants. 

Man daudz ko rakstīt jums vēl būtu, 
Bet uzdevums šis šķiet par grūtu, 
Jo viss te liekas neparasts 

Kā daždien svešas zemes krasts. 
Par ļaudīm šiem, par. iedzimtiem, 
Par viņu darbiem slaveniem, 
Jums pastāstīšu atkal tad, 

Kad satiksimies citu gad”. 

Ja nebrauksat — man slikti tiks, 
Es palikšu te gluži pliks... 














Giāmalu apukais 


JAUNĀ LAIVA — Milda Priedulāja 


Luga 2 cēlienos, skolu, jaunatnes un mazpulku izrādēm, Valtera un Rapas A/S. 
1937. g. izdevums. 

Jaunatnes lugu mums ir diezgan daudz, bet tādu, kas attēlo mazpulku 
dzīvi un piemērotas izrādēm mazpulkos, ir vēl samērā maz. Š. g. vasarā sa- 
rīkotajā raidlugu sacensībā šī M. Priedulājas ludziņa godalgota, un tā ietei- 
cama jaunatnes izrādēm. Lugā izcelts tieši mazpulku darbs. Kopīgs darbs 
vieno, saista. Jaunā laiva — tā ir tilts no viena upes krasta uz otru, lai dalīb- 
niekus saistītu ciešākā vienībā, un jaunā laiva pievērš mazpulkam arī tos bēr- 
nus, kas dīkā, nezinādami, ko darīt, skraida apkārt. 


LANGERŪDAS BĒRNI Mājās un kalnu ganībās — Marija Hamsune 


No norveģu valodas tulkojusi Lizete Skalbe. Valtera un Rapas A/S. izdevums. 
Maksā: broš. Ls 2,50, iesieta Ls 3,—. 

Lielā norveģu rakstnieka Knuta Hamsuna dzīves biedre Marija Hamsune 
savā. grāmatā attēlo mūsu ziemeļu kaimiņu norvēģu lauku dzīvi. Tur redzam 
divu zēnu un divu meiteņu vienas vasaras gaitas kalnu ganībās, brīnišķīgajā 
dabā. Latviešiem pašiem nav daudz bērnu dzīves tēlojumu, tāpēc mums jā- 
apmierinās ar tulkojumiem. Šī nu ir atkal viena no tām grāmatām, kuru 
labprāt lasīs nevien bērni, bet arī pieaugušiem būs patīkami kaut uz pāris 
stundām kļūt par „lieliem bērniem” un dzīvot līdzi Langerūdas bērnu prie- 
kiem un bēdām. Grāmatā 182 lpp. un daudz jauku H. Pecolda illūstrāciju. 
Tulkojums labs. Bi: UG. 


MĀJAS APKĀRTNES IZDAIĻOŠANA — V. Nesaule | 
Apgādājis „Rūķis** Rīgā, 176 Ipp., tekstā 9 plāni un 86 attēli, maksā Ls 2,50. 
Saturā četras nodaļas: iekārtojums, ierīkošana, noderīgie augi, kopšana. 
is izdevums ir plašākais, kas šiņī nozarē līdz šim iznācis. Ļoti plašs ir augu 
saraksts, vēlams būtu, ja šim aprakstam būtu pievienots apraksts, kā tos 
izaudzēt. Arī mazpulku dalībniekiem šī grāmata var palīdzēt. Grāmatu 
sevišķi ceļ daudzās illūstrācijas. B. R. 


25() TEMATU DOMRAKSTIEM — A. Punka 
Pārveidots um papildināts 3. iespiedums, 1937. g., „Rūķa” apgādā, Rīgā, 
32 lpp., maksā Ls 0,60. 

Šīs grāmatiņas vērtību un lietderību apliecina tas, ka tā iznākusi jau 3. 
iespiedumā. Kaut gan tematu skaits tanī stipri papildināts un pārsniedz 350, 
grāmatiņas nosaukums paturēts līdzšinējais. Saturā šādas nodaļas: tuvākā 
apkārtne; pieredzējumi un piedzīvojumi; cilvēks un daba; audzināšana un 
izglītība; darbs; sociālā dzīve; zinātne, māksla un reliģija; vēsture; vēroju- 
mi un vērtējumi; dažādi temati; literāri temati; atreferējumi un recenzijas. 

Pielikumā sakopoti Latvijas Univeritātes uzņemšanas pārbaudījumos 
no 1921./22.—1936./37. māc. gadam latviešu valodas rakstu darbos uzdotie 
temati, ar kuriem der iepazīties tiem, kas grib iestāties augstskolā. Bez tam 
vēl iespiesti daži gan vispārēju, gan literāru tematu skolnieku domraksti. 

Beidzot vēl pievienoti daži plānu paraugi (lokālais, chronoloģiskais, lo- 
ģiskāis), ar kuriem iepazīties katram derētu: tie palīdzētu nevien skolniekam, 
domrakstu rakstot, bet, piem., noderētu arī mazpulku dalībniekiem — diženo 
un līdumnieku kandidātiem par paraugu uzdotā rakstu darba pilnīgākai veik- 
šanai un izpratnei, jo darbā, kas veikts pēc zināma plāna, nebūs tāda „chaosa”, 
kā tas dažreiz mēdz būt bezplāna darbos. E. G. 

Palieciet pie zemes 

un palieciet uz zemes! — teica Prezidents Dr. Kārlis Ulmanis 3. Zemnieku 
Pļaujas svētkos, kas 5. septembrī notika Jelgavā, pulcinot vienuviet vēl nepie- 
redzēti kuplu latviešu skaitu un izvēršoties par vienoto zemnieku spēka un 
stipruma lielāko parādi: Pļaujas svētkus ievadīja dievkalpojums Jelgavas 
sv. Trīsvienības baznīcā, kurā iesvētīja jauno Lauksaimniecības kameras ka- 
rogu. Karoga devīzes skan: par zemi, valsti un nākotni! Svētku laukumā vai- 
rāk kā 200.000 apmeklētāju noklausījās tautās Vadoņa plašo runu, kurā tas 
liecināja, ka nācionālā valdība arī turpmāk centīsies uzlabot mūsu lauksaimnie- 


ku dzīves un darba apstākļus. Sekoja vēl neredzēti plaša darba parāde un. 


vakarā simboliskais svētku uzvedums: „Zemgales.atmoda”. Pļaujas svētkos 
piedalījās arī visu mazpulku pārstāvji un apmēram 600 mazpulku vadītāji 


nodeva svinīgo solījumu. Šķiroties svētku dalībnieki paņēma sev līdz pārlie- 


cību, kas skanēja Prezidenta dedzīgos vārdos: — „par visām lietām mēs re- 
dzēsim, ka ir viena prasība cilvēkam, kura gan grūti pildāma, bet kuras pil- 
dīšanā nes zelta augfus — proti: nepadoties acumirkļa vilinājumam, lai. cik 
tas salds, bet pie katra darba un katra soļa domāt par nākotni un prasīt, vai 
šodiena spēs palīdzēt rītdienai, vai šodiena ir ceļa sagatavotāja rītdienai. ..* 


Atjaunotā Latvijā neviens netiek aizmirsts! 

Finanču ministrs L. Ēķis, ministru kabineta uzdevumā izstrādājis likum- 
projektu par valsts darbinieku parādu pārjaunošanu, pārvēršot tos ar Kredit- 
bankas starpniecību ilgtermiņa aizdevumos. Līdz ar šī likuma spēkā stāšanos, 
ierēdņiem būs dota iespēja atbrīvoties mo parādiem un vairīties no jauniem, 
grūti kārtojamiem aizdevumiem. : X ! | 


Dzīve ir darbs, pienākumi un uzticība! | 

teica Prezidents savā dzimtā pagastā Bērzmuižā — 12. septembrī rīkotos plašos 
vienības svētkos. Dziļi aizkustinošs bija brīdis, kad Prezidents atgriezās jau- 
nības dienu atmiņās un secinājā, ka. viņš vēlas, lai viņa pēdējais ceļš vestu uz 


dzimtenes kapsētu, kur apglabāti viņa vecāki un senči. Svētkos Prezidents. 


pasniedza jaunu karogu arī savai pirmai skolai, aizrādot jaunatnei, ka tai jā- 
gādā pašai par sevi, ka nekad nevar gaidīt uz citiem un prasīt, lai citi to ap- 
kalpo. | 


Rosība saimnieciskā dzīvē 
Turpinot saimnieciskās dzīves pārkārtošanu mūsu. valstī, ministru kabi- 


nets 16. septembrī pieņēma likumu pār jaunu ākciju sabiedrību dibināšanu. 


Lai sekmīgāki varētu veikt mežu materiālu eksportu, nolēma dibināt akciju 


sābiedrību „Latvijas koks", un, lai uzlabotu maizes labumu un kārtotu-tās 
pārdošanu, dibināt akciju sabiedrību „Maiznieks”. Kūris KVĒr i 
Abas minētās akciju sabiedrības tagad jau uzsākušas darbu. Mūsu līdz- 


šinējā koku tirdzniecība bija nostādīta uz neveseļīgiem pamatiem un atradās 

galvenā kārtā sveštautiešu rokās, kas negodīgā sacensībā mazināja mūsu kok- 
tirdzniecības labo slavu ārzemēs un arī lauksaimniekiem māksāja daūdz ze- 
mākas cenas, nekā tie par saviem mežiem varētu saņemt. Tā kā koktirdznie- 
cība ir viena no mūsu ievērojamākām saimnieciskām nozarēm, tad valdības 
iejaukšanās tās kārtošanā bija ļoti nepieciešama un ir apsveicamā. 

„Maiznieka* galvenais uzdevums turpmāk būs — apgādāt Rīgas koope- 
rātīvām tirgotavām labu maizi un citus ceptuves ražojumus. 

Decembrī nodibināta arī jaunā „Rīgas piensaimniecības savienība", kas 
kārtos piena ražojumu tirgu Rīgas, Valmieras, Cēsu, Jelgavas, Tukuma ' un 
Bauskas apriņķī. Turpmāk no apriņķu lauksaimniekiem ar jaunās savienības 
palīdzību būs iespēja izdevīgāki izvērtēt savās saimniecībās ražota, pienu, .bet 
Rīgas, iedzīvotāji par pieņemamām cenām tiks apgādāti ar pilnvērtīgu, veselīgu 
pienu un tā ražojumiem, 


Likums, kas sargās Latvijas zaļo zeltu 


ir jaunāis mežu. aizsardzības likums, kas kārtos koku izciršanu un pārdošanu 
mūsu privātos mežos, atgādinot katram meža īpašniekam, ka tam jāpatur 
prātā arī tālās nākotnes vajadzības. Mūsu zemē jau sen ir iestājušies tādi ap- 
stākļi, kad mežus vairs nevar uzskatīt par neizsmeļamu dabas bagātību avotu, 
kuru varētu neierobežoti izmantot. Mežs nepieder tikai vienai paaudzei, bet 
meža pastāvēšanas un izmantošanas tiesības jānodrošina arī nākotnei. Jau- 
nais likums ierobežo nelietderīgu mežu pārdošanu uti uzliek meža īpašniekiem 
pienākumu rūpēties par to, lai izcirstās platības atkal.piemēroti apmežotu. 


staltu pieminekli Rīgas aizstāvjiem 
atklāja Valsts Prezidents 31. oktūbrī Dames ciema APETECĪJ pie Rīgas. Šai 


vietā 1919. gadā Latgales divizija un Rīgas kājnieku pulks, ģenerāļa Krišjāņa 


"Berķa vadībā.no 3.—11. oktūbrim izcīnīja daudzas varonīgas čīņas, padzenot 
„no Pārdaugavas Bermonta. karaspēku un izlaužot latvju uzvarai ceļu uz: Jel- 
gavu um Zemgali. Karavīru, tautas un daudzu Rīgas mazpulku klātbūtnē 


Prezidents teica dedzīgu runu, kurā sacīja — „nekas liels nav sasniedzams un 
paturanis bez cīņas un pašaizliedzības, bez vienotas tēvzemes mīlestības, vie- 
nības un vienprātības..." 


Latvju dziesmas uzvarai 


ceļu sagatavoja Reitera koris, kas, valdības ātbalstīts, oktūbrī devās koncertce= 
ļojumā uz Vāciju, gūstot visur necerēti lielus panākumus un izcilu atzinību. 
Zemē, kur valda augstā mūzikālā kultūra, tas nenācās viegli. Bet — latvju 
dziesmas apbur visus! 


Atzinība Latvijai 


26. oktūbrī Rīgā ieradās mums draudzīgās Somijas ārlietu ministrs: Dr. 


R. Holsti, kas sarunā ar preses pārstāvjiem, starp citu teica: „Somijas un 


Latvijas attiecībās valda vislielākā saprašanās un kopēji mērķi. Mūsu drau- 
dzība kļuvusi jau par trādiciju nevien polītiskā, bet. arī kultūrālā. un saim- 
mieciskā dzīvē”. 


Mūsu organizācijai 8 gadi 


palika 8. novembrī. Ar veikto darbu mēs visi _vāranī būt apmierināti. 
Bet — vēl vairāk darba mums stāv priekšā. Mūsu organizācija izveltiojama 

par ciešāku vienību, mūsu mērķu un uzdevumu izpratne jāpadziļina. Tāpēc 
izturību arī turpmāk! | 


Lāčplēšu svētkos i 

11. novembrī, Rīgā atkal'pulcējās mūsu tēvzemes varonīgākie dēli, kas, ne- 
baidoties dzīvību upurēt, gāja cīņās par Latvijas brīvību un neatkarību. 
Lāčplēšu vidū Prezidents tos aicināja vēl vienmēr būt nomodā par tēvzemes 
neatkarību un tautas drošību. „Ja mums būs vajadzība cīņās iet, tad es esmu 
drošs, ka mēs arī iesim” teica Prezidents, kas pats ir Lāčplēša ordeņa ka- 
valieris — „es iešu bez bailēm un es esmu drošs, ka jūs visi, lāčplēši un kalpa- 
kieši, nākšiet man līdz un stāsaties pirmajās rindās...* 





Ievērojams kongress | 


notika Rīgā 26. un 27. novembrī, kad tur pulcējās Latvijas tirgotāji, rūpnieki 
un namsaimnieki, lai nospraustu kopējās līnijas turpmākam vienotam dar- 
bam mūsu atjaunotā valstī. Kongresā plašu runu par mūsu valsts saimniecisko 
polītiku teica Valsts Prezidents, bet ar referātiem uzstājās finanču, ārlietu mi- 
mistrs un citi speciālisti saimniecības jautājumos. Kongresa noslēgumā Tirdz- 
niecības un rūpniecības kameras priekšsēdētājs Andr. Bērziņš aizrādīja, ka 
nopietnas valsts saimniecības un tautas labklājības intereses bieži prasa valsts 
iejaukšanos privātā saimniecībā, piemēram, nosakot atsevišķu uzņēmumu 
skaitu, lai neveselīgā sacensībā neietu bojā daudzi uzņēmumi. Privātā īpa- 
šuma turētājiem jāapzinās savi pienākumi pret tautu un tās veidotāju — 
valsti. 


Ko tu sēsi — to tu pļausi! 

26. novembrī Rīgā atklāja pirmo Latvijas Lauksaimniecības kameras 
rīkoto sēklu, labību un labības pārstrādājumu izstādi, kuras mērķis bija lauk- 
saimniekiem aizrādīt, cik liela nozīme ir pareizai sēklas materiāla izlasei lauku 
saimniecībās. Izstādei bija daudz apmeklētāju. Pāris dienas vēlāk Rīgā pul- 
cējās arī apm. 1000 sēklaudzētāju no visiem Latvijas novadiem, lai pārrunātu 
turpmākā darba uzdevumus. 


Jānis Volonts — Tautas labklājības ministrs 

Valsts Prezidents aicinājis par Tautas labklājības ministru līdzšinējo Dau- 
gavpils pilsētas galvu — Jāni Volontu, kas savā darbā parādījis izcilas spējas 
un sekmes. J. Volonts ir Latgales zemnieka dēls, kas kļuvis dzīvē uz priekšu, 
pateicoties savai darba mīlestībai un neatlaidībai. 


Piemineklis tagadējam celtniecības laikam 

ir krāšņais Daugavpils Vienības nams, ko iesvētīja 19. decembrī un atklāja 
Kara ministrs — ģen. J. Balodis. Nams ir viena no lieliskākām celtnēm, kas 
celtas pēc vēsturiskām piecpadsmitā maija pārmaiņām miūisu valstī, un to 
varēs izmantot visi Latgales iedzīvotāji bez ticību un tautību izšķirības. 


Jauns mazpulku inspektors 
Lauksaimniecības kamēras Prezidijs par jaundibināmā Jaunlatgales 


- 


novada mazpulku inspektora vietas izpildītāju iecēlis līdzšinējo Rēzeknes nov. 
mazp. inspektora palīgu Jāni Berģi. 

